CURSA 
PENTRU 
TELEPORTARE 


Marius Sorescu, din Constanta, stàmit de interviul cu dl Sandu Popescu, 


legat de reuşita primului experiment de 


teleportare, ne trimite o fotocopie a unui articol din The Economist, numărul din 13 decembrie 1997, în care se 


vorbeşte desp. 


Francesco di Martini la Institutul Sapienza din Roma. În respectivul material se arată 


re experimentele reuşite ale grupului lui Anton Zeilinger din Innsbruck şi al celui condus de 


şi ei au teleportat un 


singur foton, după ideile avansate în 1993 de Charles Bennett şi colegii săi de la Departamentul de cercetare al 
companiei IBM. DI Sorescu ne solicită lămuriri suplimentare, legate de cronologie, de meritele şi performanțele 
echipelor implicate în “cursa pentru teleportare”. În rândurile ce urmează îi vom satisface curiozitatea... 


ultă vreme teleportarea a 
M părut un capriciu SF irea- 

lizabil. Semnul de întrebare 
asupra veridicitàtii unui astfel de 
proces fizic era generat de incapaci- 
tatea de a cunoaşte în detaliu struc- 
tura atomică a obiectelor ce ar fi 
trebuit teleportate, din cauza prin- 
cipiului de nedeterminare al lui 
Heisenberg. Conform acestuia nu pu- 
tem investiga suficient de precis 
pozita unei particule cuantice, fără a-i 
perturba viteza, şi invers. 

La început, teleportarea, ca expe- 
riment pur literar, ar fi trebuit să cu- 
prindă un procedeu de “scanare” a 
structurii obiectului de teleportat, prin 
care s-ar fi extras informaţia necesară 
unei reproduceri exacte ulterioare. 
Reproducere care ar fi avut loc, 
bineînţeles, în urma transmiterii între- 
gului noian de informaţii la locul în 
care se dorea a fi efectuată telepor- 
tarea. Pe lângă faptul că "scanarea" 
era imposibilă din punct de vedere al 
mecanicii cuantice, cantitatea de 
informaţii vehiculată în cazul tele- 
portării unor structuri complexe ar fi 
fost copleşitoare. Simpla descriere a 
corpului omenesc, la o rezoluţie ato- 
mică, ar cuprinde 109° biţi. Stocatà pe 
un număr de CD-ROM-uri realizate cu 
tehnologia actuală, informaţia ar ocupa 
un cub cu latura de 1 000 km. Impre- 
sionant, nu? Si, aparent, insurmontabil. 

In 1993, Charles H. Bennett, Gilles 
Brassard, Claude Crepeau, Asher 
Peres si Bill Wootters au imaginat un 
experiment în care, folosindu-se efec- 

tul Einstein-Podolsky-Rosen, telepor- 
tarea se “automatiza”. Efectul de care 
am pomenit, cunoscut şi drept "Efect 
EPR" (după inițialele celor trei savanţi 
care l-au pus în evidenţă) sau al core- 
laţiilor nonlocale, a fost destinat initial 
combaterii mecanicii cuantice. Para- 
doxal, se observase că unele perechi 
de particule, denumite ulterior perechi 
EPR, sau particule cuplate, o dată 
aduse în contact şi apoi îndepărtate 
“simțeau” una interactiile celeilalte si 
îşi modificau simultan proprietăţile 
cuantice. Efectul se manifesta în ace- 
laşi mod inexplicabil la distanţe 
considerabile. Am subliniat cuvântul 
simultan, întrucât, conform teoriei 
relativităţii, nici un semnal nu se poate 
transmite simultan. Transmisia simul- 
tană înseamnă viteză de propagare a 
semnalului infinită; or, “limita legală” 
în fizică este dată de viteza luminii în 
vid - care are o valoare cât se poate 
de finită. Rezultau câteva concluzii 
simpatice: fie particulele îşi preve- 
deau reciproc viitorul, fie erau 
“programate” să execute anumite 
succesiuni de interacțiuni, soldate cu 
modificările corespunzătoare ale 
proprietăţilor cuantice, fie reprezentau 
“feţele aceleiaşi monede”, fiind 
conectate într-o manieră subtilă, 
inaccesibilă nouă şi într-o vădită 
contradicţie cu  determinismul 
newtonian. Dacă vi se pare inte- 
resant, într-un număr viitor vom putea 
relua discuţia legată de efectul EPR şi 
alte “curiozitàti” cuantice. Până atunci 
să reținem această stranie proprietate 


a perechilor de particule cuplate, 
deoarece ea a fost folosită de cei 
cinci cercetători de la IBM pentru 
conceperea propriei lor metode de 
teleportare - aşa după cum explica şi 
di Sandu Popescu în interviul sàu... 

In ziua de 4 iulie a anului 1997, la 
ora 6 dimineaţa, Francesco di Martini 
anunţa reuşita primului experiment de 
teleportare în care fusese implicat un 
foton. Singur, singurel. Teleportarea 
consta în transmiterea poziţiei şi pola- 
rizării fotonului respectiv. Experi- 
mentul, pe lângă faptul că se baza pe 
metoda colectivului de la IBM, avea la 
bază o tehnică simplificatorie imagi- 
nată de românul Sandu Popescu, 
lucru recunoscut de la bun început de 
către di Martini. Grupul de la Bristol 
condus de cercetătorul român şi cel de 
la Innsbruck al profesorului Zeilinger 
nu au făcut decât să ducă mai departe. 
tehnica experimentului, încercând să 
obţină teleportări reuşite într-un număr 
cât mai mare de încercări. Şi se pare 
că, deocamdată, ideea de a simplifica 
experimentul imaginat de Bennett a 
avut câştig de cauză... : 

Chiar dacă viitorul nu pare să ne 
aducă prea curând prima teleportare a 
unui subiect uman, computerele cuan- 
tice bat la uşa prezentului, iar crip- 
tografia cuantică i-a trecut deja pragul... 


DAN MIHU 


A ntrucât de această dată nu mai 
A avem nevoie de introducere, vom 

intra direct în subiect, pentru a 
expune riscul utilizării unui telefon 
mobil. 

Tot mai multe studii” acuză 
utilizarea pe scară largă a “celula- 
relor” de creşterea incidentei cazurilor 
de tumori cerebrale. După publicarea, 
în primăvara anului trecut, de către 
revista Radiation Research, a unui 
studiu pe această temă, iată că la 4 
ianuarie a.c. doctorul Andrew 
Davidson, de la Clinica din Freeman- 
tle, vestul Australiei, indica o creştere 
cu 50% a cancerelor în rândul 
bărbaţilor şi cu 62,5% printre femei. 
Datele pe baza cărora s-au tras 
aceste concluzii aparţin deceniului 
1982-1992 şi au fost puse pe seama 
tot mai frecventei utilizări a 
telefoanelor mobile. Producătorii şi 
distribuitorii de servicii au replicat 
curând cu contrastudii şi contra- 
expertize, în aşa fel încât nimeni nu 
mai ştie unde se găseşte adevărul. 

Pentru a pune capăt controver- 
selor legate de acest subiect, înce- 
pând din 16 ianuarie, Organizaţia 
Mondială a Sănătăţii a propus dema- 
rarea unui studiu epidemiologic, ce 
urmează să se desfăşoare simultan în 
opt state - Franţa, Marea Britanie, Ita- 
lia, Israel, Suedia, Canada, Danemar- 
ca şi Australia. Programul de cercetări 
va beneficia de un buget de 250 000 
de dolari din partea Uniunii Europene 
- cifră care nu face decât să accentu- 
eze seriozitatea cu care este privită 
această chestiune. 

Până la obținerea unui rezultat con- 


* Deja au fost înregistrate peste 15 000 de 
rapoarte ştiinţifice. . 


PERICOLUL 


cret, iată în continuare câteva sfaturi 
de minimizare a riscurilor, preluate din 
revista suedeză Aftonbladet. 


GSM 


Un mesaj virulent ne-a sosit din partea dlui Mihai Răducanu din 
Braşov, ultragiat de ancheta noastră privitoare la pericolul GSM. 
Domniei sale i se pare că suntem “prea transanti”, cà “exagerăm”, 
că vrem să facem “senzaţie”. Pe scurt, ni se reproşează că tratăm 
lucrurile “gazetàreste”. Ne pare rău că datele şi cifrele prezentate 
de noi nu l-au convins pe dl Răducanu, motiv pentru care ne 
vedem nevoiţi să revenim, cu alte date şi cifre, mai la zi, dar în 
acelaşi ton de avertisment cu privire la... 


1. Scurtati conversațiile! Planificati-và 
convorbirile lungi pentru posturile 
fixe. 

2. Nu vorbiti din maşină, deoarece ra- 

diaţiile sunt amplificate în interiorul 

caroseriei. Cel mai bine ar fi să 
utilizaţi o antenă exterioară. 


3. Protejaţi-vă copiii. Sunt de 3,3 ori 
mai sensibili decât dv. la emisia de 
microunde. Şi nu uitaţi că telefoa- 
nele mobile emit microunde chiar şi 
atunci când nu se vorbeşte la ele. 


S 


Pàstrati terminalul GSM într-un 
buzunar pe picior. Nu în apropie- 
rea bazinului sau a coloanei ver- 
tebrale. Nici în apropierea tes- 
ticulelor sau, dacă folosiți un pace- 
maker, a inimii. 


5. Directionati antena, pe cât posibil, 
departe de cap. Nu paralel cu 
capul. Radiațiile la care và expu- 
neti creierul vor scădea. Putin, dar 
vor scădea... 


Şi dacă cele de mai sus tot nu v-au 


4 convins, gândiţi-vă măcar cà un alt 


studiu, ale cărui rezultate sunt de 
netăgăduit, publicat în cursul anului 
trecut în New England Journal of 
Medicine, arată că şoferii care 
vorbesc la telefon în timp ce conduc 
maşina au aceleaşi şanse să fie 
implicaţi într-un accident de 
circulaţie cu acelea pe care le au 
partenerii lor de trafic a căror 
concentraţie de alcool în sânge se 
situează la limita legal admisă. 


DAN MIHU 

u un diametru de cca 5 150 km - mai mare decât al 

planetei Mercur, care este doar de 4 878 km! -, 

satelitul saturnian Titan posedă o atmosferă de 1,5 
ori mai densă decât cea a Pământului, iar la suprafaţă se 
pare că sunt oceane de metan lichid, în care plutesc 
imense sloiuri de amoniac solid, totul aflat într-un ger de 
aproape -180°C... 

Din informaţiile transmise de ultimul mesager-robot 
terestru, sonda americană Voyager, se pare că în atmo- 
sfera satelitului Titan, unică în cazul sateliților din sistemul 
nostru planetar, ar exista azot şi compuşi hidrogenati din 
categoria celor apți să contribuie la formarea moleculelor 
complexe ce stau la baza materiei vii. 

Se afirmă chiar că atmosfera de pe Titan ar putea fi 
similară celei de la începuturile Pământului. In aceste con- 
diţii, alegerea aparaturii care sà doteze sonda Huygens, ce 
va avea la dispozitie doar 3 ore pentru receptionarea, pre- 
lucrarea şi transmiterea spre Pământ, via orbiterul Cassini, 
a numeroase date despre Titan, a fost extrem de dificilă. 

Încă din faza de proiectare a sondei Huygens au fost 
stabilite câteva imperative principale: 


pe toată durata traseului Terra-Saturn, sonda Huygens 
trebuie să “hiberneze”, pentru economisirea energiei, 
cu excepţia câtorva activităţi destinate verificărilor; 
ajunsă în apropierea straturilor înalte ale atmosferei 
Titan, sonda se va activa automat şi tot în acest regim 
va trebui să acţioneze, deoarece orice comandă de pe 
Pământ este inoperantă; 


informaţii insuficiente despre condiţiile atmosferei 
satelitului Titan nu au permis elaborarea de tehnologii 
de cercetare; 

întrucât există în mod egal posibilităţi de amerizare, 
s-au impus măsuri de asigurare a plutirii timp de cca 30 
minute... 


În final au fost selectate şi instalate instrumente foarte 
specializate, dintre care şase au fost apreciate ca 
principale şi care trebuie să fie creditate cu o funcţionare 
ireproşabilă între 120 şi 150 de minute, chiar în cazul când 
Huygens va ameriza... 


Investigatorul pentru structura atmosferei (HASI - 
Huygens Atmospheric Structure Instrument) a fost 
conceput pentru măsurarea tuturor parametrilor 
principali ai atmosferei satelitului Titan, în raport de 
altitudine, pe parcursul tuturor fazelor de coborire a 
sondei, până la atingerea suprafeţei acestuia. Aceste 

1 - protecţie termorezistentă; 

2 - capacul frontal al modulului de 
coborire; 

3 - învelişul protector posterior; 

4 - compartimentul paraşutelor; 

5 - modul de coborfre înzestrat cu 
aparatura ştiinţifică şi sursele 
energetice. 


date vor permite determinarea profilului vertical al 
atmosferei pe Titan, permiţând totodată şi corectarea 
valorilor furnizate de toate celelalte aparate, deoarece 
complexul HASI este dotat şi pentru înregistrarea 
parametrilor de electricitate atmosferică. HASI este 
compus dintr-o unitate centrală de coordonare şi 
procesare a datelor (DPU), care recepționează date de 
la doi senzori termici, câte un senzor de presiune şi 
acustic, de la accelerometre triaxiale si de la sonde de 
permisivitate a undelor, destinate stabilirii constantei 
dielectrice. 


Acest instrument complex este capabil să-şi modifice 
modul de operare în mod autonom pe perioada coboririi 
sondei; această caracteristică este asigurată prin 
utilizarea unor memorii având cipuri de mare densitate, 
utilizate pentru prima dată pe un aparat spaţial! 

Instrumentul GCMS (Gas Chromatograph and Mass 
Spectrometer) furnizat de NASA, va stabili profilul 


DOSAR | i 


chimic al atmosferei pe Titan, respectiv va tria si va 
contoriza moleculele si atomii în functie de masa 
acestora (folosind ansamblul analizor + spectrometru), 
apoi va clasifica moleculele în raport cu durata 
traversării de către acestea a unei coloane de material 
absorbant, cu ajutorul unui cromatograf pentru gaze. 
Se presupune existența azotului, metanului, 
amoniacului, argonului etc. Limita superioară a masei 
moleculare decelate de spectrometrul respectiv a fost 
ridicată la 146, tocmai ca eventualele molecule mari 
detectate să poată servi ca indicatori de evidentiere a 
substanţelor care, în alte condiţii, ar fi putut participa la 
apariţia unor forme de viaţă. Un anumit număr din 
acestea ar putea fi decelate chiar la înălţimi de 200 - 
500 km folosind acest aparat sau altul din 
instrumentele ştiinţifice montate pe Huygens... 
Colectorul şi analizorul de aerosoli ACP (Aerosol! 
Collector and Pyroliser), de concepţie franco-austriacà, 
îşi va începe funcţionarea de la altitudinea de 45 km, 
prima colectare de aerosoli având loc cu ajutorul unui 
filtru special. Automat, filtrul respectiv va introduce 
aerosolii captati într-un cuptor care asigură pirolizarea 
pe mai multe paliere, până la 650*C. Produsele 
obţinute la fiecare palier termic vor fi analizate folosind 
un spectrometru de masă şi un cromatograf pentru 
fazele gazoase. Aparatul este proiectat să permită şi 
studierea formațiilor orajoase din atmosfera lui Titan. 


Instrumentul combinat DISR (Descent Imager/Spectral 
Radiometer) a fost destinat luàrii si transmiterii de 
imagini aferente atmosferei si învelisului lui Titan, iar în 
paralel, măsurării fluxurilor termice de la Soare către 
Titan şi de la acesta în spaţiu. 


Alte cercetări de meteorologie, în special privind 
vânturile care, bătând cu până la 250 km/oră, asigură o 
intensă circulaţie zonală, vor fi efectuate cu instru- 


Sonda Huygens în timpul unor teste de rezistenţă la solicitările 
termice provocate de încălzirea aerodinamică. 


mentul DWE (Doppler Wind Experiment). Pus la punct 
de specialiştii germani, acest aparat ar urma să verifice 
dacă forța acestor vânturi scade o dată cu reducerea 
altitudinii, în timp ce un alt aparat, tot de concepţie 
germană, va înregistra viteza de coborire a sondei, 
pornind de la înregistrările deplasărilor frecvenţei 
semnalelor primite de aparatul orbital al sondei Cassini- 
Huygens. Pe măsură ce sonda Huygens coboară, 
radioaltimetrul acesteia indică dacă suprafaţa din zona 
unde s-a programat coborîrea finală este plată sau 
accidentatà. La aceste informaţii se vor adăuga date de 
la senzorii sprecializati privind descărcările electrice şi 
chiar prezenţa unor zgomote de tip tunet... 


De îndată ce Huygens va atinge “altitudinea zero”, 
complexul de aparate SSP (Surface Science Package). 
va “prelua” obligaţiile radioaltimetrului pentru a măsura 
proprietăţile învelişului satelitului Titan din zona 
aterizării. Astfel, dacă scoarţa astrului va fi solidă, un 
penetrometru va verifica duritatea acesteia, iar un 
înclinometru va indica dacă, local, solul este înclinat 
sau orizontal, respectiv normal pe o direcţie către 
centrul astrului. Acest ultim aparat este astfel construit 
încât, dacă sonda va ameriza, să poată furniza 
informaţii asupra prezenţei valurilor. O sondă acustică 
de tip sonar, ultrarezistentă la temperaturi criogenice, 
va explora profunzimea eventualului ocean, în timp ce 
alte aparate vor măsura densitatea lichidului, viteza de 
propagare a sunetului şi chiar a luminii în respectivul 
mediu lichid. În plus, folosind date despre densitatea 
mediului şi compoziţia acestuia, înregistrările 
rapoartelor metan/etan ar putea furniza 'indicaţii 
aproximative asupra perioadei de timp în care a 
început pe Titan procesul de transformare a metanului 
în etan, ceea ce ar permite, de asemenea, elaborarea 
de ipoteze referitoare la vârsta respectivului ocean, în 
comparaţie cu a astrului care-l adăposteşte! 


Energia electrică necesară aparatelor (la start sonda 


Huygens a cântărit cca 350 kg) se obţine de la baterii cu 
litiu şi dioxid de sulf, în timp ce regimul termic de lungă 
durată şi valoare constantă, necesar aparaturii, este 
asigurat de termogeneratoare radioactive miniaturizate. 

Montarea unui CD-ROM pe modulul de coborire. 


u aproximativ un sfert de oră înainte ca sonda Huygens 
să atingă straturile atmosferei înalte a satelitului Titan, 
aceasta va fi scoasă automat din hibernarea în care s-a 


“complăcut” toţi cei 7 ani cât, împreună cu sonda orbitală 
Cassini, a călătorit în spaţiu! De acum, mereu în regim auto- 
mat (orice radiointerventie de pe Pământ este fie ineficientă, 
fie depăşită...), Huygens începe să se apropie vertiginos de 
Titan, cu o viteză de peste 20 000 km/oră! Prima frânare ae- 
rotermocinetică va avea loc în jurul altitudinii de 1 000 km, iar 
datele asupra deceleratiilor înregistrate în această perioadă 
vor furniza informaţii asupra densităţii atmosferei. Calculele 
arată că în coborîrea sa astfel frânată până la altitudinea de 
300 km, structura sondei va trebui să reziste la suprasarcina 
maximă de 16 - 17 g, iar termoprotectia la încălziri cinetice 
corespunzătoare temperaturii de 12 000°C. Dacă Huygens va 
reuşi să reziste trei minute la asemenea eforturi combinate, 
sonda are mari şanse să atingă altitudinea de 180 km, având 
doar 1 400 km/oră. Acum va putea fi declanşată, evident tot 
automat, prima paraşută (H = 180 - 185 km), ceea ce-i va per- 
mite sondei o încetinire a căderii la cca 300 km/oră, astfel în- 
cât la 160 - 165 km, după ce a fost largat învelişul termopro- 
tector, aparatura să fie nemijlocit expusă condiţiilor atmosferei 
de pe Titan. Totodată va fi deschisă şi paraşuta principală. 

Din acest moment, sonda Huygens va fi expusă gerului de 
cca -120°C care se pare că domneşte în atmosfera joasă a 
satelitului Titan, şi care poate afecta dezastruos procesoarele 
sondei, dacă termogeneratoarele radioizotopice nu vor livra 
constant, timp de trei ore, cei 300 W necesari pentru 
protejarea termică şi alimentarea aparaturii. Ajunsă la 120 km, 
sonda va comanda automat largarea paraşutei principale, 
d ode. fiind deschisă o paraşută stabilizatoare, care permite şi o 

og 00 000 Q O miscare de rotatie în scopul de a reduce modificarea 
a 209969 0 0000 o traiectoriei datorită forței eventualelor vânturi, care ar putea 
“adia” cu până la 250 km/oră! 

In aceste condiţii, pe parcursul a două ore +15 minute, cât 
va dura coborîrea sondei Huygens (modulul de coborîre) spre 
Titan, se speră ca aceasta să transmită spre Pământ, via 
aparatul orbital Cassini, un mare număr de informaţii 
ştiinţifice, cu ajutorul cărora să se rezolve probleme 
astronomice, de fizică şi chimie planetară, dar şi să se 
răspundă la excitanta întrebare: este sau nu Titan similar cu 
ce era Pământul anterior apariţiei vieții? 

CĂUTĂTORII DE PLANETE 
ki 


spatiale, program care va fi finalizat în 
preajma anului 2015 prin lansarea unui 
satelit capabil sà descopere viata 


ASA are în vedere un program 
spatial care prevede plasarea 
pe orbità a trei serii de sonde 


extraterestră în galaxia noastră. 
Declanşarea acestui program ambițios 
a fost posibilă în urma detectării unor 
urme de viaţă în faimosul meteorit 
marțian AH 84001 (vezi Ştiinţă si 
tehnică 9/1996), urmată de descope- 
rirea altor sisteme solare de către 
telescopul spaţial Hubble. Ed Weiler, 
unul dintre părinţii lui Hubble declara în 
luna februarie că „pentru a înţelege 
scopul programului trebuie să ne punem 
câteva probleme fundamentale. Cum 
s-a trecut de la Big Bang la formarea 
galaxiilor, cum s-au format stelele, cum 
o o e o ce 0 ce e e ec cc 00000 


(Urmare din pag. 26) 


şi interacțiunile dintre vântul solar si 
câmpul magnetic saturnian, inclusiv 
parametrii acestuia din urmă. 

E Aparatele INMS (Jon and Neutral 
Mass Spectrometer) şi CDA (Cos- 
mic Dust Analyser) au fost prevă- 
zute pentru cercetarea prafului cos- 
mic, a granulelor şi particulelor ioni- 
zate din spaţiu. 


m Aparatura destinată exploràrilor 
folosind propagaiea undelor radio şi 


se formează planetele şi dacă mai 
există şi alte «puncte albastre» - pentru 
a-l cita pe Carl Sagan -, adică alte 
planete asemănătoare Pământului“. 
Deja a fost a alocat 1 miliard de dolari 
pentru viitorii 5 ani, în timp ce 2 000 de 
cercetători de la NASA finisează ulti- 
mele detalii ale acestui program 
ambițios. 

El va fi precedat de lansarea sondei 
WIRE, care va avea misiunea de a 
urmări naşterea de noi galaxii. Ea va fi 
urmată de FUSE, care va analiza emi- 
siile ultraviolete din Calea Lactee. 
Aceste două sonde vor fi înlocuite, în 
2001, de telescopul în infraroşu SIRTF, 
care va putea detecta şi observa 
sisteme solare în formare. 

Dar adevărata odisee a NASA va în- 
cepe abia în 2005 prin lansarea 


interferometrului SIM (un ansamblu de 
mici telescoape spatiale, interconectate, 
capabil sà detecteze planete de 10 ori 
mai mici decât cele care pot fi observate 
de la sol). SIM va fi întovărăşit pe orbita 
terestrà de noul telescop spatial, NGST, 
care va ,vedea“ Universul asa cum arà- 
ta el la 300 milioane de ani dupà Big 
Bang. In 2011 este prevăzută lansarea 
unui nou interferometru, de dimen- 
siunea unui teren de fotbal, numit, 
deocamdatà, TPF. Acesta va putea 
extinde orizontul cunoasterii noastre. 
Puterea sa îi va permite sà observe pla- 
nete pe care nu le poate detecta nici un 
obiect făcut de mâna omului până în 
prezent. El va putea indica prezenţa 
oxigenului, a dioxidului de carbon şi a 
apei (elemente de bază ale vieţii): un 
adevărat căutător de planete vii. Ed 
Weiler a comentat şi problema exis- 
tentei vieţii pe alte planete: „Acesta nu 
este un pariu, există un argument 
statistic. Există 200 de milioane de stele 
în Calea Lactee, există 50 de miliarde 
de galaxii în Univers. Cum putem încă 
să ne mai întrebăm de ce Universul a 
fost făcut numai pentru noi? Există o 
probabilitate de 100% pentru existenţa 
altor forme inteligente de viaţă“. Progra- 
mul, pe care NASA îl va inaugura în 
2005, va fi încununat de Planet Imager, 
lansat după 2015, care va fi de 5 ori mai 
puternic decât TPF şi va permite 
„izolarea“ fiecărei planete descoperite în 
anii anteriori. Astfel se va putea afla 
dacă pe ele există cu adevărat condiţiile 
specifice necesare existenţei vieții. 

Acum nu putem decât să sperăm că 
acest program va fi finalizat, nerămâ- 
nând un vis pe hârtie. Finanţarea lui de- 
pinde de „zgârcenia“ Congresului ameri- 
can, care în trecut nu a ezitat să ampu- 
teze programe care i se păreau prea 
ambitioase. Conducătorul NASA, Daniel 
Goldin, este foarte sigur de obţinerea 
finanţării: „se pare că am atins o coardă 
sensibilă cu acest proiect“. 

celelalte instrumente beneficiazà de 
ansamblul de antene al sondei 
Cassini, care este format din antena 
cu câştig mare (HGA - High Gain 
Antenna) si cea cu câştig redus 
(LGA), ultima fiind amplsatà în foca- 
rul celei dintâi, formând ceea ce 
este cea mai mare antenă rigidă 
destinată aplicatiior spaţiale. Reflec- 
torul antenei, de tip Cassegrain, cu 
diametrul de 4 m, este confecţionat 
dintr-un ansamblu special carbon + 
aluminiu şi are o greutate de numai 


100 kg. Acesta poate funcţiona 
simultan în 4 benzi de frecvenţe 
diferite: S, X, Ka şi Ku, şi a fost 
conceput să reziste fără deformatii 
remanente într-un interval de 
temperaturi de la +200*C (expunere 
directă la radiaţia solară) până la - 
180°C, pe ultima parte a misiunii 
spaţiale. Se afirmă că acest ansam- 
blu, denumit codificat HGA/LGA, a 
reprezentat cel mai avansat proiect 
din domeniu. 

CYBERSPACE 


REȚEAUA NOASTRĂ 
CEA DE TOATE ZILELE 


` Zilele trecute meditam asupra felului în care îi apare Internetul unui observator din afară. Ce vede el? Cât 
vede? Cum i se pare? Îl tenteazà? De ce? De ce nu? Am încercat atunci sà ne punem, cât am putut mai 
bine, în pielea unui personaj traditionalist, dacă nu chiar conservator sau, mai rău, retrograd, şi am încercat. 
să ne folosim de ştirile, multe la număr, dar sărace în informaţie, pe care ni le pun la dispoziţie în mod 
curent presa scrisă şi cea audiovizuală. ; 


V stie pe care am reuşit să le adunăm sunt următoarele: 


Ed Armata israeliană şi-a inaugurat propria sa pagină pe 
WEB. Elaborată de apărarea civilă, pagina are menirea 
de a-i informa pe cetăţenii statului Israel cu privire la 
măsurile pe care trebuie să le ia în cazul unui previzibil 
atac irakian cu arme chimice sau bacteriologice. Sunt 
indicate 37 de centre de distribuire a materialelor de 
protecţie, la care se adaugă informaţii detaliate privind 
tipurile şi modurile de întrebuințare ale diferitelor măşti 
de gaze sau locaţiile adăposturilor recomandate în caz 
de atac... 


E Elevii unei şcoli din Portugalia şi-au propus să blocheze 
serverul Institutului pentru Tineret, bombardându-l zilnic 
cu nenumărate mesaje electronice. Protestatarii 
declară că acţiunea lor este destinată “alertării tuturor 
elevilor din ţară faţă de noile proiecte ale ministerului, 
care ignoră sugestiile asociaţiilor elevilor.” Elegant, nu? 


E între timp, Business Software Alliance (BSA), orga- 
nizatia internaţională a producătorilor de soft, a 


Tea: ‘Calea Floreasca 167 bis, 
S.A. sector 1, Bucureşti 


SERVICII COMPLETE PENTRU INTERNET 
@ Conectare la Internet prin rețeaua 
telefonică ® E-mail ® Web @ Transfer de 
fişiere Q Pagini de prezentare pe Web e 


ABONAMENT LUNAR 


10 $ persoane fizice 
15 $ persoane juridice 


http://www.ipa.ro 
Informatii la telefon 01/230 71 10 

efectuat o razie într-una din cele mai cunoscute şcoli 
de informatică din Filipine, descoperind mai multe 
programe-pirat. In urma descinderii, au fost confiscate 
mai multe computere si CD-uri. Nimic nu mai este 
astăzi gratis. Nici şcoala. Nici Tetris-ul. Bitii costă! Cât 
despre programele-pirat din şcolile de informatică din 
România... care şcoli? 


Ed Abia pe 10 februaie a.c. Ministerul Educaţie Naţionale 


şi firma SUN Microsystems, prin reprezentantul 
acesteia Romsys, au inaugurat Centrul de Comunicaţii 
Naţionale al reţelei de date a educaţiei naţionale - 
RoEduNet. Planul de dezvoltare a reţelei cuprinde 120 
de noduri naţionale şi 6 500 de servere conectate la 
Internet. Nodul central - diamantul coroanei - este un 
SUN Ultra Entreprise 3000 în valoare de 100 000 de 
dolari, donat de firma SUN. Ascultând declaraţiile de 
intenţie şi prezentarea proiectelor nu putem spune 
decât că viitorul se arată luminos, dar undeva, 
departe... 


E Dacă ar fi să facem o (ucigătoare) comparaţie, aproape 


42 de milioane de americani adulţi (!) folosesc 
Internetul. Asta înseamnă că dacă urci într-un lift de 
zece persoane, două tocmai au ieşit din reţea sau abia 
aşteaptă să intre... 23,8 milioane de adulţi şi-au 
manifestat interesul pentru obţinerea accesului la 
Internet în cursului acestui an, în vreme ce în trimestrul 
doi al anului 1997 numai 2 (două) milioane începuseră 
să-i dea târcoale. Studiul mai arată că 58% dintre 
utilizatori sunt bărbaţi, 51% se conectează cel puţin o 
dată pe zi şi 77% susţin că productivitatea muncii lor a 
crescut. E adevărat - alţi 15,9% dintre americani au 
încercat să utilizeze reţeaua în ultimele 12 luni, dar, 
dezamăgiţi, au renunţat la conectare. “Hey, it's a free 
country!” 


=} Şi fiindcă ştiu că vă plac concursurile - iată o sugestie: 


Consiliul Europei va organiza, cu ocazia aniversării a 
50 de ani de la înființare, un joc interactiv menit să-i 
sensibilizeze pe tineri față de activitatea CE şi să-i 
familiarizeze cu culturile şi stilurile de viață din cele 40 
de state membre. Jocul va începe din luna mai pe 
adresa http://www.coe.fr/game. 


ALEXANDRA DORGOŞAN 
DAN MIHU 

Titanicul s-a scufundat într-o 
noapte neagră, undeva în apele 
îngheţate ale Atlanticului de nord. 
E S E | Insă epava lui continuă din când în 
Do Je ee i când să se ridice de pe fundul ocea- 

3 SA nului în atentia publicului... Ultima 
ocazie de acest fel a fost prilejuită de 
lansarea superproductiei americane 
cu acelasi nume, ce se doreste a fi 
cea mai fidelà reproducere a 
condiţiilor în care a avut loc titanicul 
sinistru. Dacà a reusit sau nu, và 
làsàm sà judecati singuri... Astàzi, 
aici, nu vrem decât sà ilustràm, fugar, 
felul în care a reacţionat Internetul la 
cererea de informaţii legate de 
Titanic. Mii de articole, sute de poze, 
mărturii din presa vremii, tăieturi din 
ziare, speculaţii tehnico-stiintifice, 
însemnări ale supravietuitorilor, 
poezii, povestiri - totul este acum la 
dispoziţia dv. lar dacă vreţi să aflaţi 
mai multe despre film, pe adresele 
casei producàtoare, 20th Century 
Fox, vă aşteaptă o mulţime de date 
legate de filmări, de contribuţia regi- 
zorului, James Cameroon, şi a inter- 
pretului principal, Leonardo di 
Caprio... 

Nu aveti decat sà efectuati o 
căutare după cuvântul titanic si veti 
vedea ce se întâmplă. Dacă nu và 
descurcati, scrieti-ne... 


DAN MIHU 


MATEMATICA, OREZUL SI CHINEZII 


Nu puţini dintre cititorii noştri ne-au scris pentru a ne întreba despre cunoştinţele matematice ale 
chinezilor din antichitate... Este adevărat, inventarea abacului, a busolei, a prafului de puşcă şi apoi a 
rachetelor, edificarea unui mare imperiu şi administrarea lui timp de milenii au făcut din lumea chineză 
un reper pe harta civilizaţiilor. Arta, tehnologia, industria, comerțul - nimic nu s-ar fi putut dezvolta însă 


A ncă din perioada “statelor în luptă” 
(475-221 î.e.n.), înainte de răs- 
pândirea abacului, matematicienii 

chinezi foloseau, pentru reprezenta- 

rea numerelor, bețe de bambus. In- 
cepem cu betele de bambus fiindcă 
de la ele a pornit aventura matemati- 
că a chinezilor. Utilizându-se două 
moduri de reprezentare - orizontal şi 
vertical - învățații chinezi reuşeau să 
reproducă cifrele je la 1 la 9 prin sec- 
vente de tipul: |, II, HI, MH, HIH, 

E, MN. ia dispunerea alter- 
nativà a succesiunii unitàti-zeci-sute- 

mii, lăsând spaţiu în locul lui zero, se 

puteau manipula numere relativ mari 

cu care se puteau efectua cele patru 
operaţii fundamentale. 1 305 se scria 

prin — HH III. 


Curând însă acest sistem greoi va 
fi înlocuit de uimitor de longevivul abac 
sau suplinit de o abilitate aritmetică 
îndelung exersată. Nu degeaba în 
Cartea lui Lao Zi se spune că “cel 
priceput la calcule nu foloseşte be- 
fisoare”. Încă din epoca numità “pri- 
măvara şi toamna” (722-481 î.e.n.) for- 
mula înmultirii numerelor întregi fusese 
transpusă în cântec rimat, devenind 
astfel larg cunoscută de toată lumea... 


fără aportul matematicii. 


Cea mai veche carte de matema- 
tică păstrată până în ziua de azi da- 
tează din jurul anului 100 î.e.n., dar 
cu siguranţă a fost concepută cu mult 
înainte. Ea poartă titlul “Lucrarea de 
matematică despre gnomon” şi printre 
referirile la măsurători consemnate 
înlăuntrul său există şi una legată de 
teorema “gougu dingli”, care spune că 
suma pătratelor catetelor este egală 
cu pătratul ipotenuzei. În plus, se re- 
marca utilitatea acestei teoreme la 
efectuarea diverselor măsurători ale 
suprafeţei terenurilor agricole, pentru 
calculul distanțelor dintre două puncte 
situate la niveluri diferite, spre exem- 
plu în lucrările hidrotehnice etc. 


Un alt tratat fundamental - Calculul 
în nouă capitole -, atribuit dinastiei 
Han (25-220 e.n.), cuprindea prin 
preajma anului 100 e.n. noţiuni des- 
pre calculul suprafeţei ogorului, diferi- 
te tipuri de proporţii (ilustrativ se poa- 
te dovedi “schimbul proporţional dintre 
diferite soiuri de cereale”), realizarea 
repartitiei proporţionale, metoda de ridi- 
care la pătrat şi la cub, calculul volumu- 
lui diferitelor forme, folosirea rationa- 
mentului ipotetic la soluţionarea pro- 
blemelor complicate... Dintre adnotările 


SOLUȚIA PENTRU astronoMAYA 


Din păcate, astonoMAYA a atras puţini concurenţi. E drept, glifele 
mayaşe sunt greu de descifrat. Stela glifică prezentată de noi avea înscrisă 


pe ea data de (4+5=)9-baktun, (2+3x5=)17-katun, O-tun, O-uinal, 0-kin, 
(3+2x5=)13-Ahau, (3+3x5=)18-Chumku. De la data de referință 13-Ahau, 
18-Chumku au trecut aşadar 9-baktun, 17-katun. Adică (9x20+17=)197- 
katun. Ceea ce revine la 197x20x20x20=1 576 000 kin (zile). Ceva mai 


mult de 4 310 ani de-ai nostri. 

Problema din acest număr îi 
aparține unui demnitar din dinastia 
Tang (618-907 e.n.) şi o puteți re- 
găsi în Calculul în nouă capitole: 

“Intr-o zi, o bandă de tâlhari îşi 
împărțea caii furaţi. Dacă fiecăruia i 
se dau 6 cai, mai rămân 5 cai. Da- 
că fiecare ar trebui să primească 7 
cai, am mai avea nevoie de încă 8. 
Câţi cai sunt în total?” 


Aşteptăm răspunsurile dv. pe 
adresa redacţiei până pe data de 
15 mai. Câştigătorul, stabilit prin 
tragere la sorti, va primi un abo- 
nament pe 12 luni la revista 
Ştiinţă şi tehnică. 


şi îndreptările aduse de-a lungul vremii 
Calculului în nouă capitole de către 
matematicienii chinezi extrem de 
actuală rămâne cea a învățatului Liu 
Zheng din epoca celor trei imperii (220- 
280 e.n.): “cuvintele trebuie să exprime 
clar principiul: fiecare problemă să fie 
rezolvată prin desene”. 


Şi dacă vreţi să aduc încă o lovi- 
tură mândriei noastre de europeni, 
epigoni ai lui Arhimede, meditati la 
povestea lui Cao Chong, în vârstă de 
7 ani, fiul lui Cao Cao, care pentru a 
cântări un elefant, acum mai bine de 
1 700 de ani, a pus să fie urcat într-o 
barcă mare, pe care a însemnat ni- 
velul până la care s-a scufundat, apoi, 
scoțând elefantul din barcă, a umplut-o 
din nou cu pietre până a atins acel 
semn. Cântărind pietrele, pe rând, a 
aflat greutatea elefantului. Evrika! 


DAN MIHU 


ASTROLOGIE 


PREVIZIUNI ASTROLOGICE 
ENTRE LUNA APRILIE 


€ vor avea patru planete în 

sectorul casei personalitàtii. Vor 
fi încărcaţi cu energie datorită lui 
Marte, care îi va face activi, dar şi 
relativ imprudenti. Un suport major de 
influxuri benefice, de care se vor 
încărca pentru tot restul anului, se 
poate acumula între 1 şi 14 aprilie. 
Riscul crescut pentru toate zodiile, mai 
ales pentru cei cu ascendent în 
Berbec, este de lovituri şi traumatisme 
la cap şi, în special, la ochi. Ochii vor fi 
foarte solicitati în această perioadă. 
Pentru cei cu afecţiuni majore ale 
ochilor, sunt de evitat stările de 
tensiune, atât psihică, cât şi arterială, 
care pot conduce la hemoragii oculare, 
disfuncţii majore, agravări ale unor 
stări patologice. Vârsta a treia se va 
resimti la nivelul circulaţiei cerebrale şi 
al funcţiilor creierului. Cei tineri vor fi 
plini de energie. 


ei mai solicitati sunt Berbeci, ce 


AI doilea aspect major c care va 
contribui la o ameliorare generală a 
situaţiei îl reprezintă conjunctia dintre 
micul benefic (Venus) şi marele benefic 
(Jupiter). Ambii în Peşti (unul în 
domiciliu nocturn, celălalt în exaltare) 
vor crea un climat de armonie, de 
linişte, de calm (fie el şi relativ), o mai 
mare sau mai mică şansă de a se 
rezolva conflicte. În plan personal, 
fiecare le va trăi în funcţie de 
horoscopul personal. Pentru Peşti, de 
exemplu, acest aspect poate fi chiar 
extraordinar (şanse, succese, reuşite, 
surprize de proporţii, întorsături de 
situaţii spectaculoase). În plan colectiv 
poate fi vorba de încheierea unei lungi 
perioade conflictuale, de confuzie, erori 
şi certuri. Deşi ambele planete au un 
potenţial foarte bun pentru bani şi 
situaţii financiare favorabile, cvadratura 
acestor doi aştri cu Pluton va bloca 
domeniul economicului şi al finanţelor, 


Evenimentele astronomice ale lunii 


Lună relativ lipsită de evenimente majore. Perioada începe cu un stellium pe |. ! A 
|. incapacitatea de a se face dreptate. 


Berbec, care durează aproximativ 14 zile (Mercur, Soare, Saturn, Marte). 


Pe 20 aprilie Soarele intră în Constelatia Taurului, după Marte, care intră i k i 4 RARS: 
divergențe va spori o dată cu sfârşitul 


“ lunii iunie, motiv pentru care tot ce se 


pe data de 13 aprilie. 


În ziua de 6 aprilie Venus intră în Constelatia Pestilor, fiind deci în exaltare şi 


cu 20 aprilie, aspect major pozitiv, care va dura până la 30 aprilie. 


Sfârşitul lunii configurează un stellium pe Taur. a. 
Prima parte a lunii este marcată de prezenţa puternică în domiciliu a | 


planetei Marte în Berbec. 


perioadele anterioare, dar şi mai puţine aspecte majore pozitive. 


Cea mai armonioasă perioadă este în jurul datei de 7 aprilie, când Luna i 


alcătuieşte un mănunchi de 4 trigoane cu planetele divergente. 


putând antrena chiar ghinioane, 
blocaje, stagnare. 


Relativ favorabilă este perioada de 
la mijlocul lunii, când sunt bine- 
susţinute toate semnele de apă, aer, 
foc, pământ. 


Din punct de vedere meteorologic, 
în unele zone de pe glob pot apărea 
valuri de căldură, mai ales în preajma 
datei de 7 aprilie. 


Din punct de vedere politic, pentru 
România, sfârşitul celei de-a doua 
jumătăţi a lunii aduce cu sine un lung 
şir de probleme legate de regimul 
pământului, de statutul unor locuinţe. 
Multe dintre aceste implicaţii sunt de 
natură profund conflictuală. 


Procesele şi soluţiile rezervate 
justiţiei în problemele locative şi 
funciare vor cunoaşte erori, abuzuri, 
nedreptàti şi vor fi contestate. 


Pe harta României, Jupiterul natal 


| esteîn opozitie cu Jupiterul în tranzit, 


alcătuind un periculos pătrat, care va 
alimenta tot anul 1998 cu divergente si 
nereguli, încălcări ale legii, 
afectivă în 


Implicarea aceste 


5 RERA PE RIEAN h „ declanşează în această perioadă nu 
apropiindu-se de Jupiter, cu care va intra în aspect de conjunctie începând | 


are şanse sà se rezolve decât la 
toamnă, după sfârşitul lunii noiembrie. 


La nivelul mentalitàtii colective, 


„ conflictele politice dintre cei tineri şi 


` EEEE a ERAS „ua, |. cei bătrâni nu se vor aplana, dimpo- 
Í intă mai puţine contradicții şi tensiuni decât | „. ~ ì ; 
PAPER: ana prozia puj me — triva, se vor acutiza. 


Urania vă doreşte 
“Drum drept şi lumină” 

Esentiale pentru buna funcţionare a organismului uman 


MICROELEMENTELE 


mentatia umană este bogată în 

grăsimi, în glucide, în proteine 
şi în macroelemente, dar de cele mai 
multe ori destul de săracă în vitamine 
şi elementele esenţiale. 

Omul aşteaptă primăvara în spe- 
` ranta cà va beneficia din plin de ver- 
deturi, de salate crude, adicà de 
vitamine. Of, pentru ca efectul aces- 
tora sà fie cel asteptat, omul trebuie 
sà consume elementele esentiale 
aflate sub formà de urme si suburme. 

Aceasta pentru cà cercetàrile mo- 
derne au evidenţiat faptul cà în absenţa 
acestor microelemente, vitaminele sunt 
în general incapabile sà-si exercite 
funcţiile în organismul uman. 

Mineralele, care includ în grupa lor 
elemente esenţiale aflate sub formă 
de urme şi suburme, participă atât la 
constituirea enzimelor denumite 
“metalo-dependente”, care reprezintă 
circa două treimi din enzimele organis- 
mului uman, cât şi la procesele cata- 
litice de reacţie biologice specifice. 

Ne propunem să prezentăm 
principalele elemente existente sub 
formă de urme şi suburme în orga- 
nism, rolul lor în metabolism, manifes- 
tările carentiale, sursele alimentare si 
doza zilnicà. 


p e întreaga perioadă a iernii ali- 


Gromul 


O Metabolism: activator al metabolis- 
mului glucidelor si lipidelor. 
Zahărul poate fi metabolizat corect 
numai în prezenţa cromului. 


O Manifestări carenţiale: tulburări pre- 
diabetice, aterioscleroză, obezitate. 


Surse alimentare: 

De origine vegetală: zahărul brut 

din trestia de zahăr, piperul negru, 

germenii de cereale, cerealele. 

Fructele şi legumele conţin foarte 

puţin crom. 

m De origine biologică: drojdia de 
bere, drojdia de panificaţie. 

m De origine animală: ficatul şi rini- 

chii sunt sărace în crom; la fel, 

carnea. 


Se consideră că o doză de crom 


mo 

trivalent de 10:- 40 mcg/24 ore sub 
formă organică pare a reprezenta ne- 
cesarul normal al organismului uman. 


GOL CI EU) 


O Metabolism: stimulator, acţionează 
în sinteza globulelor roşii împre- 
ună cu vitamina B12, vasodilatator 
periferic, sedativ, calmant. 

O Manifestări carentiale: anemie, tul- 
burări circulatorii ale extremităților. 
Surse alimentare 
De origine animală: în general, ali- 
mentele de origine animală ca, de 
exemplu, ficatul, conţin în medie în- 
tre 0,15 - 0,25 mg cobalt/1 kg sub- 
stantà uscată. Carnea conţine în 
general mai puţin cobalt. Alte surse 
sunt carnea şi măruntaiele de vită, 
tonul, alte specii de peşte oceanic, 
carnea de pui, ouăle. 

M De origine vegetală: vegetalele 
conţin puţin cobalt. Numai vege- 
talele cu frunze verzi, ca, de exem- 
plu, lăptuca, varza şi spanacul, sunt 
relativ mai bogate în cobalt. 


CUP EU 


O Metabolism: acţiune antiinflama- 
torie, acţiune antiinfectioasà şi 
antiulceroasă, stimulator al sinte- 
zei colagenului. Cuprul este nece- 
sar la sinteza melaninelor, este 
responsabil al pigmentării pielii 
prin intermediul tirozinazei. 

O Manifestări carenfiale: anemii, 


E O 


tulburări osteo-articulare, infecţii, ; 


absenţa sa influențând negativ 
metabolismul glucozei, metabolis- 
mul lipidelor şi biosinteza mielinei. 
O Surse alimentare, reprezentând pes- 
te 1 mg/100 g de aliment proaspăt: 
E De origine vegetală: cacaua, alu- 
nele, fructele şi legumele uscate, 
cerealele, germenii de grâu. 
E De origine animală: moluştele, 
stridiile. 
Doza recomandată pentru adulţi: 
acest microelement este esenţial, 
benefic pentru anumite acţiuni ale sale, 


dar malefic prin altele, care nu trebuie 
neglijate. Este deci prudent să se 
stabilească dozele zilnice din acest 
microelement la maximum 1 - 2 mg/24 
ore, dar niciodată pe termen lung. 


O Metabolism: transportor de oxigen în 
hemoglobină, factor de dezintoxicare. 

O Manifestări carentiale: anemie, 
anorexie. 


O Surse alimentare. Aportul fierului 
în organismul uman depinde de 
conţinutul său din alimente şi de 
absorbţia de către organism a 
fierului consumat. Alimentele cu 
cel mai mare conţinut în fier sunt: 

E De origine vegetală: vinul, care 
conţine: 5,0 - 25,0 mg/100 g; făina 
de porumb, care conţine: 3,0 - 3,5 
mg/100 g; făina de grâu: 2,0 - 3,5 
mg/100 g; fasolea: 1,5 - 9,5 mg/100 
g; spanacul: 1,7 - 4,5 mg/100 g; 
ciocolata, care contine: 1,5 - 2,5 
mg/100 g; orezul: 0,2 - 2,0 mg/100 
g. Caisele si, în general, fructele 
contin putin fier. r 

E De origine animală: carnea roşie, . 
deci de vită, care conţine 2,9 - 5,6 
mg/100 g; ficatul şi măruntaiele, 
care conţin 8,0 - 18,0 mg/100 g; 
stridiile, care conţin 6,0 - 7,0 
mg/100 g; peştele este relativ 
sărac în fier, conţinând circa 1,0 
mg/100 g. 


Jochull 
O Metabolism: activator al tiroidei. 


O Manifestări carențiale: tulburări de 
creştere, debilitate mintală. 


O Surse alimentare: 

M De origine vegetală: grăunţele 
cerealelor. 

M De origine animală: fructele de 
mare, algele. 


Prof. dr. ing. ALEXANDRU - 
LUCIAN STROIA, 
Institutul de Chimie Alimentară 
Bucureşti 


STIINTA SI COSMETICA 


Care sunt cauzele uscării pielii? 


@ Dispariţia sau diminuarea filmului 
lipidic existent în mod normal pe 
suprafaţa epidermei. ` 


A Existenţa unui deficit în conținutul 
de apă al stratului exterior al pielii, 
stratul cornos. 


A Dereglarea procesului de cherati- 
nizare, adică a acelui proces parti- 
cular de transformare cornoasă a 
celulelor epidermei. 


Câte tipuri 
de piele uscată există? 


L 


Pielea alipică (sebostatică) sau 
pielea uscată prin lipsa de grăsimi 
se caracterizează prin existenţa 
unui număr redus de glande seba- 
cee sau prin insuficienta lor 
funcţionare, însoţită de o functio- 
nare deficitară a glandelor sudori- 
pare. La acestea se adaugă 
starea nervoasă sau endocrină a 
persoanei în cauză. 


Filmul lipidic insuficient cantitativ 
este incapabil să acţioneze ca o 
barieră protectoare faţă de eva- 
porarea excesivă a apei din piele. 
Pielea alipică este fragilă, transparen- 
tă, iritabilă, se ridează uşor, mai ales 
în jurul ochilor. 


n Pielea deshidratată sau pielea usca- 
tă prin lipsa de apă se caracterizea- 
ză prin incapacitatea stratului cornos 
de a reţine apa la nivelul său. Acest 
fapt este pus pe seama diminuării 
factorului natural de umectare 
(NMF-Natural Moisturizing Factor), 
un complex natural intercelular 


DoD 


constituit din compuşi higroscopici, 
care au capacitatea de lega apa. 
Pielea deshidratatà este ridatà, 
are un aspect “fàinos” datorità 
descuamării suprafeţei sale. 


Pielea îmbătrânită, la care deshi- 
dratarea pare să fie legată şi de 
un metabolism celular modificat al 
colesterolului sulfat, component 
lipidic normal al pielii. 


Pielea bronzată, la care starea de 
uscăciune este provocată de o 
hipercheratoză a stratului cornos. 


Ce determină uscarea 
pielii normale sau grase? 


spălarea frecventă cu săpunuri 
sau apă calcaroasă; 


folosirea unor produse cu acţiune 
detergentă puternică; 


delipidările exagerate provocate 
de curăţarea pielii grase (sebore- 
ice) cu spirt camforat, alcool, ace- 
tonă etc. 


Factorii exteri; 

intensitatea radiaţiei solare; 
creşterea temperaturii ambiante; 
umiditatea atmosferică coborîtà; 
curenţii de aer. 


Ce presupune îngrijirea 
cosmetică a pielii uscate? 


Spălarea feței se face cu apă obis- 
nuită la care se pot adăuga borax 
sau carbonat acid de sodiu (1 lin- 
gurità/1 | de apă). 


le Apă 


PIELEA 
USCATĂ 


Pielea uscată, în raport cu pielea grasă şi cea 
normală, ridică cele mai multe probleme din punct 
de vedere cosmetic: dificultatea stabilirii cu 
exactitate a cauzelor care determină uscarea 
epidermei; tratamentele cosmetice produc doar 
“amelidrări” momentane, fără să rezolve problema 


în sine. 


O Demachierea cu ajutorul unui pro- 


dus demachiant (lapte sau cremă) 
gras; acesta trebuie apoi îndepăr- 
tat cu o lotiune tonică nealcooli- 
zată sau o apă tonică (din muse- 
țel, gălbenele, sunătoare, nalbă, 
patlaginà). 


A Produsele de îngrijire zilnică tre- 


buie sà aibà un efect hidratant, 
emolient si protector. * 


Q Băile de abur (musetel, salvie, 


coada-şoricelului), care preced o 
curăţare mai profundă a pielii, se 
fac mai rar, în cazul tenului deshi- 
dratat - o dată la 3 săptămâni; 
pentru tenul alipic se preferă com- 
prese umede urmate de masaj 
facial. 


Q Măştile hidratante şi nutritive se 


aplică săptămânal şi pot conţine 
gălbenuş de ou, smântână, miere, 
lăptişor de matcă, sucuri de fructe. 


Ce pot prepara singură? 


Mască cosmetică 
@ Un gălbenuş de ou 
@ 4 linguri de morcov ras 
e O linguriţă de ulei de măsline 
Emulsie hidratantă 
@ Ulei de parafină 
@ Cetaceu -3g 
@ Laurilsulfat de sodiu - 1 g 


-3g 


până la 100.g 


Farm. VICTORIA HÂRJĂU, 
farm: dr. DUMITRU LUPULEASA, 
Facultatea de Farmacie Bucureşti 

implicit la fel de genial în cun 


MOAR 
CLINIC 


desăvârşit nu poate să 
tarea unor fapte “paranormale” este diferit, rivită şi 


PARANORMAL - IGNORANTA SI NESTIINTA 


A 


SI PER PERCEPŢIA | 
“DE DINCOLO” 


Oricât de educati am fi, nu ee cunoaşte tot ceea ce a descoperit ştiin, 
tintele de biol age Rea un Dorea e exce ție nu are un (şi de ce) să 
fie supraspecialist în astrofizică, un ja 

enzimatic şi aşa mai departe. lată de ce prezen 


. Un matematician genial nu este 


nească patologia indu, 


întotdeauna raportată la ceea ce cunoaşte (sau, mai bine zis, nu cunoaşte) cititorul. 


rimele tipuri de opioide cerebrale 
p au fost descoperite prin 1974-1975 

de neurofiziologul John Hughes. 
Cercetările ulterioare au demonstrat rolul 
major pe care aceste substanțe biochimi- 
ce îl au în modelarea reacției la durere, 
în procesul de memorie, în reglarea stă- 
rilor afective. 

Celulele nervoase sintetizează şi eli- 
berează opioide care controlează (ală- 
turi de multe alte tipuri de neurosecretii) 
activitatea retelelor neuronale ale 
creierului. Cantitatea opioidelor este 
exponential crescută în condiţiile stre- 
sului biologic maxim, constituind astfel 
un mod de “autoprotejare” momentană a 
celulelor nervoase. 

În practica medicală, în afara epi- 
sodului de moarte clinică, în care invazia 
opioidelor este maximă, se poate ob- 
serva indirect acest fenomen la politrau- 
matizatii cu leziuni severe (amputàri de 
membre, evisceratii etc.): aceştia au un 
fel de indiferenţă la durerea fizică, o 
percepţie modificată a stimulului algic, cu 
toată gravitatea leziunilor suferite. 

In concluzie, cele prezentate în 
numerele anterioare ale revistei pot ex- 
plica un prim aspect descris de acele 
persoane care povestesc senzațiile 
percepute în timpul morţii clinice, şi 
anume “starea de bine aproape feeric”. 


De-a lungul vieţii trecem printr-o serie 
de evenimente care, independent de 
voinţa noastră, declanşează un răspuns 
afectiv. Acesta este - cel puţin psihologic 
vorbind - direct proporţional cu gradul de 
implicare a eului în eveniment; cu alte 
cuvinte, cu cât suntem mai afectaţi de 
ceea ce se întâmplă, cu atât resimtim 
sub forma de eustres sau distres starea 
sufletească. 

Evenimentul care declanşează cea 
mai puternică stare de distres este dece- 
sul membrilor din familie, iar printre alte fe- 
nomene ale acestuia se numără şi păstra- 
rea sa în memoria subconştientă afectivă. 

Constientizarea morţii ca proces ine- 
vitabil, dramatic, ireversibil, unic, în aso- 
ciere cu încărcătura afectivă dramatică 
ce domină subconştientul, păstrate în 
memoria de lungă durată sunt res- 
ponsabile de tipul “nalucinator” ce se 
desfăşoară în perimetrul morţii clinice. 

În cele câteva clipe de trecere de la 
constient-subconstient la inconstientà 
sunt evocate (amintite) spontan eveni- 
mentele similare; astfel se formeazà con- 
vingerea cà cei decedati anterior “întâm- 
pina sufletul” nou venit. 

Ar fi aberant, ilogic ca în condiţiile imi- 
nente morţii, când toată ființa este într-o 
luptă biologică maximă pentru autocon- 
servare, repertoriul scenic (datorat me- 
morării şi rememorării) să fie reprezentat 
de exemplu de o expoziţie culinară sau 
de un examen de conducere auto etc. 
Altfel spus, la situaţia de moment se 
răspunde printr-o adaptare orientată în 
sensul situaţiei. 


Să recapitulàm: O Starea de bine se 
poate explica prin eliberarea opioidelor 
cerebrale; O Senzatia de percepţie a 
celor decedați anterior se poate datora 
evocării subconstiente a situaţiilor si- 
milare la care a asistat de-a lungul vieții 
cel în cauză. 

Si iar revine întrebarea obsedantà: 
dacă omul în starea de moarte clinică es- 
te inconştient, atunci cum este posibil ca, 
ulterior, când îşi recapătă constienta (du- 
pă reanimare), să povestească ce a sim- 
tit în clipele de moarte? 


Stopul cardio-respirator este evident 
urmat de prăbuşirea bruscă şi brutală a 
presiunii circulaţiei sângelui; probabil că 
mulţi dintre noi am avut măcar o dată o 
scădere a tensiunii arteriale şi ne 
amintim că senzaţia a fost de ametealà, 
întunecarea vederii, cădere din picioare. 

Menţinerea echilibrului, senzaţia 
orientării corpului în dimensiunile spa- 
tiului se datorează în primul rând unui 
sistem anatomo-functional complex ce 
cuprinde un segment din urechea internă , 
- labirintul - şi o reţea neuronală vastă ce 
ajunge până la nivelul cortexului 
temporo-frontal. 

Acest sistem, numit sistemul vesti- 
bular, este foarte sensibil la tulburarea 
circulaţiei sângelui şi, în condiţii 
patologice de funcţionare, poate conferi 
senzaţii diferite, de la simpla ametealà 
până la rotația sau căderea corpului “în 
gol”. 

Mai mult încà, implicarea sistemului 
vestibular - de data aceasta în mod 
fiziologic, în visele în care avem senzatia 
de plutire, de ignorare a gravitatiei sau 
de bruscă prăbuşire - este certă. 

Revenind la discutia noastrà, se poa- 
te explica elegant - cunoscând cele de 
mai sus -, de ce în cadrul “delirului ha- 
lucinator” din faza de moarte clinică per- 
soana respectivă cade rotatoriu printr-un 
spaţiu straniu. Dar de ce este acest 
spaţiu sub forma unui tunel? Si, mai: 
interesant, cum se se formează impresia 
unei lumini în spectrul albastru? 

(Va urma) 


Dr. GHEORGHE VUZITAS, 


medic neurolog, 
membru al Societăţii Române de 
` Psiho-Neuro-Endocrinologie 


Er 
I 


Pa 


SALONUL INGENIOZITĂȚII 


Încercăm şi în acest an să organizăm o expoziție dedicată inventatorilor români. Dacă totul merge conform 
planului şi dacă participarea dv. va fi semnificativă, atunci spre sfârşitul anului vom deschide Salonul 
Ingeniozitàtii 1998. Amănunte suplimentare vom oferi în numărul viitor al revistei. Deocamdată, publicăm 
regulamentul provizoriu al salonului. 


deschis tuturor creatorilor din România şi are ca 
scop confirmarea (sau infirmarea) ingeniozitàtii 
proverbiale a românului. 

Sunt acceptate orice tip de realizări, invenţii, brevete, idei, 
descoperiri, teorii ştiinţifice, metode matematice, programe 
de calculator, soluţii economice sau organizatorice, 
diagrame, metode de învăţământ şi instruire, reguli de joc, 
sisteme urbanistice, planuri şi metode de sistematizare, 
fenomene fizice în sine, realizări cu caracter estetic. 


Partlcipantil se pot inscrie la următoarele secțiuni: 


€ oncursul, organizat de revista Ştiinţă si tehnică, este 


teoretic; 
2. practic; 
3. util; 


4. inutil (deocamdată). 


Jurlzarea lucrărilor 


Jurizarea lucrărilor va fi realizată de o comisie de 
specialişti şi reprezentanți ai instituțiilor de profil, punctarea 
făcându-se în primul rând în funcție de gradul de 
ingeniozitate a lucrării, eficiență, domeniul de aplicare. 


Premi! 


Se vor acorda premiile revistei, precum şi premii speciale 
ale sponsorilor. 


Înserlerea la concurs 


Înscrierea la concurs se va face pe baza unei scrisori de 
intenţie, expediată pe adresa noastră, Ştiinţă & Tehnică SA, 
Bucureşti, Piaţa Presei Libere nr. 1, sector 1, cod 79781 
până la data de 30 iulie 1998, în care vă rugăm să precizati: 


m titlul lucrării, curriculum vitae al autorului, adresa şi 
telefonul; 


Bi secţiunea de încadrare; 
BM o descriere succintă (maximum o pagină dactilografiatà); 
BM spaţiul sau condiţiile de expunere estimate. 


Cele mai interesante lucrări vor fi reunite în cadrul unei . 
expoziţii cu titlul Salonu/ Ingeniozitàtii 1998, care va avea loc, 
timp de o săptămână, în toamna acestui an la Bucuresti. 


Condiții de participare: 


HM sunt admise, ca mod de prezentare, plange de 60 x 40 
cm, realizate conform normelor de desen tehnic (de 
preferat în tuş), machete sau modele transportabile, 
casete video; 

M costul corespondenţei şi cel al transportului vor fi 
suportate de autor; 

m expunerea va fi gratuită. 


Lucrările cu un. caracter deosebit vor fi reflectate adecvat 
în revista Știință şi tehnică. 


Redacţia nu-şi poate asuma răspunderea protecţiei 
intelectuale a lucrărilor expuse. 


A&Q “98 


Conferinţa naţională “Automatica şi controlul | 
calitativ” (A&Q ‘98), care se va desfăşura anul acesta | 
la Cluj-Napoca, în perioada 28-29 mai, continuă 
tradiţia celor 10 manifestări ştiinţifice organizate sub 
genericul “THETA”, începând cu 1981, de către IPA- 
Cluj şi Universitatea Tehnică din Cluj-Napoca. 


Principalul obiectiv al conferinţei este acela de a 
stimula schimbul de idei între specialiştii din domeniul 
automaticii şi al controlului calitativ, atât în ceea ce | 
priveşte dezvoltările teoretice, cât şi aplicaţiile. 

Masa rotundă şi. expoziţia care vor însoţi 
conferinţa vor strânge laolaltă automatişti, producători 
de echipament pentru control calitativ, producători şi 
utilizatori de software în scopul evaluării posibilităţilor 
oferite de tehnici specifice, componente şi 
echipamente. 

EXPEDIŢII ROMÂNESTI 


A șaptea 
expediție românească 
de cercetări polare 

Mi-am stabilit tabăra în deşertul de 
piatră şi gheaţă pe coasta de vesta 
Insulei Spitsbergen şi timp de 21 de 
zile, în anul 1997, în condiţii nepriel- 
nice de primăvară polară, am efectuat 
un program pentru continuarea tema- 
ticii de cercetare din cadrul Ministe- 
rului Cercetării şi Tehnologiei. Aceas- 

. ta poate fi considerată a şaptea ex- 
peditie românească de cercetări 
polare, limitată doar la un singur om. 

Insula Spitsbergen este situată la 
numai 1 200 km de Polul Nord geo- 
grafic şi face parte din Arhipelagul 
Svalbard. Numele de Svalbard este o 
versiune modernă a cuvântului nordic 
vechi svalbardr (sval = rece, bardr= 
margine) şi a fost atribuit întregului 
arhipelag, atunci când, în anul 1925, 
a devenit posesiune a Norvegiei. 

Vremea este rece. Cerul este 
acoperit cu nori plumburii. De două 
zile, viscolul bate puternic şi nu-mi pot 
realiza programul. Stau în cort. 

Este o primăvară extremă. Cu 
toate acestea, unele flori au înflorit. A 
sosit Sterna paradisiaea sau rându- 
nica polară, care este considerată 
una dintre păsările interesante care 
cuibăresc în Svalbard. Trăieşte de 
regulă în colonii, în regiunile de tun- 
dră de pe coastele arhipelagului, şi, 

DIN ARCTICA 
ÎN ANTARCTICA 


atacă agresiv orice fiinţă vie (chiar şi 
omul), care îndrăzneşte să se apropie 
prea mult de cuiburile sale. La 
sfârşitul verii, rândunica polară pleacă 
în Antarctica, străbătând peste 16 000 
km pentru a petrece în acelaşi an a 
doua vară, o vară australă. 

Au sosit şi alte păsări care cuibă- 
resc în Svalbard. Reprezentanţii fa- 
miliei pinguinului arctic populează cu 
mii de exemplare grohotişurile şi 
versanţii abrupți, dându-ţi impresia că 
eşti în Galapagos. Împreună trebuie 
să înfruntăm capriciile vremii. 

Merg pe coastă până la marginea 
ghețarului Bore-nu de dragul spor- 
tului, ci pentru a prospecta zona. In- 
tâlnesc câţiva reni atraşi de peticul de 
pământ cu graminee şi muşchi care 
au crescut lângă ghețari. Ei rămân 
imperturbabili la rafalele de vânt 
polar. 

O breşă mică în plafonul de nori 
face loc pentru o clipă soarelui. Astfel 
pot vedea superba panoramă a ghe- 
ţarului şi a flancurilor de munţi din 
această parte a insulei Spitsbergen. 


Pentru a doua oară am avut noro- 
cul să văd cum înoată în apropierea 
țărmului o balenă care, atunci când 
expiră, aruncă în sus un jet spectacu- 
los de apă şi aer. Este vorba de bale- 
na de Groenlanda (Balena mysti- 
cetus) care poate atinge până la 200 
m lungime şi o greutate de 50-100 t. 
Are capul de lungimea unui corp ome- 
nesc, paletele de peste 2,5 m şi 
coada impresionantă, de peste 3,5 m. 
Inoată încet, îndreptându-se spre 
Oceanul Atlantic, deşi preferă compa- 
nia sloiurilor de gheaţă. Sunt balene 
impresionant de mari, de culoare nea- 
gră, dar au o barbă albă, vizibilă când 
înoată la suprafaţă în zonele din apro- 
pierea ghețarilor sau în curentul per- 
manent din preajma lor. 

In anumite locuri acestă specie de 
balenă a fost distrusă. Din cele cinci 
specii de balene care trăiau în zona 
circumpolară, o specie de câteva mii 
de indivizi se mai poate găsi în 
Strâmtoarea Bering, în timp ce alte 
patru specii nu mai numără decât 
câteva sute de exemplare. 


„Continentul păcii" 


Antarctica este un continent 
îngheţat aflat la capătul lumii, tot atât 
de mare cât Statele Unite ale 
Americii. Calota glaciară are o grosi- 
me medie de 2 500 m, în unele locuri 
atingând 4 500 m. Gheaţa Antarcticii, 
având un volum total de 30 milioane 
m8, reprezintă 90% din gheaţa de pe 
întreaga planetă şi 70% din conţinutul 
în apă dulce. Dacă gheaţa Antarcticii 
s-ar topi, nivelul oceanelor ar creşte 
cu 70 m. 

In Antarctica clima este aspră, 
foarte rece. Este un imens platou gla- 
ciar care reflectă 80-90% din razele 
solare. Temperatura scade treptat 
când avansăm pe coastă şi când 
urcăm pe platou în direcţia Polului 
Sud, situat la o altitudine de 2 800 m. 
In timp ce în lunile calde (decembrie 
şi ianuarie) temperatura variază de la 
+2°C la -35°C, în lunile reci (iunie - 
august) temperatura variază între - 
25°C şi -70°C. Temperatura cea mai 
joasă de pe planetă a fost de -89,3°C, 
înregistratà la statiunea rusà Vostok, 
pe platou, la 3 500 m altitudine. 


Aceste temperaturi joase împie- 
dică precipitaţiile importante (3 cm/an 
la Pol), ceea ce face din Antarctica 
cel mai mare deşert din lume. 

Vânturile relativ moderate pe 
platoul central se accelerează pe 
măsură ce ne apropiem de coastă, 
unde pot atinge viteza excepţională 
de 322 km/oră, viteză înregistrată la 
baza franceză Dumont d'Urville. 

Flora se limitează la muschi şi 
licheni; excepţie face Peninsula 
Antarctică, unde cresc două specii 
de plante ceva mai evoluate. Clima 
ostilă exclude orice formă de viaţă în 
interiorul continentului. 

Numeroase varietăţi de mamifere 
şi păsări trăiesc pe coastă şi se 
hrănesc cu produse marine. Cele mai 
reprezentative sunt focile şi pinguinii. 

Apele oceanului austral sunt cele 
mai bogate din lume, iar Antarctica 
deţine importante resurse minerale şi 
petroliere. Ţările semnatare ale 
Tratatului Antarctic şi-au propus 
cercetarea şi protecţia Antarcticii, 
acest continent alb şi inospitalier 
devenind un „continent al păcii“. ` 

EXPEDIŢII ROMANESTI 


Se cunosc puţine date referitoare la 
biologia lor. La naştere primul pui are 
3-4 m lungime. Se hrănesc cu zoo- 
plancton, krill şi crustacee. Balena uci- 
gaşă este singurul ei duşman. Doar 
eschimosii din Alaska o vânează, une- 
ori, în Strâmtoarea Bering. 


Cercetările românești 
sunt apreciate în lume 


Inainte de a sosi în Svalbard am 
participat cu trei lucrări la două 
conferinţe ştiinţifice internaţionale care 
au avut loc la Oslo si Tromsø, în 
apropierea celui mai nordic punct al 
continentului, ceea ce demonstrează 
că cercetarea polară românească are 
audienţă în exterior. Au participat 14 
țări mari şi m-am bucurat că România 
a fost anunţată de trei ori în plen, în 
momentul când am prezentat lucrările. 

La sfârşitul conferinţelor (prima 
Conferinţă internaţională de poluare 
în Arctica şi a treia Conferinţă interna- 


. fionalà de radioactivitate în Arctica), 


care au avut un comitet ştiinţific 
renumit, s-a desfăşurat o conferinţă mi- 
nisterială privind problemele mediului în 
Europa şi Oceanul Înghetat de Nord. 

Determinările de tritiu si Cs1%7 ale 
probelor recoltate din Groenlanda, 
Insula Spitsbergen şi în arealul 
cuprins între Arhipelagul Severnaia 
Zemlia şi Polul Nord au fost realizate 
în cadrul Laboratorului 8, al Institutului 
de Fizică şi Inginerie Nucleară, analiza 
metalelor grele a revenit colegilor de 
la Institutul de Cercetări pentru Metale 
Neferoase. Datele au fost interpretate 
în cadrul Centrului Român de Cerce- 
tări Polare şi publicate în străinătate. 

Mediul arctic este influenţat de 
contaminările naturale şi artificiale care 
provin atât din sursele de poluare lo- 
cală, cât şi din cele aflate la mare dis- 
tantà. După câteva decenii de cer- 
cetări, estimările cantitative ale con- 
tribuţiilor acestor două tipuri de surse 
de contaminare totală a Arcticii sunt de- 
parte de a fi clar rezolvate. 

Produsele de fisiune studiate în 
Arctica indică faptul că această regiune 
este expusă contaminărilor datorate re- 
giunilor îndepărtate, cum ar fi Nevada, 
Novaia Zemlia, Semipalatinsk etc. 

Când vom avea o stațiune de cercetări 
în Antarctica? 


La 5 ianuarie Teodor Negoiţă a 


“plecat în pp o 
de6 luni ca | 


A i 
| Antarctic Rus. Expediția va 


cercetări în c acte distinc 


tă ă pen entri 
grafice î în Golful Prydz. 


Programul meu știintific se va axa 


pe recoltarea de probe de sol şi 


„de cercetă 


> de alo 
cadrul ligi da 
stitutului Arctic şi 


La finele anului 1998 România 
putea comunica ţării tu 
Antarctic primele rezultate stiintifi 
obținute în ig one roman 

PEE expediti i 


sprint financiar d 


| gheatà pentru continuarea tematicii po 
de cercetare sponsorizată de Minis- — 


terul Cercetării şi Tehnologiei. Doresc 


să extind Programul român di 


cercetări paare prin începerea unui 


gr de izotopi stabili si instabili. 


Importanta ex 
mare diversitate 


inoata a din fara V Vom parcurg 


peditiei pentru mine 
constă în faptul că voi avea prilejul să 
"cunosc cinci zone ale Antarcticii situa- 

te la sute de kilometri una de alta, care 


ude | 
e în Goful Prydz. 
„Cape Town; — 

. San Pet 


„pe jos peste 4 000 km de coastă. i ord e 


Atmosfera arctică este diferită de 
cea obişnuită, timpul în care poluanții 
rămân în ecosistemul terestru şi marin, 
fiind în general mai lung, atât datorită 
lipsei umidității, cât şi stabilităţii dinami- 
ce, asociate cu o variaţie puternică a 
temperaturii în timpul nopții polare. Vite- 
zele particulelor şi deplasarea gazelor în 
acest sistem atmosferic stabil sunt pu- 
ternic încetinite. 

In domeniul solurilor reci, două din- 
tre lucrările noastre au fost susţinute, în 
Rusia, la a doua Conferinţă interna- 
tionalà a solurilor din zonele polare, de 
dr. ing. Gheorghe Ştefanic. Ele vor fi 


publicate în revistele de specialitate. Şi 
alte lucrări efectuate în cadrul Centrului 
Polar, în colaborare cu institute de 
cercetare din ţară, au fost prezentate la 
conferinţe sau publicate în cursul anului 
1997. Colaborarea pe care o avem cu 
Facultatea de Chimie Alimentară din 
Galaţi, cu prof. ing. Valentina Dan, va 
pune în valoare microorganismele din 
probele recoltate din zonele polare. 

Au fost analizate din punct de 
vedere microbiologic 44 de probe de 
soluri polare din zone ale Insulei 
Spitsbergen. Pentru testarea activităţii 
enzimatice a izolatelor, au fost reţinute 
următoarele culturi aparţinând genului 
Bacillus sp.: cu activitate amilolitică - 3 
culturi; cu activitatea proteolitică - 12 
culturi, din care 2 cu activitate cazeoliti- 
că şi 10 cu activitate gelatinolitică. 
Aceste tulpini sunt conservate în mi- 
cotecă pentru cercetări ulterioare, în 
vederea selectionarii de agenti buni 
producători de enzime. 


Ing. TEODOR GH. NEGOIŢĂ 


Știință şi tehnică aprilie 1998 


Noi apariții editoriale la Stiintà & Tehnică 


Prof. univ. Dorin Zaharie, prof. univ. Pavel 
Năstase, lect. univ. Felicia Albescu, asist. univ. 
Irina Bojan, 

Sisteme expert, 

Bucuresti, 1998 


Această lucrare îşi propune sà răspundă la 
următoarele întrebări: ce este, cum funcţionează şi cum 
se poate realiza un sistem expert? Cartea se adresează 
deopotrivă specialiştilor, dar şi studenţilor şi tuturor 
pasionatilor de informatică. 


SISTEME EXPERT 


anaoa 


d 


Prof. univ. Dorin Zaharie, prof. univ. Pavel 
Năstase, lect. univ. Felicia Albescu, asist. univ. 
lrina Bojan, asist. univ. Florin Mihai, asist. 
univ. Liana Covrig, 
Sisteme expert. Aplicații, 
București, 1998 

Cartea prezintă o serie de aplicaţii ale inteligenţei 
artificiale în domenii economice: finanţe, asigurări, 
contabilitate, marketing, management etc., implementate 
cu ajutorul unor generatoare de sisteme expert sau în | 
limbajul Prolog. | 


Prof. unde. Dorin Zaharie. Prof. univ. Pavei Năstase 
Laet unta Paleta Alieno Aa und. rima Dopo 


A. arte: Purta Mini Ag. dv. Uana Grig 


Mihaela Cârstea, lon Diamandi, 
Calculatorul fără secrete, 
Editura Agni, București, 1997 

Este un ghid de iniţiere pentru începătorii de toate 
vârstele. Cartea poate fi utilizată ca-un manual, de către 
profesori şi elevi, dar şi de către cei care au deja sau 
intenţionează să achiziționeze un PC şi nu ştiu cum să îl 
folosească. Fiecare secţiune este urmată de un glosar 
explicativ de termeni; sunt incluse şi teste de verificare a 
cunoştinţelor. 


Gheorghe Constantin lonescu, 
instala tii de canalizare, 
Editura Didactică și Pedagogică, București, 1997 
Cartea, structurată pe trei părţi, prezintă întreaga 
gamă de probleme ce privesc reţeaua de canalizare 
interioară şi exterioară, precum şi staţia de epurare. Ea 
se adresează în primul rând studenţilor ce urmează 
facultăţile de profil din cadrul universităţilor tehnice, dar 
şi specialiştilor din domeniul proiectării, executării, 
exploatării şi întreţinerii instalaţiilor de canalizare. 

FORTE COMPUTERS 
Augustin Pumuș 
Nicolae Ene 


PROJECT 4,0 


Augustin Purnus, Nicolae Ene, 


eta into 4.0 în managementul 
proiectelor cu aplicații, 


Editura Tehnică, București, 1997 


Această lucrare, propusă recent de Editura Tehnică, 
cuprinde două părţi: |. Elemente teoretice privind analiza 
drumului critic si Il. Microsoft Project 4.0 în planificarea si 
urmărirea proiectelor; această din urmă parte îl introduce 
pe cititorul interesat în programul Microsoft Project 4.0 şi 


descrie elerhegiia generale, Vill 


sera Microsoft 

O nouă recunoastere 
pentru inventica românească 
Geneva '98 


Cel de-al 26-lea Salon Inter- 
national al Inventiilor de la 
Geneva (27 martie - 5 aprilie, 
1998) a găzduit 15 invenţii din 
Romania. Toate au fost me- 
daliate: sase - aur, cinci - ar- 
gint, patru - bronz. Deosebit 
de apreciate au fost inventiile 
prezentate de Institutul Na- 
tional de Stiinte Biologice din 
Bucuresti, Asociatia “Proin- 
vent” din cadrul Universitàtii 
Politehnice Bucuresti, Asocia- 
tia “Inventica”-Galati, RENEL- 
lasi si SC D&D Mecanic SA din 
Bucuresti. 


MICA PUBLICITATE 


DI Petre Dumitrascu, un 
pasionat cititor al revistei noastre, 
oferă spre vânzare o bogată 
colecţie Ştiinţă şi tehnică începând 
cu ianuarie 1964 şi până în prezent 
- aprilie 1998 (circa 420 de reviste). 
De asemenea, mai are 26 de 
almanahuri editate de redacţia 
Ştiinţă şi tehnică şi un Curs special 
de telefonie-telegrafie de Lazăr D. 
Gheorghiu, apărut în 1898 la Tipo- 
grafia Thoma Basilescu. 

Adresa este: Str. Valea Arge- 


sului nr. 6, bl. M 22, ap. 1, sector 6, 
Bucureşti, cod 77437, of. poştal 74. 


DI Mihai Grecu, absolvent al 
Facultăţii de Cibernetică Economi- 
că, pasionat de jocuri logice in- 
structiv-educative pe PC, doreşte 
să colaboreze cu firme de soft, cu 
informaticieni specializaţi în grafică 
şi algoritmi de joc, în vederea rea- 
lizării unor producţii de serie. 

Adresa este: Sos. Mihai 
Bravu, nr. 139-145, bl. D 10, sc. B, 
et. 4, ap. 45, sector 2, Bucureşti. 

Barbat 


Creierul are un'sex? Testele ce se 
realizează pentru orientarea în spaţiu 
şi limbaj, asociate cu imagistica 
cerebrală, arată că bărbaţii sunt mai 
lateralizati decât femeile. Aceste 
teste se referă doar la funcțiile 
simple, nefiind generalizabile la cele 
complexe, ca memoria sau 
inteligenţa. Nici o diferenţă a structurii 
cerebrale nu a putut fi corelată 
riguros cu diferenţele de aptitudini în 
funcţie de sex. 

POLITICA ȘTIINȚEI 


PROBLEME ȘI PRIORITĂŢI 
ACTUALE ALE CERCETĂRII 


Statisticile arată c că ţările care au investit în ştiinţă un procent mai mare decât media din produsul intern brut 
(PIB) au avut peste câţiva ani creşteri mai mari decât media ale PIB. Din păcate, în România, pe lângă 
finanţarea insuficientă, cercetarea ştiinţifică se confruntă şi cu o seamă de alte probleme, devenite cronice, 
între care: dispersarea resurselor pe un număr foarte mare de direcţii, absenţa unor mecanisme şi structuri 
cu adevărat eficiente pentru definirea unor priorităţi în cercetare, pentru valorificarea rezultatelor cercetării, 
ca şi pentru măsurarea utilității acestora. Există multe repetări, paralelisme şi reluări ale unor cercetări mai 
vechi sau variaţiuni pe astfel de cercetări; în unele cazuri se pare că se doreşte doar supraviețuirea unor 
structuri şi colective de cercetare osificate de decenii şi devenite ineficiente. 


Necesitatea unei strategii 
selective 


Complexitatea şi costurile crescân- 
de ale cercetării, ca şi limitele inerente 
ale resurselor, impun ţărilor mici şi 
mijlocii, deci şi României, mai ales în 
domeniul cercetării aplicative, o 
strategie selectivă, axată pe priorităţi. 
Nu putem fi prezenţi, în acelaşi timp şi 
cu rezultate semnificative, în toate 
domeniile ştiinţei şi tehnologiei şi, cu 
atât mai puţin, să fim “leaderi” sau 
"followeri” pe plan mondial în foarte 
multe ramuri şi subramuri ale ştiinţei şi 
tehnologiei contemporane. 

Teoria şi practica relevă existenţa 
unui “prag minim” al finanţării unor 
proiecte de cercetare-dezvoltare, sub 
care nu se mai poate vorbi de rezul- 
tate competitive, pierzându-se şi even- 
tualul patrimoniu acumulat anterior. O 
țară mică poate să susţină peste acest 
prag doar un număr relativ mic de 
proiecte de cercetare, socotite priori- 
tare. În restul domeniilor nu se poate 
finti decât asigurarea unui nivel minim 
care să facă posibilă preluarea 
realizărilor de pe plan mondial şi 
menţinerea unei anumite disponibilitàti 
pentru eventuale reuşite în viitor. 


Finantarea cercetării 


Ca să ajungă din urmă ţările 
dezvoltate sau pe cele cu care este în 
competiţie pe plan regional sau 
internaţional, România ar trebui să 
aloce pentru cercetare-dezvoltare un 
procent mai mare din PIB decât alocă 


aceste ţări. Din nefericire, lucrurile 


stau invers, procentul din PIB con- 


sacrat cercetării fiind la noi de câteva 
ori mai mic decât în ţările avansate şi 
mai mic chiar decât al majorităţii ţărilor 
"foste comuniste”. | 
Finanţarea ştiinţei şi tehnologiei se 
poate realiza atât prin intervenţia 
statului, prin fonduri alocate unor 
instituţii sau unor programe de cerce- 
tare, cât şi prin mecanisme de piaţă, 
conform cărora supravieţuieşte doar 
cercetarea competitivă, acceptată de 
economie sau de pieţele simbolice. În 
toate ţările, cele două mecanisme actio- 
nează simultan, desi în proporții diferite. 
Cercetarea aplicativă, pentru a fi 
eficientă, ar trebui să beneficieze tot 
mai mult de mecanismele specifice 
pieţei. Intre altele, activarea meca- 
nismelor de piaţă permite şi o mai 
bună definire a răspunderii pentru 
banii cheltuiţi pe cercetare. Din păcate, 
în actuala etapă de tranziţie, industria, 
economia, în ansamblu, sunt, în 
general, puţin interesate de utilizarea 
rezultatelor ştiinţei, în particular a cer- 
cetării proprii. Întreprinderile doresc, 
eventual, cel mult, să cumpere licenţe 
rezultate din cercetări efectuate în alte 
tări. În plus, nici cercetarea din Româ- 
nia nu are strategia de marketing care 
să stimuleze cererea industriei. 
Rezultă că la noi, pentru încă o 
perioadă de mai mulţi ani, statul va 
trebui să rămână principalul finanţator 
al cercetării, trecerea la mecanismele 
de piaţă şi reducerea bugetului cer- 
cetării aplicative făcându-se treptat, pe 


măsura creşterii puterii economice a 
întreprinderilor. Desigur, pe lângă 
finanţarea directă, statul poate să 
sprijine cercetarea şi prin pârghii legis- 
lative, organizatorice etc. ori să 
folosească mijloacele de care dispune 
pentru stimularea finanţării cercetării, 
îndeosebi a celei considerate prio- 
ritare, de către agenţi economici, 
bănci, fundaţii şi alte organizaţii. 


Programele prioritare 


Chiar şi în condiţiile utilizării maxime 
a mecanismelor de pe piaţa cercetării, 
se apreciază că programele şi planurile 
nationale de cercetare-dezvoltare 
rămân obligatorii. În aceste programe 
trebuie însă introduse doar acele 
proiecte care reprezintă realmente 
priorităţi, răspunzând la probleme de 


‘ interes national, şi pe care, în acelaşi 


timp, statul considerà cà le poate finanta 

la un nivel care sà asigure compe- 

titivitatea rezultatelor. Aceste directii 
prioritare pot fi: 

@ cele care rezolvă probleme prio- 
ritare naţionale: sociale, militare, 
politice etc.; A 

@ cele care pot realiza "străpungeri” 
ştiinţifice pe plan mondial; 

@ cele care pot fi valorificate, 

„producând eficienţă economică; 


@ cele care provin din SRI 
internationale; 


e alte domenii (cercetare de între- . 


tinere etc.). ” 
Ştiinţă şi tehnică mai 1998 

Nu este cazul să fie introduse 
într-un program de cercetare toate 
domeniile care ar rezulta astfel. Trebu- 
ie să se ţină cont de dorinţa sau com- 
petenta de a face cercetare, dar mai 
ales trebuie să fim conştienţi că 
rezolvarea unor priorităţi economice, 
sociale, politice etc. ar putea fi făcută 
adesea în condiţii mai bune prin 
importuri de produse şi servicii sau 
printr-o activitate proprie, dar bazată 
pe achiziţionarea de licenţe. În 
programul naţional de cercetare- 
dezvoltare trebuie introduse deci nu- 
mai acele proiecte în care cercetarea 
autohtonă este cea mai bună soluţie. 

O dată cunoscute direcţiile prio- 
ritare, ele trebuie defalcate pe obiec- 
tive concrete, cu efecte aşteptate, 
termene şi resurse bine precizate. 
Aceste obiective urmează să fie 
supuse unei competiţii deschise, la 
care să poată participa orice colectiv 
de cercetare care dispune de resursele 
necesare (competenţă, aparatură etc.). 
Evident, pentru fiecare direcţie, ca şi 
pentru subdiviziunile acesteia, se va 
stabili o anumită pondere, în funcţie de 
care se vor aloca resursele disponibile. 


Determinarea economică 
si socială 


Priorităţile nationale în cercetare nu 
pot fi definite decât dacă se cunosc în 
prealabil priorităţile economice şi 
sociale la nivel naţional. În acest scop 
trebuie realizate, între altele, prognoze 
ori studii de conjunctură internaţională. 
Aceste activităţi presupun existența 
unor colective dedicate de specialişti, 
dotate cu instrumente informatizate 
adecvate. În cazul problemelor mai 
greu cuantificabile, aceste colective ar 
putea face apel la personalităţi din 
domeniu, prin anchete tip Delphi. 
Mecanisme din aceeaşi categorie se 
pot folosi desigur şi în definirea pro- 
gramelor de cercetare şi a defalcării 
lor pe obiective. 

Pentru definirea priorităţilor eco- 
nomice, statul ar trebui să încurajeze 
formarea unor uniuni ("clustere") de 
întreprinderi, organizate pe specialităţi 
sau pe criterii pluridisciplinare, care să 
definească (eventual tot prin anchete) 
priorităţi proprii ce necesită cercetare- 
dezvoltare. Tot aceste uniuni ar urma 
să pună la dispoziţia cercetării resur- 
sele necesare pentru realizarea de 
cercetări precompetitive comune în 
respectivul sector. Cercetarea reali- 
zată astfel ar urma să fie plătită partial 

de întreprinderi şi parţial, prin cofinan- 
fare, din bugetul de stat. 


Gestiunea programelor 
de cercetare-dezvoltare 


Sumele din bugetul de cercetare- 
dezvoltare destinate programelor 
prioritare ar fi util să fie încredințate 
unui număr mai mare de "agenţi de 
contractare în cercetare-dezvoltare” 
(pe ramuri, domenii etc.), având între 
altele rol de ordonatori de credite. 
Aceşti agenţi ar urma să organizeze şi 
oferta obiectivelor de cercetare, 
organizând selecţia proiectelor pro- 
puse, urmărirea bunei realizări a 
acestora şi valorificarea lor. 

Selectarea proiectelor şi lucrărilor 
de cercetare-dezvoltare care să fie 
finanţate de la buget ar trebui să 
includă evaluarea ex-ante şi ex-post a 
eficienţei lor (politice, sociale, econo- 
mice, ştiinţifice etc.), operaţie realizată 
prin tehnici specifice (de pildă, prin 
aportul, măsurat economic, la creş- 
terea exportului). În acelaşi scop este 
esențială identificarea şanselor de 
situare la nivelul mondial sau de valo- 
rificare în practică, dar şi identificarea 
decalajelor ştiinţifice, tehnologice, 
economice şi a şanselor de a le sur- 
monta cu resursele disponibile. Dacă 
colectivul ofertant a mai realizat şi valo- 
rificat lucrări de cercetare în bune con- 
diţii ar putea primi un plus de puncte, 
iar dacă a mai avut eşecuri, puncte în 
minus în cadrul acestei selecţii. 

Aceiaşi agenţi ar urma să realizeze 
operaţiile de contractare şi verificarea 
respectării condiţiilor impuse prin 
contract. Pentru proiectele finanţate 
majoritar din fonduri publice trebuie 
definite şi delimitate clar răspunderile 
agenţilor de contractare, ca şi ale 
executantului pentru cazul în care 
rezultatele cercetării nu justifică 
sumele cheltuite. 


Între varianta ideală 
şi varianta realistă 


Cele de mai sus reprezintă câteva 
condiţii pe care le considerăm 
esenţiale pentru un sistem ideal de 
organizare, distribuire şi realizare a 
unor programe de cercetare eficiente 
finanţate de la buget. În ultimul timp 
s-au făcut la noi câţiva paşi încu- 
rajatori în acest sens; mulţi alţii mai 
rămân de realizat. Din păcate, în rea- 
litate, aplicarea imediată a unei 
organizări "ideale" de acest tip nu este 
posibilă, din numeroase motive: 


trebuie instituite şi consolidate 
organismele şi criteriile necesare 
pentru definirea problemelor prioritare 
(economice, sociale, ştiinţifice etc.) şi 
pentru selectarea acelora care pot fi 
rezolvate prin cercetare; nu s-au pus 
la punct tehnicile şi mecanismele 
pentru estimarea ex-ante şi ex-post a 
efectelor, uneori nici măcar pentru 
realizarea selecţiei etc. Există apoi o 
inerție a mentalităților, de pildă 
convingerea că anumite colective sau 
institute de cercetare (având eventual 
în frunte personalităţi cu merite în 
trecut) se consideră proprietare de 
drept ale unor sectoare ale cercetării, 
chiar dacă de un timp nu au mai 
contribuit la rezolvarea unor probleme 
prioritare. Dar problema cea mai 
dramatică este că o schimbare bruscă 
a sistemului de finanţare a cercetării, 
în sensul sistemului “ideal” de mai sus, 
ar putea lăsa institute întregi fără 
fonduri, ceea ce ar constitui, în ultimă 
instanţă, şi ea o risipă nepermisă de 
competenţe şi resurse. 

Soluţia pentru a realiza trecerea de 
la situaţia actuală la cea “ideală” este 
deci o reorganizare graduală a sis- 
temului de finanţare, respectând, de 
pildă, următoarele principii: să se 
stabilească o perioadă de conversie 
(un număr de ani agreat de toate 
părţile); să se introducă în acest 
răstimp legile şi structurile organi- 
zatorice pentru mecanismele de defi- 
nire a priorităţilor şi repartizare a 
fondurilor. In această perioadă ar urma 
să se reducă treptat, până aproape de 
zero, finanţarea instituţională (prin 
salarii fixe, la un număr de salariaţi 
bugetari) a cercetării aplicative, 
urmând să crească treptat ponderea 
finanţării prin programe. În paralel, ar 
trebui luate măsuri de reconversie a 
personalului de cercetare, de schim- 
bare a destinaţiei unor aparate, clădiri 
etc. Aceste operaţii de reorganizare 
trebuie să beneficieze de o maximă 
transparenţă, iar procentele implicate 
să fie convenite din timp cu cerce- 
tătorii, sindicatele acestora, patronatul 
cercetării etc. 

Evident, într-un articol de aceste 
dimensiuni nu pot fi epuizate nici toate 
problemele, nici toate priorităţile cer- 
cetării româneşti; dar rezolvarea chiar 
şi numai a celor enunțate ar însemna 
deja un pas decisiv înainte. 


Dr. mat. DAN D. FARCAŞ, 
membru titular 
al Academiei de Ştiinţe Medicale 

alitatea serviciilor pentru călătorii din peri- 
È metrul staţiilor de cale ferată este un subiect 

de actualitate. Pornind de la necesitatea ca 
publicul călător să fie bine informat, la solicitarea 
SNCFR, cercetătorii din IPA SISTEL au realizat un 
sistem de teleafişaj evoluat, prevăzut cu multiple 
funcţii optice şi acustice la nivelul tehnicii actuale 
pe plan european. 

În principal, informaţia oferită publicului este le- 
gată de mersul trenurilor, ora exactă, mijloacele de 
transport în comun, hoteluri, anunţuri etc. 

Sistemul executat ca model a fost acceptat şi 
avizat de SNCFR, deschizându-se calea primei 
realizări pentru staţia Basarab. De ce la staţia 
Basarab? Din prudenţă, beneficiarul a solicitat 
verificarea soluţiilor, propuse în premieră în Ro- 
mânia, într-o staţie mai mică şi după aceea 
extinderea sistemului la staţiile mai mari de cale 
ferată. A urmat un proces îndelungat de negociere 
a contractului, urmat de execuţia şi instalarea la 
Gara Basarab a sistemului cu toate componentele 
sale. La sfârşitul anului 1997, beneficiarul (Regio- 
nala CF Bucuresti) a recepționat instalaţia. 


$ Či Caf 

Sistemul cuprinde: 


lan panouri de afisare (plecàri/sosiri trenuri) pentru 
holuri si peroane; 


PA anunturi sonore cu mesaje preînregistrate pe 
calculator; 


lan rețea de ceasuri sincronizate; 


[îm] monitoare ce afişează informaţia de la 
panourile mari; 


law) puncte informatice (chioşcuri multimedia) 
pentru accesul civilizat al publicului la informaţii 
privind mersul trenurilor şi costul biletelor, 
mijloacele de transport în comun, hotelurile etc. 


Câteva elemente de noutate tehnico-stiintificà 
fac ca sistemul să fie echivalent cu alte realizări 
europene în domeniu: 


[m] conducerea de la un singur calculator a 
întregului proces de informare a publicului 
călător; 


A corelarea informațiilor între diferitele module de 
redare audio şi video; 

Sistem de informare și avizare a publicului călător în stația București Nord grupa Basarab 

law) informaţia este transmisă numai digital de la 
calculator la modulele de redare audio si video. 


Înregistrările vocale pentru anunţuri au fost 
prelucrate pe calculator după imprimări de mare 
fidelitate executate la Electrecord. 

Îmbucurător este faptul că sistemul a dat 
satisfacţie, lucrând în condiţii grele de temperatură 

şi de câmp electromagnetic perturbator (arcuri 
electrice de la pantografele locomotivelor). După 
urmărirea funcţionării sistemului în exploatare şi 
după omologarea lui finală sperăm în instalarea lui 
la Gara de Nord şi în alte staţii de cale ferată ce 
trebuie modernizate. 

Prin instalarea acestor sisteme, publicul călător 
va avea de câştigat, fiind corect şi complet 
informat cu ce se întâmplă în perimetrul unei gări 
şi nu numai. 

Trebuie precizat că părţi componente ale 
sistemului pot fi folosite într-un câmp de aplicaţii 
deosebit de vast: bănci, muzee, târguri, mari 
magazine şi hoteluri, aeroporturi etc. Deocamdată, 
sperăm să urmeze... Gara de Nord! 

In final, trebuie menţionată buna colaborare între 
specialiştii de la IPA SISTEL (FI. Grama, M. Avram, 
R. Antohi, A. lonità), Serviciul de telecomunicaţii din 
SNCFR (M. Lupuleţ si R. Mihăiţă) şi cei ai 
Regionalei CF Bucureşti. 


Ing. MIHAI RUSAN 

SINDROMUL CLĂDIRILOR BOLNAVE 


Specialiştii sunt de părere că materialele folosite la construcția clădirilor în care locuim şi muncim sunt 
principalele surse de substanțe nocive din aerul pe care îl respirăm, dar şi noi, oamenii, contribuim la 
creşterea poluării cu care ne confruntăm la acest sfârşit de mileniu. 


alergii, astm, pneumonie, tulburări 

de atenţie, oboseală inexpli- 
cabilă? Sunteţi letargici, aveţi ochii 
iritati şi vă doare gâtul? Suferiti de “sin- 
dromul clădirilor bolnave”, care, con- 
form Organizaţiei Mondiale a Sănătăţii, 
afectează 25 până la 30% dintre 
persoanele care lucrează în birouri. 

Responsabile sunt, se pare, 
componentele organice volatile (COV), 
substanţe agresive care rezultă din 
combinarea unor elemente ca hidro- 
carburile, acetona, ozonul etc. În ultima 
vreme, ele sunt tot mai prezente în 
atmosferă. Sub efectul căldurii, al 
îmbătrânirii sau al degradării bacte- 
riene, aceste substanţe se degajă din 
linoleumul din plastic de pe podea, din 
mochetă, din lacul mobilelor etc. Este 
vorba despre un “cocteil chimic” mai 
virulent decât fiecare din elementele ce 
îl compun. 

COV produse de materialele natu- 
rale - lemnul (uscat), bumbacul, pielea, 
inul, varul stins -, folosite în mod tradi- 
fional pentru amenajarea şi decorarea 
locuințelor, sunt mai puţin toxice decât 
cele generate de materialele moderne 
utilizate în birourile de azi. 


E uferiti de dureri de cap, rinite, 


@ În producerea lacurilor, se utilizează încă pe scară largă diluanţi pe bază 


de hidrocarburi. 


Alături de materialele şi echipa- 
mentele din clădiri, care reprezintă 
principalele surse COV, şi noi con- 
tribuim la această poluare. Charles 
Weschler, de la Societatea electronică 
Bell, a măsurat nivelul COV; el era de 
două ori mai ridicat în imobilele foarte 
frecventate decât în birourile goale. 
După ce au trecut pe la curàtàtorie, 
hainele noastre emit vapori de 
percloretilenà, solvent utilizat în curà- 
tare. La aceasta se adaugă mirosurile 
de şampon sau săpun, deodorantele, 
ca şi parfumurile care îşi amestecă su- 
tele de molecule în cocteilul pe care îl 
respirăm. Fără a uita de acetonă şi izo- 
pren, două gaze pe care corpul nostru 
le degajă în mod natural. În total, 
într-un singur birou, chimiştii pot repera 
până la 250 de componente diferite. 

COV sunt studiate de aproximativ 
20 de ani. Dar eforturile de diminuare a 
degajării diverselor substanțe nocive au 
fost în parte reduse la zero de criza 
petrolului din aceeaşi epocă. În anii 
1970, pentru a economisi energie, 
arhitecţii au fost nevoiţi să conceapă 
imobile izolate la maximum, ceea ce i-a 


e Posterele şi tapetul degajă fenoli, dar si componente din aceeaşi familie 
cu acetona, provenind din cernelurile utilizate la fabricarea lor. 

e Hainele luate de la curàfàtorie emană timp de mai multe ore 
percloretilenă. Există si alti solventi, mai putin toxici, dar mai scumpi. 

@ În timp ce se usucă, cerneala imprimantelor, a marcherilor etc. degajă 
solventi sau diverşi alcooli denaturaţi. 

e Diversele materiale ce acoperă podelele emană alcooli, fenoli, gaze 
acide, hidrocarburi şi compuşi ai benzenului şi toluenului. 

e Moleculelor emanate de deodorante, parfumuri etc. li se adaugă acetona, 
produsă în mod natural de către organismul uman. 

@ Mocheta, mai ales cea realizată din PVC, exhală hidrocarburi, gaze 
acide, benzen şi derivatele acestuia, produse de tip acetonà. 

@ Spuma ce umple scaunele din birouri difuzează numeroase componente 
clorate, hidrocarburi şi derivati pe bază de stiren. 

e Fotocopiatoarele şi imprimantele laser produc gaze rezultate în urma des- 
compunerii tonerului, ca şi ozon, şi el aflat la originea unor noi compuși. 


condus la dublarea pereţilor cu ajutorul 
materialelor sintetice, care emit COV, şi 
la limitarea circulaţiei aerului, măsuri 
completate de generalizarea sistemelor 
de aer condiţionat, care reduc şi mai 
mult aportul de aer proaspăt din exterior. 

Progresele tehnice din ultimul timp 
contribuie si ele la multiplicarea COV. 
Astfel, anumite fotocopiatoare şi impri- 
mante laser fabrică mici cantităţi de 
ozon. Or, această formă particulară de 
oxigen este capabilă să distrugă 
moleculele mari de COV prezente în 
aer şi să le transforme în produse mult 
mai agresive. Anumite componente ale 
parfumurilor pot, în contact cu alte 
molecule, să se transforme în formol, în 
acid formic sau acid nitric. Rezultatul: 

iritant pentru nările noastre şi distru- 
gător pentru electronică. 

Într-adevăr, acidul nitric se combină 
cu prafurile minerale în suspensie în 
aer şi formează nitrati. Aceste minicris- 
tale de săruri higroscopice sunt atrase 
de sistemele de ventilaţie ale com- 
puterelor, apoi “capturate” în praful ce 
se acumulează acolo. Este suficientă o 
slabă creştere a umidității ambiante, în 
timpul opririi climatizării, de exemplu, 
pentru ca acest praf să se transforme 
într-un adevărat burete. Consecința 
imediată este un scurtcircuit. In cazul 
cel mai “fericit”, acesta nu generează 
decât o eroare de programare, dar 
poate să distrugă, de exemplu, F 
o rețea telefonică de 20 000 
de linii, cum s-a întâmplat în 
California. vie 

Acidul nitric nu este 
singurul responsabil. 
Sub efectul tensiunii 
electrice prezente în 
microprocesoare, COV 
actioneazà ca un strat fin, 

izolant, ce îm- 
piedică trece- \& 
rea curen- 

f tului elec- N 
tric. Originea “S 
defectiunii nu este 
_ găsită, dar dacă i se 

dà o palmă calcula- 
torului, totul se rezolvà 
de la sine. 

Astàzi, petrecem 90% 
din timp în spatii închise: 
locuintà, mijloace de trans- 
port, locul de muncă. Din 
nefericire, ignorăm încă 
rolul materialelor şi 

echipamentelor ca sursă de poluare. 
Deocamdată nu avem decât o singură 
soluţie: să deschidem fereastra. Şi să 
aducem cât 
mai multe 
plante (în ghi- 
vece, nu 
în va- 
ze) în came- 
rele în care lo- 
cuim sau muncim. * 
Porii frunzelor plantelor 4 
absorb dioxidul de car- : 
bon, eliberând oxigen în 
atmosferă, dar pot asimi- 
la şi periculoasele 
COV. 
Descoperirea a 
fost făcută, î 
1980, de un om 
de ştiinţă american, Bill Wol- 
verton, care lucra la un proiect 
de eliminare a celor aproxi- 
mativ 300 de specii de COV 
prezente în atmosfera de la bor- 
dul staţiilor spaţiale Skylab. În 
cursul experienţelor, el a ob- 
servat că plantele nu absorbeau 
pur şi simplu substanţele poluante, 
ci aveau anumite preferinţe şi a 
întocmit o listă cu 50 de plante ce au 


afinități pentru COV. Crinul absoarbe 


acetona, metanolul, etanolul, benzenul, 
tricloretilena ş.a., azaleeele preferă 
cauciucurile, lalelele şi bambusul absorb 
formolul şi derivatele sale. În 1989, 
Wolverton a obţinut credite de la NASA 
pentru un proiect de staţie lunară; 
experienţele sale au stabilit că o plantație 
de filodendron poate suprima aproape în 
totalitate componentele organice volatile. 


LIA DECEI 


Atenţie, radon! 


A ntr-o zonă din jurul unei explorări urani- 
fere din Bihor s-a constatat că unii săteni 
şi-au zidit casele folosind rocile rezultate 

ca steril, mai ales în realizarea fundațiilor; or, 

aceste roci păstrau o radioactivitate mani- 

festată mai ales sub formă de radon, o 

emanajie gazoasă ce poate deveni pericu- 

loasă pentru sănătatea omului în anumite 
concentraţii. 

După cum se ştie, radonul este un ele- 
ment gazos radioactiv. Practic, radonul este 
chimic neutru, fiind un gaz nobil cu valența 
0, mai radioactiv decât radiul din care rezultă 
pine o perioadă de înjumătățire de 3,825 
zile. 

Capacitatea de dizolvare în apă este de 
60 de ori mai mare decât a oxigenului, dar 
periculozitatea sa în stare dizolvată este mai 
redusă decât în stare gazoasă, stare în care, 
inhalat, poate produce cu timpul cancer pul- 
monar. 

Radonul se găseşte mai ales în 
zăcămintele de rocă radioactivă, în apele 
freatice şi de suprafață ce străbat aceste 
zone, în aer, dar şi în unele materiale,de 
construcţie, precum ipsosul, zgura de furnal, 
cenuşa de termocentrală, folosite la pre- 
pararea betoanelor, fabricarea cărămizilor, a 
figlelor, a pereților despărțitori ş.a. 

Cei mai expuşi acţiunii nocive a ra- 
donului sunt muncitorii din minele de uraniu, 
dar şi locuitorii din zonă sau cei ce ocupă 
spaţii în clădirile executate din materiale 
radioactive. 

Radonul poate pătrunde în locuinţe din 
terenul de fundare, din apele de adâncime 
sau de suprafaţă captate pentru alimentarea 
cu apă, din unele ape menajere sau uzate, 
din atmosfera înconjurătoare. 

Concentrația de radon se măsoară ca 
manifestare radioactivă în Curie (Ci) sau 
Becquerel (Ba), între care există relaţia 1 Ci = 
3,7 x 10!“ Ba, dar efectul asupra omului se 
apreciază în “echivalent de doză”, respectiv 
în remi (r). 

Radioactivitatea naturală furnizează o 
doză anuală de 0,1... 0,2 r. Se consideră 
drept condiţii normale de lucru pentru mun- 
citorii ce lucrează în zone radioactive o doză 
anuală maximă de 5 r, respectiv cca 20 mr/zi. 
Pentru populaţie, în funcţie de anumiţi para- 
metri, doza anuală admisibilă este de 0,5 r. 

În cazul locuinţelor, se consideră că 
nivelul de acţiune este de 200 Bq/m*; din 
care cca 30 Bq/m? rezultă ca emanatie din 
materialele de construcţie înglobate. Pre- 
zenja radonului în locuinţe conduce, spre 
exemplu, la moartea cauzată de cancer pul- 
monar a 5 000 - 20 000 de oameni anual, în 
SUA, iar în Suedia s-a constatat că cca 
600 000 de locuinţe prezintă un nivel ridicat 
de radon, dintre care cca 130 000 necesită 
intervenţii rapide pentru a preveni 
îmbolnăvirea locatarilor. 

Măsurile de prevenire şi combatere a 
acumulărilor de radon din locuinţe constau 
din măsuri de izolare-etanşare a clădirii față 
de terenul de fundare, filtrarea apei şi ae- 
risirea frecventă a încăperilor. 

Deşi radonul nu este prea răspândit în 
mediul ambiant natural şi tehnologic în con- 
centratii nocive, totuşi, atunci când şi acolo 
unde apar asemenea situaţii, el devine un 
pericol ecologic şi trebuie luate măsurile 
necesare de prevenire şi combatere a 
efectelor sale. 

Deci: atenție, radon! 


Dr. ing. F.E.I. HANN, 
INCERC - BUCUREŞTI 


În continuare un vis 


VACCINUL GENETIC 


În 1989, Jon Wolff, de la Universitatea din Wisconsin, specialist în boli ereditare şi anomalii ale 
metabolismului, a descoperit un fenomen ciudat: copii ale genelor, diluate pur şi simplu în apă sărată, sunt 
capabile să pătrundă în interiorul celulelor şi să producă acolo proteine. Wolff şi-a continuat cercetările în 
acest sens, ajutat şi de alti specialişti în domeniu, şi, în 1990, şi-a publicat rezultatele în revista Science. În 
acest fel se părea că vor putea fi introduse gene sănătoase în interiorul celulelor bolnave, al căror aparat 
genetic era deficitar. Oamenii de ştiinţă începuseră deja să viseze la “vaccinul genetic”, care avea să 


in păcate, azi nu mai suntem 

la fel de optimişti ca la înce- 

put. Opt copii din Italia si 
Statele Unite ale Americii se numără 
printre norocoşii terapiei genice. Ei au 
moştenit o genă bolnavă pentru 
adenozin-diaminază (ADA), o enzimă 
vitală pentru sistemul imunitar. Până 
nu de mult, ar fi fost condamnaţi la o 
viaţă sub un clopot de sticlă steril. 
Mulțumită descoperirii sus-mentio- 
nate, ei au putut primi copii sănătoase 
ale genei pentru ADA. Acum îşi pot 
fabrica singuri enzima. 

Această poveste nu e însă chiar 
atât de frumoasă precum pare. Me- 
dicii admit cà micutilor pacienţi li se 
administrează încă injectii regulate cu 
ADA sintetică, în cazul în care terapia 
genică eşuează. Apoi nu s-a desco- 
perit încă în ce măsură îmbunătăţirea 
stării copiilor se datorează acestor 
injecții şi în ce măsură genei. 

' Încercările de a trata alte boli cu 
gene au fost şi mai puţin reuşite. 
Tratamentul genetic pentru fibroza 
cistică, o boală ereditară a plămânu- 
lui, au adus cu greu beneficii pacien- 
tilor. La fel s-a întâmplat cu încercările 
de tratare a cancerului. 


Dezamăgiri, dezamăgiri... 


Dezamăgirea cauzată de aceste în- 
cercări a determinat o schimbare a poli- 
ticii Institutului Naţional de Sănătate 
(National Institute of Health - NIH) din 
SUA faţă de terapia genică. Specialiştii 
de acolo au recomandat deturnarea 
fondurilor de la încercările clinice în 
favoarea cercetării fundamentale. 

Nelson Wivel, director la Office of 
Recombinant DNA Activities (RAC), 
aparţinând de NIH, afirmă că cerce- 
tătorii au mers prea departe cu încer- 
cările clinice înainte de a stăpâni 


rezolve numeroase probleme. 


elementele esenţiale din biologia, 
imunologia şi virusologia care stau la 
baza terapiei genice. “Dacă ai arme 
imperfecte, e periculos să mergi la 
război”, spunea Wivel, al cărui birou 
aprobă toate propunerile pentru probe 
clinice de terapie genică în SUA. Atât 
el, cât şi alţi specialişti sunt de părere 
că se irosesc cu aceste încercări nişte 
bani care ar fi mai bine folosiţi în cău- 
tarea unor răspunsuri la problemele 
care dau peste cap aceste încercări. 

NIH este cel mai mare finanţator al 
terapiei genice din întreaga lume, 
cheltuind aproximativ 200 milioane $ 
pe an pentru un program care include 
35 de teste clinice. In luna mai 1995, 
directorul institutului, Harold Varmus, 
a spus în faţa unei comisii că NIH va 
reexamina felul în care sunt cheltuiţi 
banii. “Câtă vreme există doar câteva 
rapoarte privind transferurile genice 
convingătoare, faptul că terapia este 
benefică pentru pacienţi este foarte 
puţin sau deloc demonstrat.” 

Un motiv al acestei verificări este 
costul ridicat al terapiei genice în 
clinică. Doar pentru 20 de persoane, 
suma cheltuită poate ajunge până la 
200 000 $. O mare parte din această 
sumă este destinată deselor verificări 
menite să observe siguranţa viru- 
surilor pe care cercetătorii le folosesc 
pentru a introduce genele în celulele 
pacienţilor. Dacă virusurile sunt 
contaminate sau capabile să se 
răspândească dintr-o celulă în alta şi 
să insereze propriul ADN la întâmpla- 
re, ar putea duce la mutații gene- 
ratoare de cancer. 

Mulţi dintre cercetătorii implicaţi în 
acest domeniu consideră că se 
cheltuie prea mult pentru încercările 
clinice. In opinia lor, fondurile ar trebui 
deocamdată reorientate spre cer- 


cetarea fundamentală. Totuşi testele 
nu trebuie eliminate, căci cu ajutorul 
lor cercetătorii au putut urmări soarta 
în organism a unei gene marcate, 
ceea ce a furnizat multe informaţii. 
Brian Smith, oncolog la Universi- 
tatea Yale din Connecticut, a pre- 
zentat un raport referitor la rezultatele 
încercărilor, care nu este deloc în- 
curajator. In ansamblu, RAC a 
verificat 106 experimente propuse de 
la începerea primelor testări, în 1990. 
In jur de 50 dintre ele sunt încă în 
desfăşurare. Nici unul din cei 600 de 
pacienţi trataţi până în prezent nu a 
fost vindecat. Pacienţii au arătat 
uşoare îmbunătăţiri în doar 17 cazuri. 
In Europa, n-au fost trataţi decât 
aproximativ 20 de pacienţi, dar re- 
zultatele au fost la fel de lamentabile, 
cu excepţia încercărilor italienilor de a 
trata deficienta adenozin-diaminazei. 
Există însă şi o parte pozitivă: 
genele au atins celulele-tintà la cei 
mai mulţi dintre pacienţi şi doar în 6 în- 
cercări s-au raportat efecte secundare. 
Susţinătorii testelor clinice se 
consolează cu asemenea rezultate. Ei 
pretind că aceste prime experimente 
n-au avut niciodată ca scop să vindece 
oameni, ci doar să arate că terapia 
genică e sigură şi că genele lucrează 
după ce au fost injectate. Şi totuşi... 


Terapia genică - două forme 


În general, genele introduse au 
atins celulele-tintà într-o proporţie in- 
fimă - poate 1%. Dar chiar şi aceste 
gene, deşi au ajuns la destinaţie, lu- 
crează ineficient, producând o can- 
titate prea mică de proteină şi pe o 
perioadă prea scurtă în beneficiul pa- 
cientului. O altă problemă este că sis- 
temul imunitar al pacienţilor poate să 
reacționeze prost la virusurile utilizate 
pentru transportul genelor. 

Până acum, cercetătorii au încer- 
cat două forme majore de terapie 
genică. Cele mai multe încercări, in- 
cluzând tratamentele ADA, s-au bazat 
pe apropierea ex vivo. Specialiştii iau 
celule de la pacient, introduc gena- 
cheie şi înapoiază pacientului celulele 
modificate. Terapia in vivo este mai 
directă. Pentru a trata, spre exemplu, 
fibroza cistică sau cancerul, medicii 
injectează direct un “vector” conţinând 
gene sănătoase. 

Multe din problemele apărute până 
acum datorează acestor vectori. Cei 
mai mulţi cercetători au folosit virusuri, 
deoarece acestea, în mod natural, 
infectează celulele şi, o dată ajunse în 
interior, produc proteine din propriul 
material genetic. Specialiştii inserau 
gene curative în virusuri care le 
transportau în celulele pacientului. 
Pentru a opri răspândirea virusului, ei 
au eliminat genele de care acesta are 
nevoie pentru a se reproduce. 

Pentru încercările ex vivo, spe- 
cialiştii s-au axat pe retrovirusuri, care 


integraseră ADN. 

infectează doar celulele aflate în 
diviziune şi astfel pot fi introduse în 
culturi de asemenea celule. Utilizarea 
lor este limitată la terapia in vivo, căci 
nu pot fi folosite decât în cazul cance- 
rului, celulele neoplazice divizându-se 
mai repede decât cele sănătoase. 
Deoarece îşi plasează genele în cro- 
mozomi la întârnplare, retrovirusurile 
prezintă un pericol chiar şi când gena 
pe care o introduc este benefică. 
Dacă gena curativă a distrus gena 
care previne transformarea celulei 
normale într-una neoplazică, se poate 
forma o tumoare. 

Pentru experimentele in vivo, vec- 
torii aleşi au fost adenovirusuri. Medi- 
cii le preferă, deoarece acestea îşi 
plasează genele în nucleul celulei- 
țintă, dar în afara cromozomilor, ceea 
ce înseamnă că e mai puţin probabil 
să perturbe producerea de proteine. 

Cea mai mare nereuşită a terapiei 
genice o reprezintă faptul că pacienții 
produc anticorpi la genele introduse. 
Intr-un număr important de expe- 


MI A 


Cea mai simplă metodă de transfer al unei gene. Şapte zile după injectarea unei soluții 
de ADN pur în muşchiul cardiac al unui şoarece, biologii au prelevat un eşantion al acestui 
țesut şi l-au introdus într-un reactiv chimic. Produsul a colorat în negru celulele care 


rimente, anticorpii sau alte celule ale 
sistemului imunitar au distrus a doua 
doză de adenovirusuri administrată 
pacienţilor. In încercările de a trata fi- 
broza cistică, pacienţilor li s-au in- 
flamat căile respiratorii după ce au in- 
halat aerosoli conţinând adenovirusuri. 

Celălalt tip principal de vectori 
sunt lipozomii, vezicule grase, micro- 
scopice, în care pot fi introduse 
genele curative. Lipozomii se con- 
topesc cu membrana externă a ce- 
lulelor, eliberând ADN-ul în interiorul 
lor. Teoretic, ar trebui să prezinte mai 
puţine riscuri decât virusurile. Dar 
lipozomii nu sunt foarte eficienţi la 
transferul genelor în nucleul celulelor. 
E nevoie de o mie de vezicule pentru 
introducerea unei singure gene. 

“Multe metode au fost încercate 
fără o bază ştiinţifică adecvată”, spu- 
ne Robert Erickson de la Universita- 
tea din Arizona, membru în RAC. 
“Avem nevoie de căi mai sigure 
pentru transportul genelor şi care să 
aibă efecte de lungă durată.” El 
subliniază că la persoanele cu fibroză 
cistică gena bolnavă este de obicei 
prezentă în celule sub stratul de 
mucus care tapetează căile respira- 
torii, aşa că trimițând o genă sănă- 
toasă prin aerosoli e puţin probabil ca 
gena bolnavă să fie atinsă. 

Dar nu toată lumea este la fel de 
sceptică în legătură cu testele clinice. 
Ron Crystal, de la Cornell Medical 
Center, New York, lucrează la terapia 
genică pentru fibroza cistică şi crede 
că încercările au fost încununate de 
succes. “Am aflat că putem transporta 
genele în siguranţă şi aceasta este o 
veste bună”, spunea el. “Ceea ce nu 
putem face este transportarea unei 
cantităţi suficiente şi obţinerea unor 
efecte benefice pe termen lung. Cred 
că e vorba de o serie de dificultăţi pe 
care trebuie să le depăşim, dar 
acesta nu e un motiv ca să ne oprim.” 
Crystal subliniază că oamenii sunt 
foarte diferiţi de animale, aşa că 
cercetătorii nu se pot baza doar pe 
experimentele făcute pe animale. 
“Cred că testele pe oameni sunt 
esenţiale în acest domeniu”, a spus el. 

In mod evident, părerile sunt 
împărţite şi fiecare îşi susţine punctul 
de vedere. Subiectul este departe de 
a fi epuizat, dar mai e de lucru până 
la obţinerea unor rezultate convingă- 
toare. Trebuie să ne păstrăm spe- 
ranta şi să le dorim mult succes cer- 
cetătorilor în domeniu. 


RALUCA BULEA 


ASTROFIZICA 


DESPRE ASTROFIZICĂ 


ȘI 


Peter L. Biermann este profesor de 
astronomie şi astrofizică la Institutul 
de Radioastronomie Max Planck din 
Bonn. Cercetările grupului pe care îl 
conduce se îndreaptă în trei direcţii 
majore, interdependente: înțelegerea 
cosmologiei şi fizicii radiogalaxiilor şi 
a quasarilor, evaluarea diverselor 
aspecte implicate de fizica mediului 
interstelar, de vânturile şi jeturile 
stelare, precum şi elucidarea originii 
razelor cosmice. Lista lucrărilor 
publicate în ultimii cinci ani, prin 
profunzimea gi aria lor de acoperire, 
ne îndreptàfesc să afirmăm că avem 
de-a face cu unul dintre grupurile 
aflate în topul cercetării astrofizice 
mondiale. Cititorii interesaţi pot 
investiga activitatea grupului 
accesând site-ul Institutului Max 
Planck: http:/www.MPIfR- 
Bonn.mpg.de/. 

Acest interviu a fost realizat la 
începutul lunii martie cu ocazia unei 
serii de lecţii susținute de profesorul 
Biermann în fata studenților Grupei 

de astrofizică şi fizica atomului şi 
moleculei din cadrul Facultăţii de 
Fizică din Bucureşti. 


V-aş ruga să începem acest interviu 
prin a puncta locul astrofizicii în peisajul 
cercetării de astăzi - într-o lume care 
aleargă parcă doar după maşini de 
spălat mai eficiente, climatizoare mai 
silentioase, automobile mai rapide, 
telefoane mobile mai mici etc. Mai are 
omenirea nevoie de cunoaştere pură? 


Eu cred că astrofizica, astăzi, 
reprezintă însăşi avangarda fizicii, 
deoarece în Univers avem posibilitatea 
să asistăm la experimente de o 
complexitate infinit superioară celor pe 
care le putem realiza în laborator. 
Astrofizica contribuie la întregirea 
cunoştinţelor fundamentale solicitate în 
procesul de înţelegere a naturii şi, în plus, 
propune un număr de aplicaţii practice 
extrem de importante. De exemplu, 
înţelegerea principalei noastre surse de 
energie - Soarele - ne oferă posibilitatea 
de a şti ce putem face pentru a imita 
fizica solară în procesele curente de 
încălzire, de răcire sau de producere a 
electricităţii. Înțelegerea subtilelor 
procese stelare este relevantă inclusiv 
pentru fizica stării solide - cu aplicaţii în 
crearea de microcipuri. Avem acolo sus 
experimente ce nu ne aparţin, pe care 
natura le-a inventat pentru noi, motiv 
pentru care anvergura posibilităţilor este 
mai mare decât orice am putea concepe. 
Putem descoperi mult mai multe lucruri 
într-un astfel de experiment pe care 
natura ni-l pune la dispoziţie, deoarece 
într-un experiment pe care îl punem la 
punct noi înşine suntem limitati dramatic 
tocmai de propria noastră cunoaştere, de 
experienţa deja acumulată. Din acest 
motiv, peste tot în lume - şi am vizitat 
multe ţări - astrofizica a început să se 
impună ca o avangardă a fizicii. Eu 
însumi am ajuns să fiu invitat mai des la 
conferințe de fizică sau de fizica 
energiilor înalte, decât la întruniri 
dedicate astronomiei. Toate acestea mă 
îndreptăţesc să cred că astrofizica va 
juca un rol deosebit în dezvoltarea 
viitoare a fizicii. 

Un alt aspect care cred că este 
foarte important se referă la faptul că nu 
putem spune dinainte ce vom 
descoperi. Trebuie să ne păstrăm în 
permanenţă mintea deschisă. Să ne 


ASTROFIZICIENI 


Interviu cu prof. dr. Peter Biermann 


lăsăm conduşi de plăcerea descoperirii, 
dar să nu uităm că o dată ce am 
descoperit un anumit lucru, putem să-l 
folosim. Trebuie să le avem pe 
amândouă: libertatea de a descoperi şi 
posibilitatea de a aplica ceea ce am 
descoperit. Pentru a da un singur 
exemplu: maserul şi laserul se întâlnesc 
în Univers, dar şi în CD-playerele de zi 
cu zi. Sau, Arno Penzias, a cărui 
fotografie ati publicat-o în revistă, 
investiga chestiunea zgomotului în 
comunicațiile telefonice. A descoperit 
Big Bang-ul. Trăieşte încă şi conduce 
departamentul de cercetare al unei 
importante companii americane de 
telecomunicaţii. A luat Premiul Nobel. 
Aşadar, căutând explicaţia zgomotului 
pe liniile telefonice poţi descoperi Big 
Bang-ul. Direct. Şi reciproca este 
adevărată. Există o strânsă legătură 
între ceea ce facem zilnic şi ceea ce 
descoperim deasupra capetelor noastre, 
în Univers. 


Cercetările grupului dv. se axează pe 
investigarea radiaţiei gama de energie 
înaltă. În cursul conferinţei de ieri aţi 
comparat sursele pe care le observați cu 
farurile unei maşini care îşi aruncă spotul 
de lumină doar asupra unor zone 
privilegiate... Cum faceţi pentru a le 
etecta? De unde ştiţi când şi, mai ales, 
unde să vă uitaţi? 

Nu ştim. Ne uităm tot timpul şi în 
toate părţile. De aceea pentru genul aces- 
ta de observaţii în jargonul nostru specific 
este utilizată denumirea de “ochi de 
muscă”. Folosim mai multe instrumente 
aflate la distanţă unele de altele si, în 
funcţie de timpii la care realizează 
detecția radiaţiei respective, putem 
determina originea fluxului detectat. 


Tot ieri, în timpul conferinţei, aţi 
amintit în treacăt despre procedeele de 
obținere a unor timpi de acces la 
instrumentele de investigaţie aflate pe 
un satelit. Până atunci nu realizasem 
dificultatea şi concurenţa care există. 
V-aş ruga să descrieti din nou situaţia în 
care se găsesc grupurile de cercetare o 
dată cu lansarea unui astfel,de satelit 
ştiinţific... 

E o procedurà alambicatà. O datà 
ce un satelit este proiectat si se stie ce 
poate sà facà, de exemplu, sà 
detecteze radiatie X într-un anumit 
domeniu de energie al spectrului, sà 
supravegheze o anumită porţiune a 
cerului, are o anumită rezoluţie spaţială 
- atâtea secunde de arc sau minute de 
arc - atunci se obişnuieşte ca accesul 
la satelit să fie deschis unei competiţii 
internaţionale. Oricine poate înainta un 
proiect prin care să arate că doreşte să 
folosească accesul la satelit pentru a 
privi drept la acea galaxie, timp de 5 
ore, folosind instrumentul pentru un 
anumit spectru pentru că în urma 
observaţiilor va afla următoarele lucruri. 
Alti oameni vor face acelaşi lucru. Din 
acest motiv argumentaţia nu trebuie sà 
depăşească spaţiul unei pagini, maxi- 
mum două. După adunarea propunerilor 
din toată lumea, un comitet de experţi 
se va reuni şi va constata că există de 
zece ori mai multe cereri decât poate 
satisface satelitul respectiv pe parcursul 
întregii sale vieţi active. Comitetul 
trebuie sà selectioneze 10% dintre 
cereri şi aceştia vor fi cei care primesc 
accesul la satelit. 


Cu cât timp înainte trebuie înaintate 
ile? 


Cu câteva luni înainte. 


Şi dacă se întâmplă ceva nepre- 
văzut în aceste luni? 


Există următorul sistem. Ştim că 
uneori este posibil să se petreacă lucruri 
interesante acolo sus şi de aceea sunt 
prevăzute anumite ferestre în timpul de 
observaţie, numite “target of oportunity”. 
Circa 5% din timpul total este destinat 
acestui tip de evenimente... O stea care 
explodează. Aranjamentele sunt de 
genul: “vreau să mă uit la orice 
supernovă care va apărea în 
umătoarele şase luni - imediat”. Pentru a 
fi admis în această categorie trebuie să 
treci standarde încă şi mai înalte de 
calitate. Astepti, aştepţi şi iar aştepţi, dar 
când se petrece un astfel de eveniment 
trebuie să fii în stare să reactionezi în 
câteva ore sau câteva minute... Uneori 
chiar secunde, depinde de tehnologia pe 
care o detii. Şi de cât de repede poate 
cineva să te scoale din pat în miezul 
nopții, pentru a te aduce în faţa 
aparaturii de la sol. 

In această competiţie nu contează 
dacă semnatarul argumentatiei este 
student sau laureat Nobel. Autorul este 
total irelevant. Sansele tin doar de 
calitatea argumentatiei, care este 
judecată de acest comitet de experţi. 

Am fost în multe asemenea comitete. 
Uneori discutarea fiecărei propuneri nu 
putea dura mai mult de patru minute. 
Un timp scurt. Argumentele trebuie să 
fie concise, clare, dacă nu le înţelegi, nu 
ai timp să aprofundezi, sà ghicesti, sà 
deduci, pur şi simplu treci mai departe. 
E un anumit stil pe care trebuie să ţi-l 
însuşești. 


Mulţi se plâng sau se tem de 
posibilitatea ca cercetătorii să se 
transforme în birocrafi. Există părerea 
că uneori aceştia trebuie să scrie atât 
de mult încât nu mai au timp să 
gândească, să analizeze, să viseze... 
Cât de adevărată este această 
aserțiune? Cât trebuie să scrie un 
cercetător? 


Aceasta este o situaţie inevitabilă. 
Grupul meu, de exemplu, este compus 
din şase, până la opt, studenti şi cu 
mine. Ceea ce scriem se poate defalca 
în contribuţii pentru diversele conferințe 
la care suntem invitaţi - de la 
comunicări de zece minute sau postere 
la lecţii ample, mult mai elaborate şi mai 
consistente. Există apoi articolele 
ştiinţifice prin care comunici stadiul la 
care ai ajuns în cercetările pe care le 
întreprinzi, iar grupul nostru restrâns 
publică aproape un articol pe lună. 
Aproape 15 pe an. Cred că suntem un 
grup competitiv. Nu există multe 
institute care să aibă o contribuţie atât 
de importantă. Apoi mai sunt 
propunerile pentru obţinerea timpului de 
lucru pe un satelit, pe un computer 
performant. Deci, într-adevăr, trebuie să 
scrii tot timpul. Uneori poate deveni o 
problemă. Dar trebuie să comunici cu 
restul publicului ştiinţific, cu experții. 
Lumea trebuie să ştie că ceea ce faci 
este interesant. Astfel poţi obţine 
colaborarea celor mai buni studenţi. Îi 
faci contacte. lar contactele trebuie să 
le menti prin călătorii. Eu călătoresc 
cam 30% din timp. 


Credeji că există o inflație de 
în , la ora actuală? 


Nu. Cu siguranţă - nu. Există o 
inflaţie de articole, dar nu de fizicieni. 
De fapt, multă lume consideră că sunt 
prea puţini. În urmă cu câţiva ani, în 
Statele Unite ale Americii se estima un 
“deficit” de câteva zeci de mii de 
fizicieni pe an. E greu de dat o definiţie, 
dar, trebuie să înțelegem, ceea ce înveţi 
ca fizician, înainte de toate, este 
flexibilitatea de a învăţa, de a 
descoperi, în permanenţă, ceva nou. 
Subiectul conferinței mele de ieri - 
quasarii - nici nu fusese descoperit 


când eu eram student. Nimeni nu ştia 
nimic despre ei. Astăzi reprezintă un 
subiect important şi interesant pentru 
largi categorii de specialişti. 
Flexibilitatea este principalul lucru pe 
care îl înveţi ca fizician. Ceea ce faci 
mai departe în viaţă poate sà nu aibă 
nici o legătură cu fizica. Există 
numeroase exemple de oameni de 
afaceri de succes, care au studiat iniţial 
fizica, deoarece metodele statistice 
utilizate în fizica particulelor nu sunt cu 
nimic diferite de cele de pe Wall Street. 
Alţii găsesc că educaţia în domeniul 
fizicii, combinată cu metodele de lucru 
pe computer sunt cea mai bună formă 
de pregătire pentru conducerea unei 
clinici medicale. Un fost student de-al 
unui coleg conduce în prezent depar- 
tamentul de computere al unei mari 
clinici. Un alt student de-al meu şi-a dat 
al doilea doctorat în imagistică 
medicală. Metodele pe care le avem la 
dispoziţie se dezvoltă cu o asemenea 
rapiditate, iar noi suntem atât de flexibili 
în a învăţa încât fizica este cel mai bun 
mijloc de educaţie, pentru a face 
aproape orice. Fiindcă învăţăm să 
învăţăm. 


Pentru a reveni la astrofizică... Care 
vă aşteptaţi să fie următorul eveniment 
major în acest domeniu în următorii ani, 
în raport cu orientarea cercetărilor din 
astrofizică de astăzi? 


Cele mai interesante lucruri care au 
loc sunt cele neprevăzute. Dar, cu 
siguranță, construim instrumente pentru 
un anumit scop, de aceea următoarea 
descoperire, pe care o anticipăm, este 
legată de fondul de neutrino de energie 
înaltă. Sperăm să avem primele veşti 
anul acesta, dar, cine ştie, s-ar putea să 
mai aşteptăm încă cinci ani... Tot în 
această perioadă se aşteaptă 
detectarea undelor gravitaționale. Există 
experimente uriaşe destinate detectării 
undelor gravitaționale. Pe lângă toate 
acestea, eu cred că sunt şanse să 
descoperim ceva cu totul neobişnuit, 
neaşteptat în următorii cinci ani. Dar 
dacă ar fi să judecăm după numărul 
întâlnirilor dedicate unui anumit 
domeniu, atunci cele mai mari speranţe 
se pun în fizica neutrinilor. Deşi s-ar 
putea ca aceasta să fie doar o modă. 
Până şi noi avem mode... 


A consemnat DAN MIHU 

BIG BANG 


o mitologie modernă 


“Mit: construcţie a spiritului care nu se bazează pe un fond de realitate. 
Reprezentare simbolică ce influențează viața socială. 

Mitologie: Mulțimea miturilor şi legendelor 

proprii unui popor, unei civilizaţii, unei regiuni.” 


L a 50 de ani de la articolul istoric 
al lui George Gamow, importanţa 
si mai ales influenta modelului 

său sunt încă subiecte de actualitate. 

Luând în considerare numărul imens 
de lucrări, idei, dispute, modificări de 

concepţie pe care el le-a generat, nu 
putem decât să-l aşezăm printre cele 
mai importante realizări ale ştiinţei 
contemporane. Unul dintre aspectele 
cele mai importante este deschiderea 

(oarecum neaşteptată, din punctul de 
vedere al unei ştiinţe exacte) către 
imaginile cosmogonice antice, în 
particular cele vedice şi, de asemenea, 
discuţiile fascinante pe care le-a iniţiat, 
implicit sau explicit, privind atitudinea 
omului de ştiinţă faţă de religie. Big 
Bang-ul lui Gamow si al celorlalți care 
s-au dedicat studiului sàu a devenit 
astfel o adevărată mitologie modernă... 


Haos. Zei. Cosmos 


“ Tot ce este important a fost spus mai 
înainte de cineva care 
nu a descoperit acel lucru." 


(Alfred North Whitehead): 


“La-nceput, pe când fiinţă nu era, 
nici neființă...” - cosmogonia lui 
Eminescu din Scrisoarea |, care “tra- 
duce” imnul vedic al creaţiei într-un 
mod care a stârnit admiraţia chiar si a 
unui adânc cunoscător al vechii 
filozofii sanscrite, regretata Amita 
Bohse, ar fi trebuit să atragă atenţia, 
dacă ne-ar fi fost dat ca un creator 
cum a fost marele nostru poet să fie 
cu adevărat şi de cine trebuie cu- 
noscut, în ceea ce priveşte interesul 
remarcabil pe care îl pot prezenta cele 
mai vechi concepţii mitologice asupra 
naşterii şi evoluţiei Universului. 

În fond, linia principală urmată de 
acestea - fie că este vorba de mito- 
logiile sumeriene şi asiro-babiloniene, 
iudaice, greceşti, chinezeşti, vedice, 
fie cele ale nordului Europei şi ale 


fascinantei lumi latino-americane - 
este tranziţia de la un element amorf 
(haosul) la unul ordonat (cosmosul), 
diferind doar prin “agenţii ordonatori” 
(zeii), scopurile lor şi mijloacele 
specifice la care recurg. 

Ceea ce trebuie însă subliniat cu 
precădere! este că toate aceste 
“imagini” (şi să ne gândim nu doar la 
greci, ci la toţi, de la tumultoasa forţă 
oarbă a lui Tiamat, din mitul meso- 
potamian, până la sfârşitul absolut, 
generator de un nou început, al 
Gotterdămmerung-ului aermanic), 
prefigurează extraordinara c.mnicxi- 
tate a ştiinţei cosmologiei, o extrem 
de dificil de realizat însumare de 
cunoştinţe matematice, fizice şi astro- 
nomice, dedicată cunoaşterii şi înje- 
legerii structurii Universului. O ştiinţă 
veche de când lumea, care i-a dăruit 
înapoi acesteia unele din cunoştinţele 
sale cele mai fundamentale şi câteva 
din clarificările esenţiale şi care a 
cunoscut o nouă viaţă şi o nouă 
vigoare la mijlocul secolului nostru, 
când oamenii de ştiinţă au avut de 
suportat ceea ce aş numi 


Șocul Gamow 


“Felix qui potuit rerum cognoscere causae.” 
(Virgiliu, 


Nu cred că exagerez prea mult 
folosind o asemenea sintagmă. Teo- 
ria lui Gamow este una dintre cele 
generatoare de noi idei şi “insti- 
gatoare” la noi şi extrem de îndrăz- 
nete cercetări. A zdruncinat concepții 
care cu nici o jumătate de secol mai 
devreme păreau veşnice. A deschis 
calea spre imaginea unui univers 
“alegîndu-şi” oarecum la întâmplare 
starea viitoare, în care avea să se 
nască. A “ultragiat” un bun simţ 
reprezentat de nume ilustre şi întru 
totul respectabile ale fizicii şi matema- 
ticii, în special prin ideea unui început 


(Dicţionarul Larousse) 


absolut al spatiu-timpului şi a unui 
univers finit. Să nu uităm că la 5 ia- 
nuarie 1931 marele Arthur Eddington, 
în discursul prezidenţial adresat 
Asociaţiei Matematicienilor Britanici, 
încà mai califica drept “respingàtoare” 
ideea unui început absolut al actualei 
ordini a Naturii. Aceasta dupà ce la 10 
aprilie 1925 W.D. MacMillan scria 
Societăţii Americane de Matematică, 
în apărarea infinitàjii euclidiene, ca 
adevărata structură a realităţii fizice 
efective şi unicul cadru logic pentru 
speculaţiile cosmologice. Speculaţii? 
=. Milne spune şi el că “evoluţia 
viitoare a Universului este subiect de 
speculaţii, iar evoluţia sa trecută este 
subiect de deductii”. Şi totuşi, ideile 
seminale ale lui Gamow, plus formi- 
dabila dovadă experimentală (obser- 
vafionalà) pe care le-o datorăm lui 
Penzias şi Wilson, au dus la per- 
formanta (pe care si noi am pre- 
zentat-o) a reconstituirii pas cu pas a 
evoluţiei Universului de la momentul ` 
iniţial al naşterii sale. Reluând într-un 
fel ideile unui mare precursor al Big 
Bang-ului, abatele belgian Georges 
Lemaitre, care încă din 1927 vorbea 
despre un “atom primordial” si despre 
“un univers omogen, de masà 
constantă si de rază crescătoare, 
ținând seama de viteza radială a 
nebuloaselor extragalactice”. 

Este greu de supraestimat con- 
tributia lui Gamow - desi el nu a fost 
onorat niciodatà cu un Premiu Nobel. 
Ceea ce nu a fàcut sà fie mai putin 
cunoscut de cele mai diverse 
categorii de cercetători interesaţi 
direct sau indirect în studiile sale. Mai 
ales - şi acesta este un altfel de şoc - 
dacă ne gândim că modelul său a 
avut şi o altă consecinţă, relativ 
nesteptatà: legătura cu tabloul cos- 
mogonic al vechilor Vede. Mai ales 
prin impunerea ideii unui univers 
oscilant (de altminteri o metodă 
acceptabilă de “salvare” a infinităţii 

temporale a acestuia), adicà a unei 
infinite secvente nastere-expansiune- 
contracţie-dispariţie. (Si iarăşi nu pu- 
tem sà nu ne amintim de escatologia 
vedicà în interpretarea lui Eminescu: 
“Timpul mort şi-ntinde trupul şi devine 
veşnicie/ Căci nimic nu se întâmplă pe 
întinderea pustie/ lar în noaptea ne- 
fiinţei totul cade, totul tace/ Şi în sine 
împăcată reîncep-eterna pace”.) 

De altfel, budismul, sub toate 
aspectele sale şi mergând până la 
cele mai vechi surse şi concepţii, îşi 
are importanti adepţi în Occident. Si 
nu rareori poţi întâlni preoţi budiști cu 
piele albă si educati în vestite 
universităţi americane sau europene. 
lar faptul că fizica însăşi, şi ea o 
creaţie specială, de mare profunzime 
a spiritului omenesc, se întâlneşte cu 
misticismul în chiar esenţa ei este 
recunoscut de mari personalităţi, 
dintre care este suficient să-i amintim 
pe Niels Bohr şi Robert Oppenheimer. 
Fritjof Capra, cunoscut pentru cer- 
cetările sale de fizica particulelor 
elementare, merge până la a afirma 
chiar că elementele constitutive ale 
universului descifrat de fizica de 
astăzi sunt aceleaşi cu cele ale uni- 
versului misticii orientale - un subiect 
asupra cărui merită să ne oprim o 
dată pentru a-l discuta mai în detaliu. 
După ani atât de îndelungati în care 


materialismul dialectic, autocarac- 
terizat ca ştiinţific, a interzis practic 
orice apropiere între două căi majore 
de cunoaştere aflate la dispoziţia 
omului: cunoaşterea mistică, esential- 
mente bazată pe revelaţie şi cea 
ştiinţifică, apelând la metode riguros 
verificabile de oricine altcineva inte- 
resat în repetarea aceluiaşi proces. O 

considerare fără patimă şi lipsită de 
prejudecăţi a poziţiei reciproce fizică- 
mistică poate evidenția faptul că 
descoperirea şi cercetarea ştiinţifică 
au toate şansele să coexiste în ar- 
monie cu credinţele şi convingerile 
religioase ale celui care le practică. 
Mai ales că sub ele, în adâncurile 
unoeri insondabile ale fiinţei ome- 
neşti, se află 


“O experienţă mistică nu este cu nimic 
mai unică decât o experiență modemă 
de fizică.” 

(Fritjof Capra, “The Tao of Physics”) 


Fascinajia infinitului asupra fiinţei 
omeneşti a cunoscut o permanenţă 
neîntreruptă. Nu întotdeauna fără 
pericole, căci ea este de natură a 
rătăci o minte mai puţin exersată cu 
exerciţiul riguros de gândire şi mai 
puţin (sau deloc!) pregătită să facă 
faţă socului pe care acesta i-l 
prilejuieşte. Alteori, pe de altă parte, 
omul a crezut că poate “strânge” 
infinitul în numere - iată câteva 
exemple: 
există 


şapte culori fundamentale în 
spectrul luminii albe 


şase lumi ale existenţei în 
Bardo Thötröl (Cartea tibetană a mor- 
tilor), însoţită fiecare de “alternativa 
sa” (ceea ce ne duce evident cu 
gândul la supersimetriile din Fizică) 

şase  feluri/tipuri de eliberare - 
străfulgerarea pe care oricine o 
primeşte (îndoindu-se? cu mintea 
deschisă?) atunci când intră în 


contact cu învăţătura din Bardo 
Thòtròl: prin auz, purtare, vedere, 
amintire, gustare, atingere 


şase linii în hexagramele din 
| Ching 
cinci skandhas - componente 


psihice: forma (rupa), simtirea (ve- 
dana), percepţia (samjna), conceptul 
(samskara), conştiinţa (vijnana) 

cinci  tahagatas - moduri. 
principale de energie ale naturii- 
budha, adică ale conştiinţei complet 
trează, dar conform fizicii 


patru  forţe/interacţiuni funda- 
mentale în natură 


trei simetrii fundamentale (C - 
conjugarea de sarcină (adică schim- 
barea între ele a semnelor plus şi 
minus), P - inversia spaţială, T- inver- 
sia temporală) 

trei dimensiuni fundamentale 
ale lumii fizice 


două tipuri de sarcină electrică 
şi magnetică şi câte 

două mărimi legate prin relaţii 
de incertitudine (p si x- impuls si 
poziţie, E şi t - energie şi timp ...) 

două elemente fundamentale, 
Yin şi Yang 


un drum - TAO 


Asemenea “numărări” sunt rezul- 
tatul unor procese foarte elaborate de 
abstractizare, indiferent că ele 
datează din secolul XXX înainte de 
Hristos sau din secolul nostru XX: 
cinci milenii, şi preocupările omului, 
ambiția sa de a înţelege si a se 
confrunta cu infinitul nu s-au schimbat 
esenţial - poate doar din punctul de 
vedere al tehnicilor folosite, fără a şti a 
spune care sunt cele mai performante. 

lar la sfârşitul acestui grup de trei 
articole dedicat Big Bang-ului nu se 
poate să nu facem din nou aceeaşi 
observaţie: există tulburătoare ase- 
mănări în modul de a concepe cos- 
mogonia între vechile tratate vedice şi 
modernele texte de fizică şi mate- 
matică. George Gamow a fost unul 
dintre cei care a deschis definitiv uşa 
spre asemenea paralele capabile să 
dezvăluie şi să sugereze aspecte pe 
care altminteri am fi riscat să le trecem 
cu vederea. Contribuind, într-un fel, la 
realizarea unei mitologii moderne. 

Şi nu se spune că mitologia nu este 
altceva decât cosmologia prestiintificà? 


ANDREI DOROBANTU 
NE 


STIINTA COMPLEXITAȚII 


Cu Mircea Rusu despre... 


PERCOLATIE 
SI AGREGARE 


Ri: 3 3° fu 
Data (negată opam oh È piaci la 

lea aplicativă... neoane 
ore Sale cu toate studiile 
specifice, nu ‘ar fi fost dezvoltată 
niciodată dacă nu ar fi fost în joc şi o 
miză practică. Nu ar fi rău să 
continuăm discuţia noastră din acest 
punct, cu câteva exemple cât se poate 
de concrete... 

Foarte bine. Haideţi să definim 
robustetea unui sistem ca fiind insen- 
sibilitatea acestuia la orice modificare a 
parametrilor menită să-l destabilizeze. 
Stabilitatea unui sistem mecanic 
oscilant este dată în mod obişnuit de 
coeficientul de amortizare, care depinde 
de masa sa. Este posibil să eliminăm 
această constrângere? Sau este 
posibilă sintetizarea unui sistem a cărui 
amortizare să fie independentă de 
parametrii săi caracteristici? 

Natura a elaborat un asemenea sis- 
tem prin fluxul şi refluxul mărilor: apa 
se linişteşte (relaxează) pe digurile 
poroase constituite dintr-un morman de 
pietre între care se formează pungi de 
aer care circulă printre canale. S-a ob- 
servat că frecvenţa proprie a acestei 
relaxări depinde de natura digului, a 
apei, fluvială sau de coastă, de masa 
de apă pe care o conţine. Dar factorul 
său de amortizare este în schimb 


independent de aceasta. Pungile de aer | 


sunt comprimate prin avansarea ape 
prin canale, iar masa de apă în mişcare 
pierde energie prin turbulente SCO- 
zitate. Putem să ne imaginăm U 
ment recursiv de pungi de aer Şi O dis- 
tributie recursivă de pierderi de energie. 
Un astfel de dig recursiv a fost 
elaborat la Larfra (Franţa). Debitul de 
apă circulând în canale este pro- 
portional cu derivata neîntreagà a 
preslunii dinamice - aceea a masei 
ichide aflată în mişcare la contactul 
dintre mare şi dig - în raport cu timpul. 
Din tratarea matematică a acestui 
model reiese că amortizarea adusă de 
digul poros nu este legată de masa de 
apă: digul prezintă el fe robustetea 
naturala, cercetatà de altfel pentru un 
sistem oscilant. Reiese de aici cà este 
suficient sà imitàm natura pentru a 
obține o comandă robustă în auto- 
matică (posedând o amortizare inde- 


` 


anja- 


pendentă de parametrii sistemului de 
comandă). Aceasta este comanda 
Crone care îşi găseşte aplicarea (prin- 
tre multe altele) la suspensiile des- 
tinate osiilor vehiculelor industriale, in- 
sensibile la toate variațiile de sarcină. 
Suspensiile Crone oferă camionului un 
comportament şi un confort de con- 
ducere mai bune, eficace şi imbatabile 
pe şoselele cele mai proaste. 


De când datează preocupările de 
acest gen? 

Exploatarea practică a studiilor din 
domeniul fractalilor nu este de dată 
recentă. Cercetătorii francezi de la 
CGE din Marcoussis (Franţa) au folosit 
o schemă de gândire fractală încă din 
1977 pentru a rezolva unele probleme 
legate de s e ajele de energie. Apoi 
s-a den trat existenţa unei relaţii 
între entropie şi dimensiunea fractală. 
Alte domenii c ac în continuare 
obiect al cercetării în domeniul 
fractalilor sunt; relaţia dintre geometria 
fractală ; tromagnetism, elabo- 
rarea filtrelor optice ale, proce- 
sarea vorbirii cu ajutorul unor mat 
sto e pe d crearea 
reprezentă strice al fiecà U 
vânt al vorbirii. f 

ito X mai povestit o dată'de 
încercările unor celgetàtori de pi 
30 de a îmbunătăți calitati 
i m Am p 


glua acé 


a vorba despre doi englezi, 
"inginerul S.R. Broadbent şi matema- 
cianul « N. pad lp ey, care se 
cupau de întelegerea proces de 
| purifica dcr olosi m ie ga: 
de praf. Prob practică. era 
egată de const rea n ştilor de gaze 
pentru mineri. Ele | fundamente 
al acestei măşti era o p 
cărbune care adsorbea gazele şi 
praful, atunci când aerul impur trecea 
prin ea. Procesul era la început 
ca o rap ela porii şi printre gri 
nulele de căr at 


Sigu 


bune ce alcătuiau un 
labirint pentru gaz şi retineau prin 
adsorbtie particulele. Este evident cà 
stratul de càrbune trebuia sà fie 
penetrabil de càtre gaz. 

Ei au descoperit cà procesul de 
trecere prin filtrul de cărbune este 
diferit de cel al unei simple difuzii. Au 
denumit acest proces percolatie (strà- 
pungere, traversare), iar teoria cores- 


lor, | existon 


o| tra 


N 


punzătoare, teoria percolatiei. La multi 
ani de atunci, teoria percolatiei permite 
tratarea a nenumărate fenomene, cum 
ar fi trecerea curentului electric prin 
sisteme dezordonate, impurificate sau 
prin amestecuri neomogene (materiale 
comporta Similare cu problema 
difuziei gazelor prin materiale poroase 
(când gazul poate să treacă sau nu) 
sunt şi trecerea de la caracterul. de 
conductor electric la cel de izolator sau 
de la paramagnetism la feromagnetism 
(de la o reţea de spini orientati 


aleatoriu la una de spini ordonaji), 
roblema realizàrii legaturilor chimice 
ntr-o rețea polimerică, conductia 
electrică prin materiale semicon- 
ductoare cu impurități, străpungerea 
dielectrică (scânteie), propagarea de 
tip arborescent (a zvonurilor, a scân- 
teilor, a multiplicării neutronilor în 
reactor), propagarea unei maladii 
(epidemie), propagarea unui incendiu 
în pădure (despre care am discutat 
data trecută), reacţia de oxidare a mo- 
noxidului de carbon pe un catalizator... 

Varietatea pernice fai E 

s CO UN toate aceste fenomene 
A A e au caracter critic. lar teoria 
pero ei descrie, într-o manieră 
ceptionalà, fenomenele critice. Astfel 
ene se caracterizează prin 
a unor puncte critice (puncte de 
sformare, de tranziţie), cu proprietăţi 
gosebite şi care sunt puternic marcate 
de “geometria dezordinii”, prezentând 
însă şi unele proprietăţi de univer- 
salitate, care le conferă caracteristici 
similare, indiferent de structura sau 
compoziţia chimică a sistemului. Pe 
scurt, problema percolatiei se caracte- 
rizează prin existenţa unui punct critic, a 
unei viteze de propagare a frontului de 
percolaţie, prin structura si forma geo- 
metrică (uneori fractală) a frontului de 
percolaţie, prin universalitatea punctului 
critic, prin existenţa unor legi de scalare 

în preajma punctelor critice etc. 

Teoria percolatiei este un domeniu 
de puternică interacţiune între geome- 
trie şi fizică, iar acest caracter dual 
caracterizează întreaga lume fractală. 

Să vă dau un alt exemplu: fenome- 
nul de agregare: Imaginaţi-vă o piață 
rotundă înconjurată de nenumărate 
taverne. E noapte şi ocazional din câte 
unul dintre stabilimentele de pe 
maginea pieţei iese câte un betiv. Abia 

ținându-se pe picioare, acesta traver- 
sează piaţa şi intră într-un alt local. 
După el iese un altul, dintr-o altă 
cârciumă, şi apoi altul, şi tot aşa până 
când un betiv se împiedică de statuia 
din mijlocul pieţei, cade şi nu mai gate 
în stare să se ridice. Un a betiv 


pe care le întâlnim în natură sunt 
generate prin agregare în jurul i 
germene initial - printre cele mai! 
mune sunt fulgii de zăpadă şi 
de sare. fit 

Si care este legătura cristalelor Gu“ 
fractalii? Există o astfel de leg 7,8 


Există! Poate că cititorii și aduc | 


aminte de dendrite. Dendritele sunt 
forme ale creşterii cristaline. Exemple 
de cristale dendritice întâlnim în jurul 
nostru: cristalele de gheaţă, cristalele 
de cupru care pot atinge şi 4 cm, 
cristale ale diferitelor aliaje (FeNi) - 
vizibile la microscop. 

O ierarhie a formelor cristalelor 
mergând de la ordine spre dezordine 
se poate face examinând formele 
adoptate de un cristal atunci când el 
este în echilibru termodinamic cu 
mediul de cultură. Natura formelor 
adoptate de cristale este condiţionată 
de valoarea temperaturii. Unele cristale 
prezintă fațete - cele care respectă 
simetria sistemului cristalin -, iar în 
această categorie se încadrează o 
bună parte dintre cristale: diamantul, 
sarea de bucătărie, cuarțul. Fatetele lor 
dau imaginea dispunerii spaţiale a 
planelor atomice. è 

O a doua categorie prezintà forme 
de echilibru fără fațete distincte: picături 
cristaline de heliu solid sau corpuri 
organice, asemenea acidului pivalic. 
Aceste cristale iau forma pe care le-o 
impune “simetria” mediului înconjurător 
- de exemplu vor fi sferice dacă 
temperatura mediului este uniformă. 

endritele sunt obţinute în momen- 
tul unei solidificări rapide. Formele 
cristaline care la echilibru prezintă o 
stare ordonată sunt obţinute atunci 
când creşterea cristalului este foarte 
lentă. Procesul de formare numit “creş- 
tere dirijată”, folosit la fabricarea semi- 
conductoarelor pure, constă în solidifi- 
carea unui corp prin tragere dintr-o re- 
gue caldà spre una rece. Dacà viteza 
e tragere este mică, frontul de solidi- 
ficare rămâne perpendicular pe cel de 
tragere. Dacă această viteză creşte, 
atunci frontul îşi schimbă forma şi nu mai 
respectă condiţiile anterioare. El se ridea- 
ză, formând mici pliuri foarte regulate. 

unui. 


şi în procesul metalu 
Mt 


Acest nou regim este un fel de 
transpozitie, în spaţiul mişcării perio- 
dice, a unui pendul - simetria de 
translație a unui sistem initial începe sà 
fie “uitată” şi o nouă ordine diferită 
începe a se stabili, impusă de însăşi 


dinamica procesului. În general, 
procesele de creştere nu sunt foarte 


are. În acest caz germenui farà 


e, as rontului de 
solidificare; se rideazà şi, în final, duce 

apariția unui cristal dendritic. Este 
cazul cristalelor de gheaţă: zăpada se 
formează din picături de apă existente 


„în nori în urma unui proces de 
RN @pidiicare rapidă (viteza de creştere a 
stalele | 


istalului de zăpadă poate atinge 4 


gf- mmh, ceea ce din punct de vedere al 
"| creşterii cristaline este extrem de 


rapid). Rezultatul acestui proces este 


. structura cristalelor de zăpadă - fiecare 
fragment fiind un cristal dendritic ce 


prezintă ramificații în lungul axei sale 
principale. Această structură evocă, 
natural, pe cea a arborilor; analogia 
permite înţelegerea originii cuvântului 
“dendrită”, care, etimologic, semnifică 
“asemenea unui arbore”. Din cauza 
diversităţii condiţiilor de formare a 
fulgilor de nea şi a instabilității creşterii 
lor se obţine o varietate considerabilă a 
formelor lor. U. Nakaya a putut 
recenza mai mult de 800 de tipuri în 
cartea sa Snow crystals, publicată la 


de observarea natti 
Creşterea denari 


dritele cresc la 
apàruti prin hazard în b 
topit. În cursul procesi 
dendritele se întrep 


aflat în fază lichidă este încon 
parte solidă. Întrucât Terra s 
avem de-a face cu o probl 
creştere cristi. Vleza de 
este destul de mică (d 
centimetrilor pe secol), ceea ce repre- 
zintă câteva miliarde de ani până la 
cristalizarea completă a nucleului 
terestru. Cu toate acestea, condiţiile 
fizice locale (milioane de atmosfere - 
presiune, mii de grade - temperatură) 
fac ca procesul de cristalizare să fie 
dendritic. La limita de separare a părții 
lichide de cea solidă există o zonă 
spongioasă destul de întinsă (de 
ordinul kilometrilor) în interiorul căreia 
creşterea este dendriticà. 


Gândindu-mă la exemplul cu befivii 
pràbusiti aleatoriu din pricina statuii din 


ŞI f. 
e ordinul 


STIINTA COMPLEXITATIII 


piață, prima întrebare care îmi vine în 
minte este: de ce apar dendritele? 


Apariția unei dendrite se datorează 
unei instabilități fundamentale. 
Cristalele dendritice sunt caracterizate 
de faptul că şi-au piedut simetria 
sferică a germenilor din care au 
crescut. O creştere dirijată este deter- 
minată de o ruptură iniţială în sistem, 
dendrita evocă mai degrabă o structură 
care se propagă fără deformare (un 
soliton) decât o mişcare periodică. 
Cunoscuta imagine a unui cristal de 
zăpadă - o formaţiune cu şase ramuri 
care fac unghiuri de 60° între ele. Se 
vede că ramificaţiile sunt creşteri 
fractale (autosimilare). 

O creştere fractală se poate obţine 
dacă se dispune un bob de noroi între 
două plăci de sticlă şi se injectează 
apă - Mic e Pa apă-argilă observată 
este un fractal. 

Formarea dendritelor în timpul 
procesului de cristalizare poate să 
apară la solidificarea dirijată şi la 
creşterea din germene. Apariția unui 
germene este posibilă atunci când 
temperatura mediului este cu puțin 
inferioară temperaturii de solidificare. 
Dacă există o fluctuatie termică sau o 
impuritate, germenele poate apărea. O 
dată apărut, el trebuie să fie suficient 
de mare pentru a putea exista. Acest 
“joc al vieţii” al microgermenilor din 
cristal poate permite cristalizarea 
întregii mase de material. 


Procesul poate fi controlat practic? 
Pentru a forma o dendrità pornind 
de la un germene, în practică, trebuie 
sà.se impună o viteză de creştere 
ul de ridicată. Dacă această 
> este respectată, germenele se 
voltă, formându-se peesi i vi 
e căror dimensiuni se modifică în 
mp. Aceste protuberante cresc, vârful ` 
transformă într-un paraboloid din 
‘se desprind în timpul creşterii 
ramuri; dendrita s-a format. Vârful 
itei este un paraboloid de revo- 
ție şi acesta progresează cu viteză 
onstantă în mediul din care se ali- 
ază. Pe flancurile dendritei, 
urile care se nasc cresc după o di- 
ctie privilegiată, într-o manieră mai 
rà! d dezordonată Aceste ramuri 
toate aproximativ la aceeaşi dis- 
tantà unele de altele, dar lungimea lor 
diferă. Când viteza de creştere este 
mare, dendrita în creştere “emite” la 
intervale regulate de timp protuberante 
care încep să crească cu viteză con- 
stantă. Dacă ramurile nu sunt per- 
turbate de vecinele lor, figura globală 
formată de cristal va fi triunghiulară. La 
viteză scăzută de creştere, dimpotrivă, 
fenomenele sunt mai complicate, căci 
ramurile adoptă o manieră de evoluţie 
competitivă cu vecinele lor. 


A consemnat DAN MIHU 

TEHNICA MEDICALA 


TERMOMETRUL CU MERCUR VA FI DETRONAT! 


@ Febra reprezintă unul dintre primele simptome ale unei maladii, evaluarea ei fiind obligatorie în stabilirea 
unui diagnostic. e Ea este furnizată de termometrul cu mercur, care continuă să fie utilizat în ciuda toxicității 
acestui metal. e Va fi el înlocuit? Cu ce? e 


fiecare casă în dulăpiorul cu medicamente. Este normal 

pentru că aflarea temperaturii reprezintă un element 
important în diagnosticare, un puseu de febră fiind adesea 
singurul semn al apariţiei unei maladii. Din păcate, atunci când 
termometrul se sparge, el devine extrem de periculos. 

Într-adevăr, cele circa 2 g de mercur se rostogolesc pe 
podea şi formează mici bile insesizabile. Când se încearcă 
recuperarea lor, ele se fragmentează în picături microscopice, 
ce se “adăpostesc” în cele mai înguste interstitii. Dacă totuşi a 
fost recuperat, mercurul sfârşeşte cel mai adesea în coşul de 
gunoi, împreună cu resturile de sticlă ale termometrului. 

În Franţa, s-a hotărît ca, începând cu acest an, 
termometrele cu mercur să fie interzise în mediul spitalicesc, 
mediu în care poluarea cu mercur este cea mai importantă. 
Probabil că, în 1999, ele vor fi de asemenea retrase de pe 
piaţă. Cu ce vor fi înlocuite? 

S-a propus ca în locul mercurului să se folosească galiu. 
Dar caracteristicile fizice ale acestui metal, ca şi toxicitatea sa 
sunt apropiate de cele ale mercurului. Deci este un substitut 
puţin recomandabil. Ar fi mai bun alcoolul? Punctul său de 
fierbere este prea “apropiat” de temperaturile ce trebuie 
evaluate pentru a se garanta o măsurare fiabilă. La 37°C, el 
eliberează deja vapori. 

De fapt, este vorba de o regulă valabilă pentru toate 
termometrele: dacă temperatura ce trebuie măsurată este 
apropiată de temperatura de fierbere a materialului folosit, în 
tub apar vapori, ceea ce duce la alterarea măsurării. Este cazul 


T ermometrul cu mercur existà sau ar trebui sà existe în 


termometrelor medicale cu alcool, la care se atinge cu 
dificultate precizia dorità de 0,1°C. 

Rămâne, aşadar, filiera electronică, cea care, a priori, nu 
prezintă aceste inconveniente. Termometrele se pot diviza în 
două mari categorii: cele cu captor CNT (coeficient de 
temperatură negativă) şi cele care măsoară radiaţia infraroşie. 
La primele, elementul sensibil la temperatură este o 
componentă electronică a cărei rezistenţă internă variază cu 
căldura mediului ce o înconjoară. Cu cât aceasta este mai 
mare, cu atât rezistenţa se diminuează. Ea este deci invers 
proporţională cu temperatura, de unde calificativul de coeficient 
negativ. Un circuit electronic măsoară variaţia rezistenţei, 
deducându-se astfel temperatura, ce va fi afişată pe un ecran 
cu cristale lichide. 

Costul acestor aparate este relativ scăzut (de pildă, sub 100 
de franci). Dar fiabilitatea lor nu se află la înălţime. Intr-adevăr, 
se întâmplă să apară erori de 1 sau 2°, provocate în general de 
uzura prematură a bateriei. Altele nu prezintă acest defect, dar 
alimentarea lor electrică se realizează cu ajutorul unei baterii cu 
mercur: ea asigură o tensiune stabilă pe toată durata existenţei 
termometrului, dar este poluantă. 

Termometrele cu infraroşu sunt mult mai fiabile şi ating uşor 
precizia de 0,1*C. Ele măsoară temperatura exploatând radiaţia 
infraroşie naturală a organismului. Din păcate, există şi 
inconveniente, şi anume preţul lor - circa 400 franci - şi modul 
de utilizare, destul de delicat. Detectorul de infraroşu, inima 
dispozitivului, trebuie să vizeze o zonă în care temperatura este 
uniformă şi identică cu temperatura internă a corpului. Timpanul 
satisface aceste două criterii. Luarea temperaturii se face deci 
prin ureche. Dar pentru ca măsurarea să fie corectă, este 
necesară evitarea curburii conductului auditiv, lucru ce se 
realizează prin tragerea în sus a pavilionului urechii. Nu prea 
comod... În compensație însă, acest termometru oferă valori 
foarte precise într-un interval de timp foarte scurt: o secundă. Si 
cum timpanul este foarte aproape de centrul de reglare termică, 
situat în hipotalamus, temperatura afişată corespunde cu cea a 
creierului, lucru deosebit de important, de exemplu, în cazul 
convulsiilor la copii. Într-adevăr, dacă se ia temperatura rectală, 
cifra nu reflectă febra reală: din cauza inertiei termice a 
organismului, pot să treacă 20 de minute până ce temperatura 
creierului se repercutează asupra ansamblului corpului. 

Termometrele timpanice cu infraroşu sunt fabricate de mai 
multe societăţi din întreaga lume. Firma germană Braun este 
însă singura care comercializează şi un model de folosinţă în 
familie, şi anume Thermoscan, foarte popular în Statele Unite 
ale Americii, dar şi în multe ţări europene. Ne aflăm aşadar 
foarte aproape de momentul în care venerabilul termometru cu 
mercur va fi înlocuit! 


VOICHITA DOMANEANTU 


© Acest termometru electronic foloseşte o componentă cu rezistență 
variabilă în funcţie de temperatură. Dar uzura prematură a bateriei 
determină frecvente erori de măsurare. 

O O nouă generaţie de termometre se bazează pe analiza radiației 
infraroşii emise la nivelul timpanului. Ele sunt foarte precise. 

© Acest “testde febră” ne scuteste de folosirea termometrului. Atunci 
când este pus pe frunte, cristalele sale lichide îşi schimbă culoarea. El 
afişează un N (normal) sau o valoare cuprinsă între 37 şi 41*C. 

ACTUALITATI ST 


TRANSFORMATOR MOBIL 
ULTRAPERFORMANT 


Nu de mult, specialistii de la Hyundai Heavy Industry au 
construit un transformator mobil care cantàreste 39,5 t, are o 
putere de 40 MVA (cele mai mari transformatoare mobile folo- 
site în Coreea făceau parte din clasa 23 MVA) şi care poate 
acoperi necesarul de energie electrică al unui oraş cu o popu- 
latie de 200 000 de oameni. Inginerii au propus obţinerea di- 
minuării dimensiunilor şi greutăţii transformatorului prin redu- 
cerea spaţiilor dintre conductoare.. Acest lucru a putut fi reali- 
zat cu ajutorul unei noi tehnologii de izolare electrică foarte 
eficientă. Sistemul hibrid de izolare electrică îmbină produsele 
NOMEX ale firmei DuPont de Nemours - folosite în zonele 
„fierbinţi“ ale transformatorului - şi celuloza convenţională - 
utilizată în zonele cu temperatură mai joasă. 


Pa n e” si 
NITURILE TITANICULUI 

La 14 aprilie 1912, pachebotul Titanic s-a lovit de un 
aisberg. Gheaţa a „răzuit“ nava pe o lungime de 100 m, iar 
niturile ce racordau plăcile de otel au sărit din locasurile lor. 
Apa a patruns prin bresele respective si dupà numai patru 
ore pachebotul s-a scufundat în apele înghetate ale 
Oceanului Atlantic. 

Se pare cà niturile nu au rezistat pentru cà erau de 
proastà calitate, este de pàrere Timothy Foecke, specialist în 
metale la National Institute of Standards and Technology, 
Maryland, SUA. El a analizat la microscopul electronic douà 
nituri, luate de pe epava Titanicului în anul 1996, şi a 
constatat că fierul conţine scorii, şi anume în proporţie de 
9,3%, adică de trei ori mai mult decât ar fi trebuit să aibă, în 
medie, metalul respectiv la începutul secolului XX. In plus, în 
zona apropiată de capul niturilor metalul prezenta o şi mai 
mare fragilitate. Este vorba de un defect de fabricaţie? Firma 
Harland şi Wolff, care a construit pachebotul deja intrat în 
legendă, a refuzat deocamdată să se pronunţe. 

GALUL CU UN DINTE DE FIER \ 


In secolul al II-lea, un gal în vârstă de treizeci de ani a făcut 
un implant dentar; este, în orice caz, cel mai vechi implant 
cunoscut pànà în prezent. Maxilarul sàu a fost descoperit în 
necropola galo-romană de la Chantambre, Franţa. Radiografia 
dentară i-a lăsat cu... gura căscată pe specialiştii de la 
Universitatea din Toulouse. Dintele fals, un premolar din fier, 
este foarte bine integrat în osul maxilarului! 

Antropologii sunt însă sceptici; dintele este prea ruginit 
pentru a se verifica dacă omul l-a folosit sau nu la mestecat; în 
plus, este singurul dinte fals descoperit în cele 500 de 
morminte ale necropolei. 


IMPOSIBILA ERADICARE 


După 1996, asocierile medicamentoase antiretrovirale 
au făcut să se nască o formidabilă speranţă: administrati 
rapid şi în doze mari, inhibitorii reverstranscriptazei şi 
antiproteazele vor scădea, în sânge, numărul de virusuri 
ce declanşează SIDA şi vor ameliora starea de sănătate a 
subiecţilor infectați. Eradicarea HIV-ului dintr-un organism 
contaminat devenea deci posibilă. 

Din nefericire, două studii publicate în revista Science nu 
confirmă presupunerile iniţiale. La pacienţii trataţi continuu, 
timp de peste doi ani, cu ajutorul acestor terapii, virusul a 
fost regăsit în unele celule sangvine sau ale sistemului 
imunitar. Deci în organism există „sanctuare“ inaccesibile 
medicamentelor actuale, ce adăpostesc virusul. 


CALATORIE ÎN TIMP 


BONAPARTE 
DESCOPERA 
EGIPTUL 


străveche ce 


La 2 iulie 1798, nava Patriote, care transporta materialele ne- 
cesare savanților îmbarcati în marea expediţie ştiinţifică, a nau- 
fragiat înainte de a intra în rada portului egiptean Alexandria. Din 
fericire, nu au existat victime, iar mare parte din materiale au fost 
recuperate. Aşa a început, am putea zice cu stîngul, această 
expediţie fără precedent. Dar membrii ei erau în majoritate tineri, 
între 20 şi 22 de ani, plini de entuziasm, urmîndu-l pe generalul 
Bonaparte, proaspăt încununat cu laurii expediției din Italia, dar şi 
pe marii savanţi Gaspard Monge (1746 - 1818), matematician, 
fondatorul Politehnicii franceze, şi Claude Berthollet (1748 - 1822), 
chimist. Amîndoi participaseră la campania din Italia şi îl cunoşteau 
pe Bonaparte. 

Scopul expedit 

De ce se organizase o expediţie ştiinţifică pe lîngă cea militară 
ce avea drept principal scop contracararea hegemoniei engleze în 
această parte a lumii? Desigur, existau motive practice: era 
necesar ca teritoriul cucerit să fie administrat, trebuia să fie 
asigurată logistica, iar tiparul urma să fie introdus în această ţară 


puţin la acea 
o nr aii, Gaspard Mongo, Cur 
Dominique Vivant-Denon, Joseph Fourier 


paz e ga ap la 19 mai 1798, generalul Napoleon Bonaparte pleca din 
Po O în fruntea unei mari armate, cu desti 


pod de Patio 35 000 

marinari se aflau peste 150 da oameni tehnicieni gi 
re dal de trei ani, aceştia au trăit o Ari pripa ii nem mali i ore, 
pete d cunoscută 


RE EI 


pentru a înlesni propaganda profranceză. Dar „expediția se înscrie 
în spiritul epocii Luminilor, iar Franța republicană considera că 
avea datoria de a promova cunoașterea, spiritul libertății în noua 
tară cucerită“, este de părere Yves Laissus, autorul cărții L'Egypte, 
une aventure savante. 

In fine, „vinovat“ de organizarea acestei expediții ştiinţifice poate 
fi considerat şi Napoleon Bonaparte, pasionat de ştiinţă, dar şi pre- 
ocupat de punerea în practică a rezultatelor cercetărilor. Trimiţindu-l 
în Egipt, Directoratul îl îndepărta pe acest general primejdios de 
popular, fără a bănui că Bonaparte visa să intre în istorie, alături de 
Alexandru cel Mare şi Cezar, drept cuceritor al Orientului. 


In acea epocă, Egiptul era cunoscut datorită autorilor Enciclo- 
pediei, care îl prezentaseră drept patria ştiinţelor şi artelor, dar şi 
datorită impresiilor de călătorie publicate în limba franceză 
începînd cu 1731. În ultima vreme, interesele politice şi economice 
ale Franţei se îndreptau către acea tara exotică, stăpinită în fapt de 
mameluci, care, deşi recunosteau suzeranitatea Porții otomane, 
erau practic autonomi. 

La cîteva zile după ce au ajuns la Alexandria, pe atunci o 
aşezare de 6 000 de locuitori, unde ruinele cetății antice serveau 
drept material de construcție, o parte din membrii expediției ştiin- 
tifice au vizitat ce mai rămăsese din Farul din Alexandria si din 
Columna lui Pompei şi şi-au început studiile. Alţii au însoţit armata 
care s-a îndreptat spre Cairo. 

Călătoria pe Nil nu a fost însă o călătorie de plăcere pentru oa- 
menii de ştiinţă, care au luptat alături de soldati împotriva dus- 
manului. La 21 iulie, Bonaparte cîştigă bătălia de la Piramide, în 
urma căreia Cairo, capitala ţării, se predă. Oraşul, cu palate 
somptuoase şi clădiri sordide, oferă un spectacol unic. Savantii sînt 
uluiti de mizeria săracilor şi de incultura elitelor. „Egiptenii moderni 
- scrie inginerul Chabrol - neglijează ştiinţele exacte în aceeaşi 
măsură în care strămoşii lor le-au cultivat. Matematicile le sînt 
necunoscute, iar astronomia se rezumă la citeva observaţii făcute 
cu instrumente grosiere.“ 

La o lună după cucerirea capitalei, este fondat Institutul Egip- 
tului, după modelul Institutului 
Franţei. In patru palate din car- 
tierul Nasrieh au fost instalate un 
laborator de chimie, un cabinet 
de fizică, o bibliotecă, un 
observator şi o sală de şedinţe. 
Au fost tipărite două jurnale: Le 
Courrier de l’Egypte şi La Dé- 
cade égyptienne, în care sînt 
publicate lucrarile specialistilor. 

Inainte de a se consacra 
cercetărilor, savanții trebuie sà 
rezolv problemele puse de 
cetățeanul Bonaparte, vicepre- 
şedinte al Institutului: „Cum să fie 
asigurate coacerea piinii, fa- 
bricarea berii fără hamei, 
mijloacele de epurare a apei Nilu- 
lui, alegerea între morile de apă 
şi morile de vînt, fabricarea pra- 
fului de puşcă, starea sistemului 
judiciar şi a învăţămîntului în 
Egipt?“. Aceste întrebări işi aveau, fără îndoială, rostul, mai ales cà 
la 1 august flota franceză fusese distrusă la Abukir de amiralul 
Nelson, iar militarii şi savanții erau acum prizonieri în Africa. 

ile egiptol 

Chestiunile practice nu i-au împiedicat însă pe oamenii de ştiin- 
ta să se ocupe de cercetările lor. Egiptul este pentru ei un vast 
laborator. Monge susţine o comunicare despre miraj, Berthollet se 
interesează de „formarea sării de amoniu în substanţe a căror 
existență nu am bănuit-o pînă acum“, Sulkowski descrie un bust al 
zeiței Isis, Desgenettes, medicul şef al armatei, prezintă maladiile 
endemice, iar Fourier propune o nouă metodă de rezolvare a 
ecuaţiilor algebrice. 

Cel dintii egiptolog poate fi considerat Dominique Vivant-Denon, 
un personaj destul de ciudat, fost diplomat, scriitor, pictor si dese- 
nator. In noiembrie 1798, el a plecat din Cairo şi s-a alăturat ge- 
neralului Desaix, împărtăşind, timp de şase luni, soarta soldaţilor 
acestuia, care îl urmăreau în deşert pe beiul Murad, una din căpe- 
teniile mamelucilor. Denon a văzut şi desenat ruinele de la 
Denderah, vestigiile cetăţii Teba, templele de la Karnak şi Luxor, 
coloşii lui Memnon, Insula Philae. In aceste zone au fost trimise 
ulterior mai multe expediţii; inginerii şi desenatorii au realizat sute de 
planşe, au făcut măsurători exacte ale palatelor şi templelor, au 
întocmit un inventar riguros al vestigiilor arheologice. Datorită lor cu- 
noaştem astăzi multe dintre monumentele ce au dispărut între timp. 

La întoarcerea în Franţa, Vivant-Denon a publicat Voyage dans 
la Basse et Haute-Egypte (1802), carte ce a devenit imediat un 
best-seller, tradus în mai multe limbi. 

„Măgarii şi savanții la mijloc!“ era ordinul în cazul unui atac, cînd k 
aceştia erau înconjurați şi protejați de soldați. 


Ororile războiului 

La 7 martie 1799, 4 000 de combatanți turci cărora Bonaparte 
le promisese libertatea dacă se vor preda, sînt masacrați la Jaffa. 
Savantii epocii Luminilor asistă uluiti la acest măcel, ca si la asediul 
cetății Acra, care va fi începutul sfîrsitului campaniei din Orient. 
Membrii expediției științifice plătesc şi ei un greu tribut eşecurilor în 
plan militar; mulţi sînt ucişi în timpul înaintării trupelor, dar şi în 
retragerea cumplită a soldaţilor ce se reîntorc în Egipt. 

Sînt ultimele zile ale lui Bonaparte în Orient. După ce îi înfrîn- 
ge, pe uscat, pe englezi la Abukir, la 23 august 1799, Napoleon 
Bonaparte fuge, pur şi simplu, din Egipt, îndreptîndu-se în cea mai 
mare grabă către Paris, unde va deveni prim-consul în urma 
loviturii de stat de la 18 Brumar. 

Generalul nu a plecat singur; alături de el s-au îmbarcat mare 
parte din statul său major, ca şi Monge şi Berthollet, care îşi 
părăsesc fără scrupule colegii. Aceştia îşi continuă însă activitatea 
- acum este descoperită ing de la Rosette. lar înlocuitorul lui 
Bonaparte, generalul Kléber, 
decide ca toate informaţiile 
culese de savanţi să fie 
publicate; lui i se datorează 
monumentala lucrare 

de 


* 


De la plecarea generalului 
Bonaparte însă, moralul soldati- 
lor este la pămint; decimati de 
ciumă, slăbiţi de oftalmie, ei se 
simt abandonaţi, fără 
posibilitatea de întoarcere 
acasă, din cauza navelor 
engleze ce controlau Marea 
Mediterană. In luptele purtate 
cad şi cîțiva membri ai expediției 
ştiinţifice, a căror situaţie se 
agravează după asasinarea 
eneralului Kleber, la 14 iunie 
00 


Sfârşitul expediției ştiinţifi 


Relaţiile cu noul comandant, generalul Menou, nu sînt dintre 
cele mai bune. Ultimul număr al ziarului La Décade égyptienne a 
apărut la 21 martie 1801, iar la 22 martie a avut loc a 62-a si ultima 
şedinţă a Institutului. La 27 iunie Cairo a capitulat. Membrii 
expediției ştiinţifice se aflau deja la Alexandria, unde sperau să se 
îmbarce pentru Franţa. Nu o pot face şi au de îndurat 
bombardamentele flotei britanice. Englezii le permit să plece, dar le 
cer toate rezultatele cercetărilor. Fourier şi Saint-Hilaire sunt 
indignati: „Am petrecut trei ani pentru a cuceri una cite una aceste 
comori, trei ani în care le-am adunat din toate colţurile Egiptului, de 
la Philae pînă la Rosette. De fiecare din ele este legat un pericol 
depăşit, un moment observat şi gravat în memoriile noastre“. Ei 
ameninţă că le vor distruge. „Ne vom arde noi înşine comorile“, i-a 
spus Saint-Hilaire lui Hamilton, adaugînd: „Veţi da foc si 
dumneavoastră unei biblioteci din Alexandria.“ Hotarîrea lor i-a 
impresionat pe englezi, care au reuşit să pună mîna pe piatra de la 
Rosette şi citeva alte piese, dar le-au lăsat francezilor colecţiile. 
Aceştia s-au îmbarcat în grupuri mici pentru călătoria către Franţa; 
aventura luase sfîrşit. 


LIA DECEI 


* Această lucrare monumentală a avut, se pare, scopul de a masca 
eşecul politic, militar şi economic al expediției în Egipt. În 1802, din 
ordinul lui Napoleon Bonaparte, a fost înființat un comitet editorial care a 
început tipărirea primei ediţii a Descrierii Egiptului: 1 000 de exemplare, 
din care 200 de lux, oferite de Napoleon suveranilor străini şi demnitarilor 
imperiului. 

Fiicà a unui îngrijitor de animale 
de la curtea Constantinopolului se- 
colului al VI-lea, Teodora, gratioasà 
si frumoasà, era una dintre cele mai 
apreciate curtezane. Aceasta nu a 
împiedicat-o să trăiască o minunată 
poveste de dragoste şi să se 
căsătorească cu împăratul lustinian. 
In faimosul tandem politic aflat la 
cârma Imperiului bizantin ea avea 
ultimul cuvânt. 


Somptuosul mausoleu Taj Mahal 
din India a fost construit în 1631 de 


sale, Mumtaz-i-Mahal, ce a murit la 
naşterea celui de-al paisprezecelea 
copil al lor, în 1629. Din primul an al 
căsătoriei (1612), cei doi au fost legaţi 
de o dragoste puternică, a cărei 
dovadă este superba construcție de 
marmură, gresie şi pietre preţioase, 
ridicată pe parcursul a 20 de ani. 
După treminarea lucrărilor, împăratul 
a ordonat. uciderea arhitectului pentru 
ca mausoleul să rămână unic. 


către Şah Jahan în memoria soţiei 


. principal al Declai 1 
Thomas Jefferson (1743-1826), spirit 


Cel de- al treilea preşedinte al 
Statelor Unite ale Americii şi autorul 


raţiei de independenţă, 


progresist, cult, cunoscând la perfectie 
şase limbi, era un filozof şi un botanist 
recunoscut. 

Rămas văduv, după un mariaj scurt, 
dar fericit, el s-a îndrăgostit de sclava 
Sally Hemmings, camerista fiicei sale. 
Relaţia lor a durat 40 de ani, în cel mai 
mare secret. Au avut împreună cinci co- 
pii, dar nu s-au putut căsători, nici mă- 
car dezvălui legătura lor, datorită opiniei 
publice a vremii, marcată de rasism. 


n “Prinţul de Walles, viitorul rege 
Edward al VIII-lea al Marii Britanii, era un 


‘mare amator de aventuri sentimentale si 
petreceri. El a fost însă sedus de 
americanca Wallis Simpson, care nu era 
de familie bună şi, în plus, era divorțată. 

La moartea tatălui său, George al 
V-lea, Edward a devenit regele Angliei. 
Domnia sa a fost de scurtă durată, doar 
câteva luni ale anului 1936. Dorinţa sa 
de a se căsători cu Wallis, care urma 
deci să fie regină, s-a lovit de opoziţia 
neîndurătoare a tuturor structurilor 
civile, pomes şi religioase din Marea 
Britanie. Edward al VIII-lea a hotărît sà 
abdice pentru a se căsători, în pt 
cu aleasa inimii sale. A murit în 1972, i 
iar Was în 1990. 


După dragostea neîmplinită pentru 
Lou von Salomé scriitoare căsătorită cu 
orientalistul F.C. Andreas, filozoful 
german Friedrich Nietzsche s-a aruncat 
în braţele surorii sale, Elizabeth, care i-a 
fost prietenă, infirmieră şi amantă. Acest 
incest i-a provocat lui Nietzsche 
remuşcări, fără a fi însă capabil să 
întrerupă relaţia. Aceasta a contribuit la 
provocarea unei depresii care l-a afectat 
pe filozof în ultimii 11 ani ai vieţii sale. A 
murit bolnav de sifilis în 1900, îngrijit de 
sora sa. 

Miracolul reproducerii ființelor vii, de la formele unicelulare la organismele 
complexe, a constituit o temă de cercetare pentru oamenii de ştiinţă, dar şi prilej 
de meditaţie şi inspirație pentru filozofii creştini si laici, artisti plastici, scriitori. 
Orice medic sau psiholog care abordează în cadrul consultaflilor problematica 
sexuală se confruntă frecvent cu următoarele întrebări: Ce este iubirea? Care sunt 
factorii care o declanșează? Ce mecanisme sunt implicate în menţinerea ei? Ce 
rol are în existența speciilor? Care este rolul ei în menţinerea stării de sănătate a 


lubirea este un fenomen psihic complex apărut la om şi care face parte din funcţia 
de reproducere, funcţie caracteristică lumii vii şi care care permite evoluția şi. X 


Studiindu-se speciile și evoluția lor, se constată că funcţia de reproducere a 
evoluat de la simpla diviziune celulară la organismele unicelulare - 
asexuată - la reproducere sexuată, în care organismele sunt echipate cu structuri 


specializate acestei funcţii. 
La plante, peşti, păsări, fecundarea gi dezvoltarea noii fiinţe se face în mediul 
Dr. GHEORGHE I. SOARE, extem, produșii de concepţie fiind expuși agresivităţii mediului. 
primar endocrinolog, La mamifere, femela este dotată cu un organ specializat în care se produce 
cercetător andrologia fecundarea și dezvoltarea de Părinţii continuă să protejeze şi 
şi sexologie, să instruiască o anumită perioadă de timp, în funcţie de nevoile speciei, pe nou- 
de andrologie, născut, astfel încât reproducere, de funcţia 
institutul de Endocrinologie existența si adaptarea speciei la condiţiile în continuă schimbare ale medlului. 
„C. I. Parhon“ La om, se produce un miracol: | 


nformatia sexualà primarà, mai precis legile si 
È mecanismele acestei functii, sunt transmise 

genetic, dar modelarea comportamentului 
sexual se face prin educatie si autoeducatie pe tot 
parcursul existentei. 

La pubertate mecanismele genetice se 
activeazà prin intrarea în functiune a axei 
gonadice care, prin hormoni specializati, eliberati 
de hipotalamus, hipofizà, ovare, testicule, permit 
dezvoltarea si maturizarea organelor sexuale si a 
aspectului somatic tipic pentru fiecare sex. 

La nivel psihic apare un fenomen nou si 
oarecum neînteles de adolescent, caracterizat 
prin apariţia unei emoţii la prezenţa unei persoane 
de sex opus. 

Este perioada în care adolescentul sau 
adolescenta face pasiuni erotice întâmplătoare şi 
de cele mai multe ori necorespunzătoare. 

La declanşarea. emotiei erotice participă, cu rol 
dominant, mesajul adus de hormonii estrogeni 
pentru femeie şi de hormonii androgeni pentru 
bărbat. În prezenţa partenerului de sex opus, prin 
emisia de feromoni, dar şi prin aspectul exterior, 
se declanşează o creştere, de circa 3-5 ori, a 
sintezei hormonale. Hormonii impregnează 
sistemul limbic, situat la baza creierului şi care 
cuprinde şi o parte a lobului temporal, formaţiuni 
implicate în geneza stărilor emoţionale şi deci a 
emoțiilor erotice. 

Activarea acestor zone se traduce în plan 
psihic şi comportamental prin apariţia nevoii de 
apropiere sexuală de partenerul de sex opus. 

Această perioadă, frumoasă prin forţa, 
puritatea şi gingăşia sentimentelor, este şi foarte 
periculoasă. Tânărul sau tânăra poate dezvolta 

existența devine 
det lar inci do reproducera copi o mportanti component 

pasiuni puternice, greu de controlat de el sau 
familie, pentru persoane de multe ori ràu 
intentionate. 

O statistică făcută de Laboratorul de 
andrologie al Institutului „C.I. Parhon“ din 
Bucureşti a arătat că perioada de vârstă pentru 
începerea vieţii sexuale se află între 14 şi 25 ani. 

Inceperea vieţii sexuale e recomandabil să se 
facă după 18 ani atât la băieţi, cât şi la fete, după 
maturizarea somatosexuală şi psihică. Inceperea 
vieţii sexuale la vârste mai mici de 14-16 ani 
realizează o percepţie incorectă, imatură a acestei 
relaţii şi în general aceste persoane rămân 
instabile în relaţiile lor sexuale, chiar dacă se 
căsătoresc. 

Este bine ca relaţia sexuală să înceapă în 
„cadrul unei relaţii afective, în condiţii de igienă şi 
’ siguranță, pentru ca partenerii să nu fie expuşi la 
posibile intervenţii din mediul extern. Contrar 
părerii destul de răspândite că băiatul este bine să 
aibă o experienţă sexuală anterioară, în ultima 
ie înca se recomandă şi fetelor această 


ps oasia totuşi că familiile cele mai stabile 
şi fericite sunt cele în care ambii parteneri au 
început viaţa sexuală împreună. 

Relatăm cazul unui tânăr de 30 ani care s-a 
prezentat la consult pentru deficit sexual sever. 
Incepuse viaţa sexuală la 8 ani cu o menajeră mai 
vârstnică. Acest debut prematur a creat impresia 
unui joc, impresie care s-a menţinut pe tot par- 
cursul existenţei, nereuşind să realizeze nici o 
relaţie stabilă, epuizându-se fizic şi psihic în relaţii 
întâmplătoare, cu femei de cele mai multe ori bol- 
nave, care l-au adus într-o stare de ruină fizică. 

BOLI TRANSMISE SEXUAL 


În | 330 milioane de persoane contractează în an o boală transmisă prin 
d. ane de persoane contrastează în flecare an. DA p 


Cau Pacuchele Phidias cubi 1. 
„rudă apropiată a pàduchilor de cap. Di 


Hepatita B de Sal ati. instalează pe deo si în 


sânge, salivă, lacrimi, spermă, 
secretii vaginale şi alte fluide ale 
persoanelor infectate. 
Simptome: Perioada de incubatie 
este între 6 săptămâni si 6 luni. 
Hepatita B acută este o infecţie 


gură, şi VHS-2, care infectează a ar zile de la contact. Pacientul are o 
Cauză: Virusul hepatitei B (VHB). organele genitale. glia Bipa as è arsură în zona afectată. 
DR Mea Ponizict Trim Gai Transmitere: Relaţii sexuale şi contact dep ne Sn tri 


„intim ca cu pielea paesane afectate. 


„este semnalată boala. ără a eradica virusul din 


tranzitorie, cu stări generale Uretritele Celelalte forme au o simptomatologie 
proaste, vărsături, amețeli, dureri e mai estompată şi de aceea sunt 
abdominale. nespecifice rareori tratate şi de foarte multe ori se 
Maladia este însoţită de afecţiuni Cauză: bacterii (stafilococ şi cronicizează, fiind o sursă de 
hepatice, cu evoluţie benignă ce streptococ, Chlamydia (foto), sterilitate atât pentru bărbat, cât şi 
pot evolua în ciroză hepatică. Ureaplasma etc.), virusuri, paraziți pentru femeie. 

Tratament: Interferonul ajută la (Trichomonas) şi fungi (ciuperci). Tratament: infecțiile fără complicaţii 
combaterea virusului. Vaccinul Transmitere: contact sexual secundare se tratează cu antibiotice 
PIB previna boala. de orice tip. de tipul tetraciclină şi doxiciclină. 


Simptome: Secretie uretrală putin mai 
abundentà, dureri uretrale exagerate 
la mictiune (urinare), dureri la 
ejaculare, dureri la nivelul prostatei si 
testiculelor, atunci când infecția 
cuprinde şi aceste organe. 

Uretritele bacteriene au această 
simptomatologie mai exacerbată, iar 
secreția uretrală este frecvent 
purulentă. 

Sifilisul (lues) 


Cauză: Contaminarea cu bacteria 
Spirocheta pallida (Treponema 
pallidum). 


Transmitere: Contact sexual, sărut 
(când există leziuni bucale la 
partenerul sănătos), prin instrumentar 
medical nesterilizat corect, prin 
veselă, prin obiecte vestimentare, în 
special lenjerie, iar la fat prin 
transmisia transplancentară de la 
mama bolnavă de sifilis. 


Simptome: Eroziune pe zona genitală, 
nedureroasă, care poate trece 


neobservată, însoţită de mărirea 
nedureroasă a ganglionilor din 
regiunea inghinală sau din zona 
submandibulară ori laterocervicală în 
cazul leziunilor bucale, care seamănă, 
putând fi confundate, cu afta. 
Leziunile durează 1-2 săptămâni, 
după care dispar. Dacă nu a fost 
depistat şi tratat peste câteva luni sau 
ani apar leziunile secundare ale 
sifilisului. 

Leziunile secundare sunt 
caracterizate prin apariţia unor pete 
roz pe trunchi. Şi aceste leziuni dispar 

după circa 2 săptămâni. 

La câteva luni sau ani apare leziunea 
tertiarà numită goma sifilitică, 
caracterizată prin noduli intradermici 
care uneori ulcerează şi care 
reprezintă o sursă de infecţie. 

Este faza în care diagnosticul se pune 


uşor, dar tardiv pentru recuperarea 
bolnavului; este faza leziunilor 
organice. Cele mai grave sunt cele ale 
sistemului nervos, manifestate prin 
alterarea sensibilităţii şi a motivitàtii, 
fenomene psihice grave. Se asociază 
cu insuficienţa sexuală ireversibilă. 


Tratament: Penicilină. 


Gonoreea 


Cauză: Bacteria Neisseria gonorrhoeae. 


Transmitere: Contact sexual vaginal, 
oral, anal. Bacteria se instalează în 
uretră, col uterin, gât sau anus. 


Simptome: La câteva ore de la 
contactul infectant determină o 
secreție uretrală abundentă 
purulentă, gălbuie, urît mirositoare, 
însoţită de mictiuni dureroase. 
Afectiunea trebuie tratată urgent la 
medic pentru a nu permite 
transmiterea infecţiei la prostată, 
vezicule seminale, epididim, testicule 
sau la femeie la nivelul trompelor, 
ovarelor şi zonei pelviene. 

Uretrita gonococică se complică 
frecvent cu conjunctivita gonococică 
ce se caracterizează prin secretii 
oculare abundente purulente, dureri 
oculare; simptomatologia ei 
zgomotoasă obligă de cele mai 
multe ori pacientul să consulte 
medicul şi de aceea uretrita 
gonococică se cronicizează mai rar. 


Tratament: O amplă gamă de 
antibiotice puternice. 


? 


SIDA 


Cauză: Virusul imunodeficienței 
umane (HIV). 


Transmitere: Contact sexual, de 
cele mai multe ori întâmplător, 
relaţii homosexuale, greşeli 
medicale grave în sterilizarea şi 
folosirea instrumentarului medical 
sau folosirea la transfuzii a sângelui 
necontrolat pentru SIDA. 


Simptome: Afecţiunea are ca 
principal aspect scăderea până la 
dispariție a rezistenţei organismului 
la cele mai mici infecţii. 

De altfel, debutează clinic cu infecţii 
care trenează, se vindecă doar 
clinic şi recidivează rapid, 
extinzându-se şi la alte organe. 

Din nefericire, sunt şi purtători SIDA 
fără manifestări clinice, unii ştiind, 
alţii neştiind de boala lor, care pot 
transmite foarte uşor boala 
partenerului. 

Tratament: În prezent, afecțiunea 
nu are terapie specifică, se 
încearcă doar tratarea infecțiilor 
intercurente. 


Ca reguli generale de prevenire a 
bolilor cu transmitere sexuală, 
recomandăm folosirea 
prezervativului şi evitarea raportului 
sexual cu persoane necunoscute, 
iar în cazul apariției celui mai mic 
semn de boală, 
în urma unui raport sexual, 
prezentarea de urgenţă la medic. 


ELIXIRUL HORMONAL 
AL PLĂCERII SEXUALE 


® Ce declanşează atracţia între sexe? e Care este apiga RIDERA a plăcerii 


căi căi inconştiente 
conştiente comportament posibile 


feromoni 
OVN 


„ Contrar mirosurilor, detectate 

„de OOP (organul olfactiv prin- 
cipal), feromonii nu sunt niciodată 
percepuți conştient. După fixarea 
pe OVN (organul vomeronazal), ei 
produc schimbări hormonale şi, se 
pare, comportamentale. 


schimburi hormonale 


ganglion hipogastric 


stimuli 


E corpusculii 
senzoriali 


lui Krause-Finger 


chimice? e 


și real 


j Bărbatul ' 


activarea centrului erectiei din lobul 

temporal prin stimulii veniţi pe cale 
olfactivă (feromoni care nu sunt sesizati 
conştient), stimuli vizuali (aspectul fizic) 
auditivi (glasul), stimuli tactili predominant 
din zonele erogene: mucoasa bucală şi 
genitală, stimuli din zonele care au stocat şi 
prelucrat informaţia primită despre funcţia şi 
comportamentul sexual, dar şi despre 
eventualele experienţe anterioare. 

Prelucrarea acestor stimuli, dacă este 
favorabilă, declanşează erecţia, folosind ca 
mediator chimic dopamina. 

Mesajul ajunge la nivelul nucleelor răs- 
punzatoare de erectie din zona lombară me- 
dulară. De aici, prin intermediul nervilor ruşi- 
nosi şi erigens, mesajul ajunge la corpii ca- 
vernoşi penieni unde prin relaxarea sfincte- 
relor arterelor helicine se eliberează un hor- 
mon vasopresor (VIP) şi monoxid de azot. 
Acesta determină un aflux sporit de sânge 
în corpii cavernoşi, flux care este blocat aici 
prin activarea valvelor din venele drenoare 
şi a unor sfinctere musculare de la nivelul 
acestor vene, dar şi prin chinga musculară 
realizată de muşchii ischio şi bulbocavernoşi 
şi a celorlalți muschi ce alcătuiesc planseul 
pelvin. Acest mecanism este controlat de 
nervul parasimpatic având ca mediator 
chimic acetilcolina. 

După pătrunderea penisului în vagin şi 
începerea mişcărilor copulatorii, stimulii ero- 
geni plecaţi din zona glandului, dar şi a între- 
gului penis ajung în zona sacrată, unde exis- 
tă un centru de coordonare automată a 
erectiei si care poate funcţiona independent 
de zona erogenă corticală. 

Centrul sacrat preia controlul erectiei 
automate pe tot parcursul actului sexual, 
ceea ce îngăduie menţinerea erectiei cu un 
consum energetic şi neurohormonal redus, 
permiţând realizarea unui act sexual de 30- 
60 minute, în funcţie de evoluţia actului se- 
xual şi de realizarea orgasmului la partener. 


L a bărbat, prezenţa femeii declanşeză 


De asemenea, acest centru poate permi- 
te realizarea unei erectii doar prin stimulii tac- 
tili plecaţi din zona peniană şi perineală, în 
condiţiile în care centrul sacrat este integru. 

La persoanele obosite, la care erecţia 
psihică comandată de cortexul temporal se 
produce slab sau deloc, prin stimularea tac- 
tilă a zonei respective se poate obține erec- 
fia stimulată, care poate permite realizarea 
unui act sexual acceptabil. 

In acelaşi timp, stimulii erogeni penieni 
stimulează şi centrele ejaculatorii din zona 
sacrată şi lombară, al căror prag de excitabi- 
litate este controlat de hipotalamus prin 
tractusurile hipotalamomedulare. 

Centrul hipotalamic este controlat de zo- 
na corticală temporală, care permite con- 
ştientizarea semnalului şi modularea 
timpului de raport sexual. 

La o anumită intensitate a semnalului 
local se atinge pragul de ejaculare şi atunci 
intră în contracție ritmică musculatura peni- 
sului pelvin, a ductelor seminifere, canalelor 
deferente, uretro-posterioară, vezicule semi- 
nale, muşchii ischio şi bulbocavemosi, mus- 
chii cremosterieni care presează testiculele 
pe planşeul pelvin, expulzând spermatozoi- 
zii care se combină cu lichidul secretat de 
veziculele seminale şi prostată, împreună 
formând lichidul seminal care este expulzat 
cu forță pe uretră în vagin. 

Aceste contractii sunt transmise prin 
bandeletele medulotalamice şi determină, la 
nivelul cortexului, elaborarea de endorfine, 
neurohormoni corticali cu efect sedativ de 
relaxare pe întreaga scoarță si pe întregul 
organism. Urmează o perioadă refractară 
care durează de la câteva minute, ore la Ù 
zile, în functie de tipul de refacere a acestui 
lanţ neurohormonal, după care, la un stimul 
erotic, se poate relua actul sexual. ` 

Această perioadă refractară este o 
caracteristică individuală şi este influenţată 
nefavorabil de fumat, de consumul de alcool 
şi stările de boală acută sau cronică. 

sexuale? e Ce este o 
ui sexual prezintă mecanisme dife 


sara ida 
N R | 


componente antagonis 

| sistemului nervos: parasimpa- 
Lula. simpaticul. Primul actio- 
ne 


iar celălalt în orgasm. 


de femeie e 


hipotalamus 


În sa 


simpatic 


de prezența partenerului de sex opus, 

realizându-se prin aceleaşi mecanis- 
me fiziologice descrise la bărbat, numai că 
la nivelul zonei genitale se realizează con- 
gestia ovariană, a vaginului, erectarea cli- 
torisului, reacţii vegetative din partea sis- 
temului cardiovascular: tahicardie, creşterea 
tensiunii arteriale, fenomene ce pregătesc 
organismul femeii pentru actul sexual. 

In urma semnalului senzitiv erotic plecat 
din zona genitală se stimulează centrul re- 
compensei din hipotalamus, care la o anu- 
mită intensitate declanşează orgasmul, 
caracterizat prin apariţia unor contractii rit- 
mice ale platformei genitale, uter, vagin, peri- 
neu şi, uneori când orgasmul este intens, 
intră în contracție şi musculatura striată a 
membrelor şi trunchiului. 

La câteva secunde, cortexul elaborează 
endorfine, care se percep ca o relaxare a 
întregului organism. 


L a femeie emoția erotică e declansatà 


lărgirea fundului 


; inal 
fard de sac vagina 


parasimpatici , 


bulbi — 
vestibulari 


glandele lui 
Bartholin 


labiile 


ENO mici 
clitoris 


în timpul actului sexual, 

~ i? vg poate reduce dragostea la un sumum de reacții 


nucleul 
caudat 


dopamină 


hipotalamus 


Se | 
ne ade GnRH 


(luliberina) 
ER substanță 


Ga) hipofiză "939a 
A 


hormoni 
sexuali 


~ 


Cheia dorinyei 


Luliberina (GnRH) induce 
secreția hormonilor sexuali prin 
intermediul gonadotropinelor (LH, 
FSH). Ea va orienta de asemenea 
sistemul dopaminergic către 
dorința sexuală. 


cortex somestezic 


a 
2 


cortex 
vizual 


excitatii 
cortex frontal 
erotic 


stimuli tactili 


Sub impulsul crescut al mai 
multor regiuni corticale, septul (a), 
hipotalamusul (b) şi nucleul amig- 
dalian (c) îşi sincronizează activi- 
tatea. Aceasta provoacă ejacula- 
rea sau contractiile vaginale. 


FUMATUL acţionează prin 


mai multe mecanisme, şi anume 


intoxicarea cronică cu oxid de 
carbon, cu blocarea hemoglobinei, 


care induce o suferință cronică de 


oxigenare a ţesuturilor; paralizarea 
covorului de cili de la nivelul bron- 
hiilor determină staza mucusului 


„amestecat cu pulberi cu apariţia 
„bronşitei cronice cu deficien e de 
Jn alt 


ventilaţie la nivel pulmonar. 
mecanism de acţiune al nic otinei 
este prin pi doara ei la nivelul 


ALCOOLUL este cunoscut 


şi folosit de sute de ani, fiind con- 
siderat de mulţi chiar un aliment 
energizant. 

In ceea ce priveşte acţiunea lui 
asupra organismutui, s-au făcut cer- 
cetări multiple şi concluziile sunt 
controversate. 

Alcoolul are efecte nocive asupra 
celulei neurogene a sistemului 
nervos, blocându-i metabolismul, 
mărind rata mortalităţii celulelor 
medulare şi neuronale. 

Chiar în cantitate mică, dar folosit 
sitematic, determină procese de 
involuţie cerebrală, iar cantităţile 
mari determină modificarea brutală a 
comportamentului, de cele mai multe 
ori ducând la comiterea de acte 
antisociale. 

Are acţiune asupra ficatului, 

acesta fiind primul solicitat în meta- 
bolizarea lui. Determină atrofierea 
testiculelor şi ovarelor, cu instalarea 
precoce a sterilitàtii, alterarea severă 
a funcţiei sexuale, cu scăderea 
libidoului, rărirea ritmului sexual, 
erectii incomplete, instabile, ejaculàri 
dificile, anejaculàri. 
;. Relatez cazul unui bărbat de 42 
ani care s-a prezentat la consult 
pentru deficit sexual şi care nu 
prezentase afecţiuni care să justifice 
deficitul respectiv. 

Considerând că un consum mediu 
zilnic de 1-2 | vin este absolut normal, 
la întrebarea dacă este un con- 
sumator obişnuit de alcool a negat, 
fiind convins că acesta este adevărul. 


jonctiunilor interneuronale, avand ca 
urmare scăderea semnalului neu- 
rogen, cu apariţia erectiilor incom- 
plete, instabile. 

De asemenea influenţează nefa- 
vorabil spermatogeneza - capa- 
citatea de procreere a bărbatului, 


prin creşterea numărului de forme 


anormale şi a reducerii mobilităţii 
spermatozoizilor. 

La femei fumatul poate induce 
sterilitate şi dificultăţi în realizarea 
orgasmului, mergând până la 
anorgasmie. 


Aplicând terapia de corecție, am 


constatat că nu prezintă nici o 
ameliorare. 


Am revăzut pacientul după as 


aproximativ un an. Venise special 


să-mi relateze că după ultimul fé 


consult a făcut o pneumonie, care a 
necesitat internarea, şi în urma 
internării nu a mai consumat deloc 
alcool. Spre marea lui surprindere, la 
o lună după suspendarea totală a 


alcoolului, funcţia sexuală revenise $ 


la normal. 

Venise în mod special să-mi 
amintească de cazul lui şi să 
recunoască faptul că greşise profund 
considerând alcoolul ca un aliment, 
nu ca un pericol. 

In mod cert nu se poate obţine 
vindecarea în condiţiile metinerii 
consumului de alcool, chiar în 
cantităţi mici. - 

La fel ca la bărbat, la femeie 
alcoolul determină sterilitate sau, 
dacă totuşi se realizează o sarcină, 
copiii se nasc subponderali, cu 
evoluţie ulterioară dificilă. 

Asupra funcţiei sexuale actionea- 
ză scăzând libidoul şi rărind raportul 
sexual cu orgasm. 

În cazul ambelor obiceiuri nocive 
- alcool şi fumat -, se ajunge la 
creşterea cantităţii de drog folosită, 
cu deteriorarea relaţiilor sociale şi de 
familie. 

Atenţie mare la tineret, care, 
având simţul imitaţiei mult mai mare 
în perioada de formare, poate foarte 
uşor să capete aceste deprinderi 
atât de dăunătoare organismului. 


ALIMENTAŢIA .. 


exces de dulciuri este o cauză 
importantă a disfunctiei sexuale 
atât la bărbat, cât şi la femeie. 

Recomandăm alimentaţia cu trei 
mese pe zi, cu masa principală 
dimineaţa şi ultima masă până la 
ora 18, cu alimentaţie complexă, 
bogată în legume, fructe, peşte, 
lactate, carne de pasăre şi de vită. 

Suprasolicitarea nervoasă prin 
activitate socială, obligaţii de 
familie, alături de nerespectarea 
orelor de odihnă de minimum 6 ore, 
cu culcarea în jurul orei 23, este 
frecventa cauză a disfunctiei 
seruale mai mult sau mai putin 
grave. 

DOSAR 


Este MASTURBAREA dăunătoare? 


Masturbarea reprezintă obţinerea senzatiei erotice, cu 
declanşarea uneori şi a orgasmului, prin stimularea zonei 
genitale altfel decât pe cale naturală, în cadrul unui raport 
sexual în doi. 

Este semnalată la unii copii, băieţi sau fetiţe, între 1 şi 
3 ani. Copiii sunt surprinşi de părinţi că-şi freacă coapsele 
între ele ori de lenjeria patului sau cu manutele îşi freacă 
zona genitală. Fenomenul se stinge de obicei spontan în 
jurul vârstei de 3-4 ani. 

Cea mai bună tactică la copiii peste 2 ani, când deja 
înţeleg, este sà li se explice că dacă nu renunţă la ceea 
ce fac o să aibă dureri mari, ca o arsură, de care nu o sà 
se mai vindece. De asemenea trebuie cercetată zona 
genitoanală pentru eventualele leziuni, iritatii chimice, 
viermişori intestinali. 

Necorectată, această practică are urmări nefavorabile 
asupra evoluţiei funcţiei sexuale în timp. Relatăm cazul 
unei tinere care s-a prezentat la consult pentru 
imposibilitatea de a avea orgasm în urma actului sexual 


VIOLUL, 
o traumă pe viață 


Este un act sexual realizat cu forța împotriva opoziţiei 
partenerului, care poate fi bărbat sau femeie. Este o faptă 
inumană, pedepsită de lege în toate ţările, având de cele 
mai multe ori grave consecinţe psihice şi comportamentale 
ce pot afecta întreaga viaţă a celui violat. 
| Este foarte grav când se produce asupra copilului sau 
adolescentului, la care, pe lângă trauma fizică, care poate 
fi irecuperabilă prin leziunile organice produse, se adaugă 
trauma psihică, ce în peste 90% din cazuri nu le mai 
permite să aibă o viaţă sexuală normală. 

"Am întâlnit câteva cazuri de viol între 4 şi 8 ani în care 
s-a produs o defrenare a nevoii sexuale, cu apariţia unei 
hipersexualităţi, manifestată fie prin masturbare excesivă, 

fie prin raporturi sexuale total necontrolate. 

„Violul ascunde de fapt grave carente educaţionale. 
Este făcut de persoane cu lipsă de discernământ, adică de 
bolnavi cu tumori cerebrale, cu psihoze grave, cu 
epilepsie, cu demenţă senilă, dar din păcate şi de oameni 
perfect sănătoşi fizic şi psihic, dar cu un profund dipret 
pentru viaţa celorlalţi. 

Semnalez prezenţa frecventă a violului în familiile cu 
bătrâni prezentând demenţă senilă şi care prin defrenarea 
instinctului sexual ajung să-şi violeze propriii nepoți. 

Violul la băieţi este mult mai rar şi la ei poate induce în 
timp hipersexualitate, cu masturbarea în perioada 
copilăriei sau cu insuficienţă sexuală gravă în momentul 
când se reîncearcà realizarea actului sexual normal. 

cu soţul. Rămăsese din copilărie cu obiceiul de a-şi 
provoca plăcerea sexuală şi orgasmul prin strângerea şi 
relaxarea coapselor. 

Totuşi cele mai multe cazuri de masturbare apar după 
declanşarea pubertàtii, când se activează şi instinctul sexual. 
Tinerii la care nevoia erotică e foarte mare şi care nu-şi 
pot realiza o relaţie sexuală normală sau care nu-şi 
găsesc un echilibru în studiu, lectură, sport, apelează la 
masturbare, nefiind avertizaţi asupra repercusiunilor 
acestei practici. Ei devin rezervaţi, tàcuti, obosiţi, scade 
capacitatea de concentrare şi de memorare, scad per- 
formantele şcolare. Toate acestea pot fi evitate printr-o 
instruire adecvată, acasă sau în cadrul şcolii. 

Atragem atenţia celor care au practicat masturbarea 
că de foarte multe ori au dificultăţi în debutul vieţii 
sexuale, băieţii au frecvent erectii instabile, incomplete şi 
ejaculări rapide. Aceste fenomene sunt pasagere şi se 
remediază cu răbdare şi cu bunăvoință din partea 
partenerului. 


Sexualitatea 
la VARSTE INAINTATE 


Pentru a se putea menţine viaţa sexuală la vârste 
înaintate trebuie păstrată starea de sănătate, care ar 
trebui să fie unul din principalele principii educaţionale. 

Fumatul şi alcoolul trebuie evitate, ştiindu-se că 
„reprezintă cauzele frecvente şi importante ale 
insuficientei sexuale la bàrbat si a sterilitàtii la femeie, iar 
în ultimà instantà pot determina sterilitate la ambele 
sexe. 

Ar trebui sà se ducà o viatà ordonatà, cu respectarea 
unui regim alimentar fàrà dulciuri concentrate si gràsimi 
animale, bogatà în legume, fructe, lactate, sà se respecte 
orele de odihnă, somn, să se respecte concediul de 
„odihnă, să se practice sporturi adecvate vârstei. 

„Sexualitatea la vârstnici este posibilă în aceste 
„condiţii « şi ea este un factor important în menţinerea stării 


i de sănătate si a interesului pentru viaţă. Am întâlnit 


cupluri fericite care îşi mențineau viața sexuală şi după 
80 de ani. 
Am vrea să combatem cu această ocazie teoria că 


„actul sexual la vârstnici este rusinos, idee greşită 


transmisă în special de femei, care se simt jenate să mai 
aibă relaţii sexuale când deja au copii mari. si 
Vreau sà remarc cà activitatea sexualà la varste 


| înaintate se poate realiza numai în cuplurile care şi-au 
amplificat relaţia afectivă pe tot parcursul vieţii, „pentru că 


la aceste vârste emoția erotică este foarte slabă. ' 
Sfătuim vârstnicii care observă o defrenare á 

instinctului sexual, cu dorinţe sexuale exagerate, gre 
„controlat, sà salicite examen medical pentru că erei 
fenomen este unul din simptomele de debut ale dementei 
senile. Acesti bàtràni este bine sà se fereascà atàt timp 


cât sunt conştienţi să rămână singuri cu copiii. : i Ha 
pe ra 


emeia şi bărbatul, aceste două 

jumătăţi ale unui întreg, for- 

mează unitatea reproductivă a 
speciei, dar şi o unitate organică şi 
psihică capabilă să ofere o evoluţie 
armonioasă fizică şi psihică a ambilor 
parteneri şi a copiilor. 

Cercetările au arătat că doar pre- 
zenta bărbatului sau a femeii prin 
emisia de feromoni are un efect re- 
glator pe funcţia axei hipotalamo-hi- 
pofizaro-gonadică şi prin aceasta un 
efect reglator psihic. 

Relaţia de iubire din cadrul cuplului 
reprezintă principala motivaţie a exis- 
tentei umane, alături de cunoaştere. 

Este cunoscut faptul că un act 
sexual în care se realizează orgas- 
mul, determină o creştere a sintezei 
hormonilor gonadotropi hipofizari şi în 
consecinţă a hormonilor gonadici: 
estrogen, progesteron, testosteron. 

Aceşti hormoni determină la pu- 
bertate dezvoltarea şi maturizarea 
organelor sexuale, iar la adult întreti- 
nerea morfofunctionalà a acestora, 
dar şi a tonusului psihic. 

Astfel testosteronul determină 
nevoia de raport sexual la ambele 


sexe, iar în comportament aduce ten- 
ta agresivă, instabilitatea în relaţiile 
sexuale, agresivitatea în actul sexual. 
Estrogenii aduc tandretea, blândeţea, 
stabilitatea în relaţia sexuală, senti- 
mentele de ocrotire a copilului. 

Acest joc hormonal atât la femeie, 
cât şi la bărbat determină, împreună 
cu factorii educationali, personalitatea 
sexuală a individului. 

Vreau să remarc că deşi aceste 
informaţii implicate în comportamentul 
sexual sunt foarte puternice totuşi, 
printr-o educaţie sau autoeducatie 
corectă şi atentă, se reuşeşte 
modelarea şi armonizarea comporta- 
mentului sexual. 

Din experienţa cuplurilor fericite 
am constatat că fericirea în familie se 
poate realiza prin respectarea unor 
principii: alegerea corectă a partene- 
rului în funcţie de nevoile estetice, 
comportamentale, morale, comuniune 
de obiceiuri, instrucţie, idealuri, pa- 
siuni, creşterea permanentă a sen- 
timentului de iubire, respectul faţă de 
munca în familie și societate, ajutorul 
reciproc în munca de familie şi în 
activitatea socială, păstrarea perma- 


nentă a comportamentului tandru, afec- 
tuos, folosirea de cuvinte frumoase şi 
pline de respect la adresa celuilalt. 
ideală este realizarea relaţiei 
sexuale numai în familie, cu o 
frecvenţă corespunzătoare vârstei şi 
stării de sănătate a partenerilor, 
raportul sexual trebuie să fie o 
împlinire a relaţiei de iubire. In acest 
fel actul sexual este perceput de am- 
bii parteneri în toată frumuseţea lui, 
generatoare de echilibru şi sănătate. 
Relaţia armonioasă între părinţi 
constituie un climat favorabil dezvol- 
tării şi educării copiilor, care o vor 
prelua şi transmite mai departe. 
Personal, ca medic, nu am întâlnit 
niciodată femei sau bărbaţi fericiţi şi să- 
nătoşi fiind singuri, deşi unii dintre ei 
reuşiseră să aibă realizări frumoase şi 
importante pe plan social sau cultural. 
Omul poate trăi fericit în cadrul 
familiei, dar pentru asta în primul rând 
trebuie să ştie că poate să fie fericit şi 
că pentru realizarea fericirii nu este 
nevoie de suferinţă, ci de iubire, 
înțelepciune şi armonie. 

În largul insulelor Seychelles va fi construită o insulă artificială. 
Un vis utopic? O vom şti 
peste 10 ani. 


n 1977 Wolf Hilbertz, profesor de 

arhitectură la Şcoala de artă din 

Bremen, realiza, împreună cu stu- 
dentii săi, proiectul unei insule arti- 
ficiale. Astăzi visul său este pe cale să 
devină realitate. In largul insulelor 
Seychelles, la trei zile de navigat pe 
mare, în zona numită Saya de Malha, a 
fost pusă prima „cărămidă“, o gea- 
mandură, a ceea ce va deveni, peste 
un deceniu, prima insulă artificială. 
Deja peste 10 ani primii locuitori vor 
putea să-şi ia în primire insula, care va 
deveni un laborator ecologic pentru teh- 
nologiile de mâine privind conservarea 
mediului. Pentru aducerea la îndeplinire 


ne: | 
Wolf Hilbertz pregătind panoul solar. 


a acestui proiect ambițios, Hilbertz este 
ajutat de Thomas Goreau, profesor 
american specializat în recife coraliere. 
Amândoi sunt conştienţi de dificultăţile 
care le stau în faţă şi nu degeaba l-au 
intitulat „Autopia Saya“. Cu siguranţă ei 
sunt nişte visători incorigibili. Dar nu 
sunt nişte fanatici. Cei doi au în spate 
ani de cercetări atente si minutioase 
care au luat în calcul toţi factorii care 
pot fi cuantificati. Planul lor de 
construcţie nu se bazează decât pe 
tehnologiile prezentului, aplicate cu 
ingeniozitate maximă, aşa cum stă bine 
unor visători... Ei se sprijină pe un 
brevet din 1996, care descrie posi- 
bilitatea realizării unei insule artificiale 
ecologice. Principiul brevetului este 
simplu. Practic, se realizează o struc- 
tură din otel cu rol de catod (electrod 
negativ). In centrul acestei structuri 
este aşezat anodul, alcătuit dintr-o bo- 
bină din titan şi oxid de ruteniu. Cei doi 
electrozi sunt legaţi la o sursă de ener- 
gie electrică, în cazul nostru o baterie 
de celule fotovoltaice. Aţi înțeles deja 
modul de realizare a construcţiei ar- 
tificiale. Este vorba de electroliză, care 
va duce la depunerea pe anod a ionilor 
de CO,, ce se vor combina, dând ionul 
de carbonat CO23 (ionul carbonat), 
care la rândul său se va combina cu 
ionul de calciu (Ca?*) depus pe 
electrodul negativ, rezultând carbonat 
de calciu (nimic altceva decât calcar). 
Calculele au demonstrat că pentru 
fiecare kilowatt-oră energie electrică se 
realizează depunerea unui kilogram de 
calcar. Mai mult decât atât, cei doi 


îndrazneti au arătat, în 1996, că fixarea 
coralilor pe structura metalică duce la o 
creştere de până la 6 ori a vitezei de 
depunere a calcarului. Pentru a aplica 
această invenţie la realizarea 
proiectului lor, ei au căutat o zonă 
marină care să corespundă unor 
cerinţe clare. Ape puţin adânci, cu o 
temperatură medie de 20°C, bogate în 
recife coraliere, protejate de furtuni. La 
aceste detalii tehnice s-a mai folosit un 
criteriu: zona aleasă trebuie să fie în 
ape internaţionale pentru a nu intra în 
jurisdicţia vreunui stat. După îndelungi 
cercetări, Hilbertz şi Goreau au ales 
bancul de nisip Saya de Malha, un 
punct situat pe coordonatele 9*21' S si 
61*21' E, unde adâncimea apei nu 
depăşeşte 13 m, iar temperatura anua- 
lă este cuprinsă între 23*C şi 28*C. 
Imediat ce au ajuns la locul propus 
pentru construirea insulei, la 9 martie 
anul trecut, echipa celor doi a instalat 
pe fundul oceanului o piramidă cu trei 
laturi realizată din bare de otel. După 
ce a fost adăugat si anodul, instalaţia a 
fost conectatà la sursa de alimentare 
externà. A doua zi, deja, un strat de 
calcar putea fi observat pe structura 
astfel realizatà.Dupà trei zile, 3 t de 
corali se adăugau stratului de calcar. 
Acest început era o reuşită spec- 
taculoasă. Costul operaţiei? 8 000 de 
dolari, achitati în întregime de membrii 
echipei. Următoarea etapă se va 
declanşa în această primăvară. 
Principalul obiectiv constă în con- 
struirea unui turn suplimentar, dotat cu 
mai multe panouri solare, fiecare 
capabil să furnizeze o putere de 1 kW, 
pentru a accelera procesul de geneză a 
insulei. Intenţia lor este să realizeze un 
uriaş recif submarin care să devină 
fundaţia pentru Autopia. Problema mai 
complicată este realizarea părţii care va 
ieşi din apă. Pentru aceasta cercetătorii 
s-au gândit să apeleze la... alge. Este 
avută în vedere alga Halimeda, care 
este capabilă sà producă 2 g de cal- 
car/plantà. Deci Hilbertz si Goreau nu 
vor avea nimic altceva de făcut decât 
să treacă la agricultura submarină şi să 


Panoul solar plutitor este sursa de energie 
pentru formarea insulei artificiale. 

planteze pe mari suprafețe sus-numita 
algă. După ce ea va ajunge la ma- 
turitate nu mai rămâne decât să fie re- 
coltată şi să fie depusă pe fundația in- 
sulei. Evident, structura metalică, deja 
instalată anul trecut, va juca şi un rol de 
armare şi fixare. 

Ne mai rămâne să răspundem la o 
singură întrebare: peste cât timp va pu- 
tea insula să primească primul locuitor. 
După opinia lui Hilbertz vor fi necesari 
numai 5 ani. Dar construcţia insulei nu 
se va încheia atunci. Autopienii vor 
trebui să iniţieze producerea de calcar 
pe scară mare pentru ca insula, care va 

Structură experimentală realizată în largul Insu 

Montarea piramidei care va deveni în scurt timp structura de rezistenţă a insulei artificiale. 


avea forma unei spirale, să fie capabilă 
să primească 50 000 de locuitori. 
Atunci nu va rămâne decât să se 
rezolve o „mică“ problemă juridică: un 
teritoriu nou, aflat la 200 mile distanţă 
de orice stat recunoscut internaţional, 
devine patrimoniu al umanităţii. 
Această zonă nu poate fi obiectul nici 
unei revendicări de suveranitate şi nu 
poate fi folosită decât în scopuri 
paşnice. Hilbertz şi Goreau vor ca 
insula făcută de mâinile lor să fie 
recunoscută de Unclos (United Nations 
Conference of the Laws of the Sea) 
drept „regat“ al cercetătorilor. Aici nu 


lelor Maldive. 


vor fi admise (cum s-ar fi putut altfel?) 
decât tehnologii cu adevărat ecologice. 
Energia electrică va fi furnizată de mai 
multe surse alternative. Este vorba în 
primul rând de energia solară ce va fi 
captată cu ajutorul unor uriaşe celule 
fotovoltaice. În al doilea rând este avută 
în vedere puterea vântului, preluată cu 
ajutorul unor turbine eoliene. De ase- 
menea, pompe de căldură vor fi capa- 
bile să extragă direct din apa mării 
energia termică ce va fi transformată, la 
rândul ei, în energie electrică. Dacă 
este curent electric din belşug, atunci 
desalinizarea apei de mare nu mai este 
o problemă, deci va exista o sursă 
inepuizabilă de apă dulce. Dar în urma 
activităţilor umane rezultă inevitabil ape 
reziduale. Specialiştii au deja soluţia pe 
planşetele lor. Acestea vor fi trecute 
printr-un şir lung de cilindri în care o 
armată de bacterii, melci şi alte fiinţe 
minuscule vor juca rolul de ,purificatori“, 
rezultând apă curată şi îngrăşăminte 
numai bune pentru plantațiile care vor 
apărea, încetul cu încetul, pe insulă. 

O idee minunată, nu-i aşa? Din 
păcate pentru ei, cei doi nu au 
cetăţenie română, altfel ar fi putut 
participa la Salonul Ingeniozitàtii 1998, 
organizat de revista noastră... 

